ועדת הפנים והגנת הסביבה, כנסת 25, פרוטוקול מספר 130, 2023-10-29 00:00

יעקב אשר: בוקר טוב, אני פותח בזאת את ישיבת הוועדה

יעקב אשר:  על סדר היום, הצעת חוק, החלק שפוצל מהצעת חוק לדחיית הבחירות הכלליות לרשויות המקומיות, בהשתתפות שר הפנים

יעקב אשר:  אנחנו גם זימנו את כבוד השופטת פרוקצ'יה, יושבת ראש הוועדה הציבורית לעניין יחידת המימון, אני מודה לך על ההשתתפות

יעקב אשר:       הישיבה הזאת היא ישיבה שלישית או רביעית, קשה כבר לספור כי היו לנו הרבה ישיבות מאחורי הקלעים בעניין הזה כדי להגיע אל כל הנושאים ולהקיף אותם

יעקב אשר:  כך גם הערות של הציבור, הערות של פורומים כאלה ואחרים, הערות של חברי הכנסת

יעקב אשר:       בישיבה אמור להשתתף גם שר הפנים שיגיע ברבע השעה הקרובה אם אני מבין נכון

יעקב אשר:  אני אומר שוב את סדר הדברים שהיה ומה שיהיה בעזרת השם

יעקב אשר:  אנחנו קיבלנו הצעת חוק, שלום עליכם

הפנים משה ארבל: שלום, מתנצל על האיחור

יעקב אשר: זו הזדמנות לאחל לך בהצלחה הלאה ושתמשיך להיות עירני בכל נושא שקשור לנושא כאן

יעקב אשר:       אנחנו בהידברות מול השר והצוות שלו גם ברמת התכנון, גם ברמת הצוות המשפטי, שעו"ד רון אלמוג מוביל אותו כאן

יעקב אשר:  כמה ימים לאחר פרוץ המלחמה אנחנו קיבלנו מיידית את הצעת החוק

יעקב אשר:  היא דיברה על התהליך, על הדבר המרכזי

יעקב אשר:  הממשלה באה ואמרה חייבים לדחות את הבחירות ואנחנו לא הסתפקנו בלדון בזה, להצביע ולהמשיך הלאה, אלא בחנו מה ההשלכות האפשריות

יעקב אשר:  מכל הצדדים נאמרו פה הרבה דברים והצעת חוק שהתחילה בחצי עמוד הפכה להיות עשרה עמודים ואני חושב שאין מילה אחת מיותרת בנוסח שנשלח לכולם כבר בסוף השבוע ואנחנו נדון בו היום

יעקב אשר:       אנחנו נציג שתי תוספות קטנות

יעקב אשר:  אני רואה חשיבות רבה בהליך הזה כי בסוף ההשלכות הן גדולות

יעקב אשר:  הרצון שלנו שאותו הליך – אם בעזרת השם נצליח להגיע איתו לתאריכים שעליהם כן הצבענו כבר כי החוק פוצל לעוד שלושה חודשים וארבעה חודשים – ואם זה ייעשה בצורה המיטבית כמו שהליך דמוקרטי צריך להיעשות ככל הניתן מבלי לפגוע במועמדים, במפלגות, באנשים שעד לפני כמה זמן זה היה קרב חייהם הפוליטי או הציבורי, היום יש לנו קרבות נוספים

יעקב אשר:  אבל אי אפשר לוותר על ההליך הזה

יעקב אשר:  הוא צריך להיות הכי מהיר שהוא יוכל להיות, בתקווה שבאמת נוכל

יעקב אשר:       עד כה בהליך, הקפאנו את כל מה שעבר בשלביות, כולל הגשת רשימות, פתיחת ספר בוחרים וכדומה,  אנחנו מקפיאים אותו ודוחים אותו לעוד שלושה או ארבעה חודשים

יעקב אשר:  אם, חלילה, נגיע למצב אחר שבו גם בתאריכים האלה זה לא יוכל להיות, אז אנחנו נהיה כבר בתסריט אחר, שבו ידברו על בחירות חדשות לגמרי, עם כל המשמעויות של זה

יעקב אשר:  בואו נקווה שזה לא יקרה ולו רק כדי שנוכל לסיים את הלחימה הזאת בניצחון בתקופה הקרובה ולא נצטרך לגרור הרבה זמן

יעקב אשר:  יש לזה השלכות גדולות על המשק וגם על נושא הבחירות

יעקב אשר:      כבר ניגש לנוסח שמופיע אצלכם, ותכף אבקש מהיועץ המשפטי של הוועדה לתת לנו תקציר קטן, לאחר מכן

יעקב אשר:  אנחנו שמנו את כל התיקונים שעמדו לנגד עינינו, שלום אדוני יו"ר הקואליציה

אופיר כץ: בוקר טוב

יעקב אשר: את כל התיקונים שהיו לנגד עינינו שהיה צריך לתקן, טיפלנו במינימום הנדרש לכל נושא ונושא ואנחנו בשאיפה לסיים היום את החלק הזה כדי שנוכל מחר או מוחרתיים, לכל המאוחר, לאשר במליאה את כל חוק הבחירות המלא, את כל הנוסח שמופיע כאן בכפוף לדיון הזה

יעקב אשר:      אחת הסיבות שבגללן ביקשתי מהשר להשתתף, היא שהצעת החוק שאנחנו מטפלים בה כרגע תקפה בעצם על כלל מדינת ישראל, אבל בתוך מדינת ישראל יש מספר יישובים במועצות אזוריות כאלה ואחרות, שאנחנו יודעים שכמעט אין סיכוי לעשות שם בחירות

יעקב אשר:  או כי זה הרצון שלהם או בגלל המציאות

יעקב אשר:   לא הוספנו את זה כרגע בגוף החקיקה וכן ביקשתי מהשר לתת לנו את התייחסותו לעניין הזה, במיוחד בנושא הוודאות באותו העניין

יעקב אשר:  כי גם אותם מקומות שכרגע לא חושבים על בחירות, גם הם יצטרכו לדעת, כי כרגע זה נמצא באוויר

יעקב אשר:  אז נרצה לדעת מהשר גם על תאריך מסוים שבו הממשלה תודיע באילו רשויות הם הגיעו למסקנה שלא יהיו בחירות בכל מקרה

יעקב אשר:  ועם ההחלטה הזו תצטרך לבוא חקיקה מתאימה בעניין הזה, כי שם הסיפור של הפיצויים ויכולות להיות בעיות רבות

יעקב אשר:  אז נבקש מהשר כדי לא לעכב מדי נתחיל בנושא הזה

יעקב אשר:       נושא נוסף שלא מופיע כרגע בחקיקה, ויכול להיות שטוב שלא מופיע בחקיקה כי אלה דברים יותר בעייתיים בחקיקה ראשית, זה הנושא של תפקוד העיריות בתקופה הזאת של מערכת בחירות שמתארכת

יעקב אשר:  השלכה אחת זה נושא ועדות תכנון ובנייה

יעקב אשר:       גם בהנחה שהבחירות יהיו בעוד שלושה חודשים, אנחנו לא רוצים להתעורר בעוד חצי שנה אחרי תקופה כה ארוכה של הקפאה של ועדות תכנון, שהמשמעות שלה היא החרפה משמעותית מאוד של משבר הדיור שהיינו עסוקים בו מאוד עד לפני חודש אבל היום אנחנו לא עסוקים בו, אבל אנחנו לא רוצים לבוא, כשיש תוכניות גם ממשלתיות, גם של מנהל מקרקעי ישראל, גם מקומיות, שיכולות להיות קשורות לממ"דים או דברים מהסוג הזה, שזה גם עניין של ביטחון ובטיחות, או תוכניות שאמורות להמשיך את גלגלי התכנון כדי שנוכל להגיע גם לביצוע

יעקב אשר:  הרי אם ניקח לדוגמה משהו שנמצא לפני פרסום או התנגדויות, אנחנו כרגע עוצרים, לא כרגע, יש כבר עצירה לפני חודשיים-שלושה, כשחשבו שהבחירות יהיו בזמן, עכשיו אנחנו מוסיפים עוד חודשים-שלושה-ארבעה

תומר רוזנר: ההצעה של עכשיו של הממשלה לדחות את כל המועדים

יעקב אשר: יש גם הצעה שמתגלגלת כרגע, תסקיר חוק שביקשנו לפצל אותו, אדוני השר, שהחלק של תכנון ובנייה יידון כאן ולא יחד עם רשות המיסים וכל הדברים האלה, הוא נושא ספציפי לחלוטין

יעקב אשר:  יש לנו אחריות

יעקב אשר:  בעזרת השם, נהיה גם אחרי המלחמה ונהיה בטוב

יעקב אשר:  אנחנו לא יכולים ליפול למשבר דיור מטורף שיבוא בעקבות הקפאה, שאי אפשר להתקדם איתה

יעקב אשר:       לכן אנחנו בשיח עם משרד המשפטים ומשרד הפנים וכמובן מינהל התכנון על זרועותיו וביקשנו להגיע לאיזושהי נוסחה

יעקב אשר:  אני מקווה שלא תצטרך להיות בחוק, אבל הבהרות ברורות מה מותר ומה אסור

יעקב אשר:  בדברים שאינם דחופים בתכנון ובנייה לא צריכים לדון עכשיו

יעקב אשר:  דברים שיש חשש, אולי הם באים רק בגלל מערכת בחירות, אנחנו צריכים להתייחס אליהם כמו  מערכת בחירות אבל מצד שני לא לעצור את התכנון במדינת ישראל, כי תכנון הוא תולדה בסוף של בנייה, ובשני הנושאים הללו אשמח לשמוע אותך השר, כאשר גם קבענו ישיבה מאוד מורחבת מחר עם משרד המשפטים, עם הצוות שלך, לאחר שישבו היום, כך הודיעו לנו סגנית היועצת המשפטית לממשלה, שהם ישבו היום עם כל היועצים המשפטיים של הרשויות המקומיות והנציגות שלהם ומחר ננסה לבנות משהו

יעקב אשר:       אם לא נהיה שבעי רצון מההנחיות שאנחנו מבינים ונצטרך, נעשה זאת בחקיקה

יעקב אשר:  אני מעדיף שלא אבל אם אצטרך אנחנו כאן ונעשה את זה בחקיקה עצמה

יעקב אשר:  בבקשה אדוני

הפנים משה ארבל: תודה רבה, מכובדי יו"ד הוועדה, חבריי חברי הכנסת, כבוד השופטת בדימוס פרוקצ'יה, יו"ר הקואליציה, מכובדיי כולם

הפנים משה ארבל:  למרות אילוצי לו"ז כל כך עמוסים, אני רואה חשיבות מאוד-מאוד רבה להופיע כאן בוועדת הפנים וזו לא פעם ראשונה מתחילת המלחמה

הפנים משה ארבל:       אפתח בהלל ושבח ליו"ר הוועדה שיודע לייצר קונצנזוס רחב בקבלת ההחלטות, להביא החלטות בהסכמה רחבה של קואליציה ואופוזיציה

הפנים משה ארבל:  יש כאן חשיבות רבה מאוד, במיוחד בתקופה הזו, ללגיטימיות ההחלטות ולנכונות ההחלטות כאשר מייצרים קונצנזוס, זה לא קל, זה שעות רבות מחוץ לחדר הוועדה והרבה מאוד סבלנות

הפנים משה ארבל:  ואין לי ספק שהתבונה שלך, אדוני היושב-ראש מביאה באמת לתוצאה מאוד טובה, להחלטות שמתקבלות כאן בוועדה

הפנים משה ארבל:  השכל לא נמצא רק בממשלה

הפנים משה ארבל:  ולכן אני חושב שיש חשיבות רבה מאוד לעבודת הכנסת

הפנים משה ארבל:       אנחנו בצוק העיתים ובעומסים שיש על כתפינו הבאנו לכאן חוק רזה מאוד, נקודתי מאוד, שמתייחס אך ורק לסוגיית התאריכים והשארנו לכנסת את היכולת לנהל כאן דיאלוג אמיתי פרלמנטרי ולהביא באמת החלטות טובות ונכונות

הפנים משה ארבל:  על זה אני מברך אותך כמובן

הפנים משה ארבל:      בסוגיית הארכת מועדי הבחירות ברשויות ספציפיות, לאו דווקא במועצות אזוריות, בשבוע שעבר ביקרתי גם במטולה – העיר שם מפונה לחלוטין בצו של משרד הביטחון, אין לנו עדיין הערכה עד מתי זה – כנ"ל בעוטף עזה, מועצה אזורית שער הנגב, אשכול ועוד

הפנים משה ארבל:  פניתי לראש המל"ל בכדי שיכין בסמך, בשלב הראשון יכול מבחינתי להיות חסוי לאחר מכן אם יראו צורך לפרסם אותו לגבי הערכות שלהם לתקופת השיקום של חבל התקומה ולתקופת הימשכות הלחימה

הפנים משה ארבל:  זה כרגע בהליכי עבודה, אני אמור לקבל מסמך כזה

הפנים משה ארבל:  הגעתי לכאן גם כדי להתחייב לוועדה

הפנים משה ארבל:  אנחנו חייבים לייצר ודאות בהליכים כאלה

הפנים משה ארבל:  אי אפשר להשאיר בעמימות כה רבה תהליכים כה מורכבים וחשובים

הפנים משה ארבל:  הדדליין מבחינתי הוא עד 45 ימים לפני מועד הבחירות שנבחר כעת בחקיקה

הפנים משה ארבל:  המועד המאוחר, זאת אומרת 30 בינואר

הפנים משה ארבל:  עד 45 ימים לפני 30 בינואר, קרי 15 בדצמבר

הפנים משה ארבל:       עד ליום 15 בדצמבר אני אתייצב בפני הכנסת ואציג לכנסת את המדיניות בנוגע להארכת מועדי הבחירות ברשויות ספציפיות

הפנים משה ארבל:  עד 45 ימים זה יכול להיות גם לפני

הפנים משה ארבל:  זה בכפוף לאותה עבודת מטה שתתבצע מקצועית

הפנים משה ארבל:  כי אני רוצה לייצר להם את הוודאות

נאור שירי: אני מבין, אתה צודק בוודאות, אבל זה מאוד מאוחר עד 45 יום לפני

הפנים משה ארבל: עד 45 יום לפני

יעקב אשר: אני אתן תכף לשאול

הפנים משה ארבל: בסופו של דבר קבלת ההחלטות בנושא הזה של רשויות ספציפיות יכולה להיעשות גם באמצעות צו של שר הפנים ולאו דווקא באמצעות חקיקה - - -     

נאור שירי: מועמדים שעכשיו ישפיעו

יעקב אשר: לא, יש פה טעות

יעקב אשר:  אני מבקש חברי הכנסת, אני אתן לכם לדבר

נאור שירי:   אחד, אני לא רבים

יעקב אשר: אני מדבר עכשיו אל כולם

הפנים משה ארבל: אני אשיב גם

יעקב אשר: אתקן אותך על משהו שאמרת עכשיו בנושא הצו

יעקב אשר:  יש היום בחוק, סעיף 5 לחוק הבחירות, אפשרות לשר גם בלי מלחמה אלא רק נסיבות מיוחדות וכדומה

יעקב אשר:  חשבנו כל הזמן שנוכל להשתמש רק בצו הזה אבל הבעיה היא ששם הסמכות לדחות היא לתקופה סגורה

יעקב אשר:  אתה חייב לנקוב תאריך

יעקב אשר:  ולכן לדעתי תהיה חייב לבוא הודעה שלך עם חקיקה נלווית

הפנים משה ארבל: לא, אני לא רואה בזה דרך המלך כמובן, כפי שראיתם כאן פניתי לכנסת עם החקיקה הזו בכוונה לתאם מועד מוסכם בחקיקה מתוך הבנה של החשיבות הגדולה שההליך מקודש מבחינתי

הפנים משה ארבל:  הליך דמוקרטי לא צריך להיעשות באמצעות החלטה מנהלית

הפנים משה ארבל:  אבל גם שיקול דעת של החלטה מנהלית וגם הבאת חקיקה לכנסת צריך להיעשות על ידי קבלת החלטות במסד נתונים שמאפשר שההחלטה תעמוד בהיגיון ובסבירות, אם מותר לומר עדיין סבירות

הפנים משה ארבל:       ולכן המטרה המרכזית של ההחלטה ושל המועד שאותו נקבתי שהוא מועד אחרון, אני אעדיף שהוא יהיה קודם, זה כדי לייצר מסד נתונים מקצועי אל מול גורמי המקצוע, שמי שאמור לתכלל אותם זה המועצה לביטחון לאומי, המל"ל, שיגבשו המלצה מקצועית בסוגיה הזו

הפנים משה ארבל:  מיד כשהיא תתקבל, אני לא מתכוון לדחות את זה, מיד כשהיא תתקבל, אני מתכוון להגיע לכאן לכנסת להציג בפני חברי הכנסת את אותה חוות דעת בתקווה שהיא לא תהיה חסויה, אז היא תהיה מפורסמת

הפנים משה ארבל:  אם לא, אז היושב-ראש מוסמך גם לעשות דיון חסוי

הפנים משה ארבל:       ומיד לאחר מכן אנחנו יחד, קואליציה ואופוזיציה, נקבל החלטה מושכלת ביחס לרשויות מקומיות ספציפיות ומועצות מקומיות ספציפיות, לגבי מועד הבחירות העדכני שלהן

הפנים משה ארבל:  אני יודע  בוודאות שישנן רשויות מקומיות שלא תוכלנה לעמוד במועד שנקבע בחוק ויצטרכו מועד מאוחר יותר

יעקב אשר: אני ממליץ שיתחילו כבר עם צוות ייעודי לבנות את ההצעה בחלק לא רק השמי של אילו מקומות, שזה החלטה כללית יותר של מל"ל וכו', אלא גם מה ייעשה שם מבחינת ההליך עצמו

יעקב אשר:  שיהיה כבר בישול של משהו

הפנים משה ארבל: עמדת הלשכה המשפטית אצלנו, שהליך בחירות שנדחה למעלה מארבעה חודשים מחייב אותנו בפתיחת ספר הבוחרים ובהגשת מועמדות מחדש

הפנים משה ארבל:  לא יכול להיות שנמנע את הזכות לבחור מאותם בני 17 חדשים שהצטרפו וגם את הזכות להיבחר מבני 21

הפנים משה ארבל:  ולכן אני לוקח את זה בחשבון

הפנים משה ארבל:  אנחנו נכין עבודת מטה מסודרת ונבוא איתה עד התאריך שציינתי לכנסת

יעקב אשר: כן אבל שנייה, אני אשלים אני אתן לך

יעקב אשר:  אני דיברתי על החקיקה שמדברת לא על ההחלטה – זה ודאי שזה יקרה כשזה בחירות חדשות והכול – אלא מה קורה עם מה שהוגש, מה קורה עם המקדמות שניתנו, מה קורה עם כל הפרוצדורות שכרגע לא נגענו בהן בכוונה אבל ברור הרי שיהיו כמה מקומות כאלה

יעקב אשר:  אז צריך לדעתי שתהיה חשיבה גם בקטגוריה הזאת

הפנים משה ארבל: אז אני כבר מנחה את אנשי לשכתי שיחד עם גורמי מקצוע במשרד תשימו דגש על סוגיה הזו

חוה אתי עטייה: יהיו כמה סוגיות שנענה

יעקב אשר: הרבה סוגיות

הפנים משה ארבל: אנחנו לא ניתן למי שבחר בהליך דמוקרטי והגיש מועמדות להיפגע מזה שהוא בחר להתמודד

הפנים משה ארבל:  אנחנו חייבים לתת להם מענים בנסיבות ובצוק העיתים, אנחנו לא בחרנו את דחיית הבחירות הזו, אנחנו צריכים לתת מענה

הפנים משה ארבל:  ואני מקווה מאוד שהמענים הללו יהיו מוסכמים על כלל חברי הכנסת מכלל סיעות הבית

הפנים משה ארבל:  גם מענים תקציביים, בסופו של דבר אין כאן מקום לפוליטיקה, יש כאן הליך דמוקרטי והליך דמוקרטי הוא מקודש, הליך דמוקרטי עולה כסף וצריך לדעת שגם בהליך דמוקרטי צריך להכניס את היד לכיס ולא לגרום לאנשים לחשוש לצאת להרפתקה ולהתמודד

הפנים משה ארבל:  כי האינטרס הציבורי הוא שאנשים ידעו שאם הם יצאו למערכה הזו והציגו את מועמדותם הם לא אמורים להיפגע מזה שהם בחרו להתמודד ולבקש להיבחר

יעקב אשר: דקה אחת

יעקב אשר:  רצית להעיר משהו?     

נאור שירי: כן, בנושא זה דיברתי על ה-45 ימים, אני חושב שזה זמן מאוד קצר

הפנים משה ארבל: אני מודע לזה

יעקב אשר: רגע אני רוצה לענות לך

נאור שירי: בבקשה, תענה לי

יעקב אשר: יש לך עוד משהו להוסיף על זה?     

נאור שירי: יש לי עוד משהו

נאור שירי:  מלבד מסד הנתונים, שצריך לייצר וזה המל"ל אמון על זה, לגבי הוודאות או אי-הוודאות בנוגע לתחילת המערכה וסיומה והתפתחויות אחרות

נאור שירי:  יש מסד נתונים שצריך לעשות, לא רק בחבל תקומה

נאור שירי:  למשל מישהו שהוא מגויס והוא מועמד לראשות מועצה או עיר כלשהי, והוא נמצא חודשיים-חודשיים וחצי במילואים, זה פוגע אנושות ביכולת שלו לנהל - - -     

יעקב אשר: הבנתי אז אני אענה

נאור שירי: אני לא שאלתי עוד את השאלה

נאור שירי:  אני מבקש, זה בלי שאלה

יעקב אשר: כולם הבינו את השאלה

נאור שירי: לייצר מסד נתונים של מועמדים שנמצאים בצו 8 ולא יכולים לקיים מערכת בחירות – יש לזה השלכות

יעקב אשר: אז אני אנסה לענות ואם אני לא אספק אותך בתשובה, תמשיך הלאה

יעקב אשר:       אנחנו יוצאים מנקודת הנחה שכרגע אף אחד לא מנהל בחירות

יעקב אשר:  אני רואה את החיוכים והכול, אני מאוד מקווה שלא - - - חברים, נשחזר שנייה ואז תגיד לי מה אתה מציע

יעקב אשר:       יש לנו כמה תאריכים

יעקב אשר:  יש לנו תאיך אחד שבו אנחנו עד 30 יום לפני הבחירות המתוכננות כרגע שזה 30 בינואר

יעקב אשר:  אנחנו נצטרך לקבל הודעה או החלטה של ממשלה עד 30 יום

יעקב אשר:  עד 30 יום לפני - - - לבוא ולהגיד האם הבחירות יהיו תוך שלושה חודשים, או ארבעה חודשים ודוחים בחודש

יעקב אשר:       כשהשר מדבר על 45 יום לפני כן, הוא מדבר על 15 יום לפני ההודעה הזו

יעקב אשר:  אני בא ואומר יש הרבה קולות מחבל התקומה, לכאן ולכאן

יעקב אשר:  יש מקומות שאנשים אומרים בטוח שלא יהיו בחירות, יש מקומות שאנשים אומרים שצריך לתת לשר הפנים את הזמן

יעקב אשר:  אין לי בעיה להקדים את זה בעוד שבוע או עוד שבועיים, אבל יכול להיות שיהיו התפתחויות

יעקב אשר:  אולי חבל ארץ אחר ייכנס לעניין, אם זה צפון או לא, ולכן קבענו עד 45 יום

יעקב אשר:       לבוא קודם ולקבל החלטות כאלה קודם באופן ברור, יש לזה יתרון

יעקב אשר:  זה נותן גם איזשהו רוגע לאלה שמגויסים

יעקב אשר:  אבל אנחנו חודש וחצי לפני המועד הראשון או חודשיים וחצי לפני המועד השני, יש לנו זמן וכלים

יעקב אשר:  התייחסנו לזה גם בנושאים אחרים, מבחינתי מערכת הבחירות תתחיל באופן משמעותי באותם 45 יום לפני המועד הראשון, ואם נדע שזה נדחה לשני אז זה יידחה לשני

הפנים משה ארבל: אני כמובן רוצה להתייחס לסוגיית המילואים

הפנים משה ארבל:  בחוק הקיים היום, מבלי שתיקנו את החוק, "חייל מילואים אשר שמו נכלל ברשימת בחירות לכנסת או לרשות מקומית לא ייקרא לשירות מילואים פעיל או להתייצבות, בתקופה שבין הגשת רשימת המועמדים לבין יום הבחירות"

נאור שירי: אבל אתה יודע שזה לא קיים

נאור שירי:  זה צו 8

הפנים משה ארבל: הסוגיה של צו 8 נצטרך להידרש אליה גם כן

נאור שירי: אתה הבנת? יש פה השלכות עצומות

הפנים משה ארבל: אני מבין, לא מתעלם ממנה

הפנים משה ארבל:  נצטרך גם מול צה"ל לבדוק את הנושא

הפנים משה ארבל:  ולכן אני חושב שעד 45 ימים נדרשים כדי לייצר כאן עב מטה מסודרת

הפנים משה ארבל:  לשלוף זה הכי קל

תומר רוזנר: אגב אדוני, נדמה לי שמה שקרא אדוני מתייחס לבחירות לכנסת

הפנים משה ארבל:  לא, גם לרשויות מקומיות לפי החלטות הצבא, אני אפנה ספציפית, קובץ הוראות הקריאה לשירות מילואים הק"א 31

הפנים משה ארבל: 8

הפנים משה ארבל: 2001 פרק ג סעיף 3(ו)

תומר רוזנר:       אבל היו לנו פה כבר מועמדים שבאו במדים כי הם קיבלו צו 8

הפנים משה ארבל: בסדר

יעקב אשר: אני לא רוצה שייקבע שלא יהיה בחירות במקומות, ואחר כך על כל מקום שיגידו לך, חלק כן יגידו לך וגם חלק לא

יעקב אשר:  לכן אם אתם במהלך גיבוש המסמך תראו שאתם יכולים קודם לבוא ולתת את הבהירות הזאת

נאור שירי: הדבר הראשון שצריך זה להבין את גודל התופעה

הפנים משה ארבל: זה בדיוק תפקידו של המל"ל, ביקשתי שהגורם המקצועי יבוא

נאור שירי: צריך לדעת כמה חברי מועצה או מועמדים יש לך בצו 8

הפנים משה ארבל: מלבד סוגיית המילואים, קודם כל אין לך איך לדעת, אם אתה פותח את ספר הבוחרים אין לך איך לדעת

נאור שירי: לא, יש לך

נאור שירי:  אתה לוקח את מי שהגיש מועמדות

הפנים משה ארבל: אם אתה מחליט להאריך יותר מארבעה חודשים למפרע - - -     

יעקב אשר: כשעדיין לא פותחים את ספר הבוחרים, אותן רשויות שתחליטו שיהיה או שלא יהיה בהן?    

נאור שירי: לא, יש לך היום אתה יודע מי הגיש מועמדות, יש לך רשימות, אתה לוקח את זה מצליב מול הצו 8 של צה"ל ויש לך את הקורלציה

נאור שירי:  זהו

יעקב אשר: בסדר גמור תודה רבה

הפנים משה ארבל: בסוגיית הוועדות המקומיות לתכנון ובנייה

הפנים משה ארבל:  אני רואה חשיבות רבה מאוד לא להתיר לוועדות הבנייה להמשיך לעבוד, אלא להנחות אותן להמשיך לעבוד

הפנים משה ארבל:  כך ביקשתי גם מהייעוץ המשפטי לממשלה וגם ממטה התכנון

הפנים משה ארבל:       המציאות שלפיה, לא מדברים על הארכה נוספת אלא על המועד הנוכחי שנקבע בחוק, עד שתורכב קואליציה לאחר הבחירות נמצא את עצמנו כשבעה חודשים עם ועדות תכנון ובנייה מקומיות משותקות באופן כזה שפוגע פגיעה אנושה במשבר דיור הולך ומתמשך, פוגע במשק, ברוכשי הדירות, בבעלי הדירות, שצריכים לפנות לרשות המקומית ולקבל שירות

הפנים משה ארבל:       ולכן אני רואה חשיבות רבה מאוד במציאת פתרון

הפנים משה ארבל:  אני שמח שהתהליך הזה גם מול היועץ המשפטי לממשלה מתקדם, לרבות הנחיות לוועדות מקומיות לתכנון ובנייה

הפנים משה ארבל:  כמדיניות אנחנו צריכים לחתור לעשות הכול

הפנים משה ארבל:  כמובן שההחלטות תתקבלנה על בסיס מקצועי, יש יועצים משפטיים לוועדה, שהן יהיו נטולות פניות ולא יהיו משיקולי בחירות

הפנים משה ארבל:  אני סמוך ובטוח שנבחרי הציבור לשלטון המקומי מספיק ממלכתיים, ודאי שבעת הזו על אחת כמה וכמה, כדי לקבל החלטות מושכלות ונכונות, בשים לב לכך שבוועדות המקומיות גם כן מכהנים שומרי סף שנמצאים בתוך הוועדה, לרבות מתכננים ויועצים משפטיים ונציגי השר - אני רואה חשיבות רבה בהמשך עבודתם ותפקודם

הפנים משה ארבל:       היה ולא יימצא איזשהו מתווה והנחיות, אני כן הייתי מצפה שהוועדה פה – אני מעדיף שלא אבל  שהוועדה פה תבין את זה ותחוקק את זה כאמירה ברורה

הפנים משה ארבל:  אזרחי ישראל חייבים להמשיך לקבל שירות

הפנים משה ארבל:  החיים לא נעצרו

הפנים משה ארבל:  והסוגייה הזאת חייבת להיות מונחת כאן שוב פעם בלי שום שייכות לקואליציה או אופוזיציה

הפנים משה ארבל:  האינטרס הציבורי המוגן הוא שאזרחי ישראל ימשיכו לקבל שירות גם בסוגיות הללו

יעקב אשר: לכן ביקשנו גם מהיועץ המשפטי וגם מאנשי המנהל ותכנון לנסות ולבנות הבניה של גדרות מסוימות בעניין הזה, כשההנחיה היא להמשיך לעבוד

יעקב אשר:  א', גדרות

יעקב אשר:  ב' יש סמכויות שנמצאות בידי השלטון המרכזי, למשל ועדות ערר, שעכשיו יש להן פחות עבודה באופן טבעי, אז יכולות להכריע בדברים מסוג הזה

יעקב אשר:  או רשות הרישוי הארצית שנמצאת - - - אנחנו לא מגובשים בעניין אם יש הנחיות אז מחר ננסה לגבש את זה ונוכל ללכת איתן כהנחיות, אם צריך חקיקה אז נעשה חקיקה

הפנים משה ארבל: תרצה לפתוח את זה לשאלות אם יש?     

יעקב אשר: בשני העניינים האלה אם יש שאלות כי אנחנו עכשיו פותחים ואז את החוק

אופיר כץ: לפני החוק, כן תודה רבה אדוני היושב-ראש, אדוני השר

אופיר כץ:      כשאנחנו שומעים עכשיו את הממשלה ואת מערכת הביטחון חוזרים פעם אחר פעם על כך שאנחנו הולכים לקראת מערכה ארוכה, אז אני חושב כמו ח"כ שירי לגבי 45 ימים, שזה מאוחר מדי

אופיר כץ:  גם אם כתוב "לכל המאוחר", אנחנו יודעים איך זה עובד, אדוני השר, בסוף זה יהיה ביום ה-45 כמעט בחצות הלילה

אופיר כץ:  צריך לפחות לעשות את זה משהו כמו 60 ימים, ולא 45 ימים, כי זה יהיה מאוחר

אופיר כץ:  חוסר הוודאות הזה מוציא מהדעת את המועמדים

יעקב אשר: זה בדיוק עוד חודש מעכשיו

אופיר כץ: אבל אנחנו מבינים באיזו מציאות אנחנו ושומעים את גורמי הביטחון והממשלה חוזרים על זה פעם אחר פעם שזה לא משהו שהולך להיות קצר

אופיר כץ:  אז אני חושב שאנחנו צריכים לגזור לפי מה שהם אומרים את הנחת העבודה, כשאנחנו אומרים לרשויות אם יהיה או לא יהיה

יעקב אשר: לא, מדובר רק על הרשויות שבהן לא יהיה בהליך הזה בשום מקרה

אופיר כץ: יפה, אז אתם יוצאים מנקודת הנחה שבשאר הרשויות, לא חלילה בעוטף או רשויות מגזרת הצפון גם, בוודאות זה יהיה במועד של עוד שלושה חודשים או עוד ארבעה חודשים? אז מתי אתם מתכננים להגיד להם?     

יעקב אשר: אז זה בדיוק מה שאמרנו, לכן, אדוני היה עסוק בהרבה דברים גדולים שעשית בתקופה האחרונה ולכן לא היית כאן בדיון

יעקב אשר:  אנחנו קבענו את התאריך של עד 30 יום לפני הבחירות

יעקב אשר:  אם הממשלה באה 30 יום לפני ינואר ואומרת שזה יהיה בחודש הבא - - -     

חוה אתי עטייה: ב-27 בפברואר

יעקב אשר: ב-27 בפברואר

יעקב אשר:  אז זה יהיה ב-27 בפברואר

יעקב אשר:  אם היא גם לא אומרת את זה, אז אנחנו נכנסים להליך חקיקה חדש, וכל מדינת ישראל, על העוטף ועל הכול חלילה הולכת

אופיר כץ: אז לכל הארץ זה חודש ולעוטף זה 45 ימים?     

הפנים משה ארבל: זה עדיין לא לעוטף, זה לרשויות ספציפיות

הפנים משה ארבל:  כפי שאמרתי, בכפוף להמלצות של הדרג המקצועי, קרי המל"ל

יעקב אשר: לכן כדי שהם יוכלו לבדוק את זה כמו שצריך וכמו שאמרתי זה ייקח יותר זמן

הפנים משה ארבל: כיוון שאני לוקח את הכנסת ברצינות ואני לא רוצה לשלוף

הפנים משה ארבל:  הכי קל לשלוף

הפנים משה ארבל:  אני חושב שצריכה להיות עבודת מטה מסודרת

אופיר כץ: אני לא אמרתי לקבוע, אני חושב שצריך ללכת לכיוון של התראה ארוכה יותר מאשר התראה קצרה של חודש או 45 ימים, במיוחד לרשויות כמו אשכול או שער הנגב

הפנים משה ארבל: אני מסכים לחלוטין

הפנים משה ארבל:  ועדיין אני כן רוצה לתת לגורמי המקצוע לבצע את עבודת המטה המסודרת

יעקב אשר: זה נורא רגיש, יהיו אנשים בחבלים מסוימים שיגידו 'מי אמר לכם'?      

אופיר כץ: לא, יש מקומות שברור שזה, כבר מעכשיו מבינים שאי אפשר  לבוא ולכנס שם בחירות

יעקב אשר: היו פה בוועדה גם קולות כאלה ולכן אנחנו חייבים שההחלטה תהיה מאוד מקצועית, מאוד תלוית מצב ביטחוני

יעקב אשר:  אני סומך על שר הפנים שיעשה את העבודה מול הגורמים הללו, אם זה יכול להיות קצת לפני 45 יום אז עוד יותר טוב

הפנים משה ארבל: ניתן דוגמה, אף שאני מעדיף שלא לתת דוגמאות אבל אני כן אתן דוגמה

הפנים משה ארבל:  מועצת שער הנגב, שבה נרצח ראש המועצה, נמצאת במצב שיש בה מועמדת יחידה

הפנים משה ארבל:  כל החלטה שתתקבל לכאן או לכאן, להשאיר את המועמדת היחידה אתה בעצם פוגע בהליך הדמוקרטי כי באמת היו הליכי בחירות עד לפני שהוא נרצח

הפנים משה ארבל:  לפתוח את ספר הבוחרים מחדש אתה פוגע בהליך הדמוקרטי כי היא בחירתה מובטחת

הפנים משה ארבל:       השיקולים כאן באירוע הזה חייבים להיות מנותקי פרסונליזציה, אני מרחיק אותם מעצמי, אני מגיש אותם לגוף מקצועי שיבוא ויעשה באמת עבודת מטה מעמיקה, יבחן את הנושא לעומק, יגיש המלצות, אין לי מושג מה תהיינה המלצותיו ולכן אני רוצה לתת לו פרק זמן מספיק לעשות עבודת מטה מעמיקה כדי לבוא בצורה נקיית כפיים וכנה וגלויה לכנסת ולהציג בפני הכנסת את עבודת המטה שהתבצעה, ורק על סמך עבודה מקצועית לקבל פה החלטות

אופיר כץ: אני חושב שגם האמירות של הממשלה והצבא ומערכת הביטחון הן אמירות מקצועיות שצריך לקחת אותן בחשבון

הפנים משה ארבל: בוודאי

הפנים משה ארבל:  אבל המטרה המרכזית היא לייצר בנושא הספציפי הזה התייחסות מקצועית זו המטרה

יעקב אשר: אני לא רוצה שבגלל האמירות הללו מתקבל רושם שאנחנו הולכים לבלות חלילה הרבה חודשים במצב הזה

אופיר כץ: לא רוצה אבל זו המציאות

יעקב אשר: רגע, אבל בגלל זה עכשיו לפי רוח הדברים שאתה אומר, בעצם 'בוא נעזוב את הסיפור הזה, בוא נחליט שאין כרגע בחירות ונדבר עוד כמה חודשים', אני לא חושב שזה נכון לעשות

אופיר כץ: לא, זה לא מה שאמרתי

אופיר כץ:  אמרתי שב-45 ו-30 יום, יש יותר מדי זמן ארוך בחוסר ודאות למועמדים לבחירות

אופיר כץ:  אני רק ביקשתי לקחת את זה בחשבון

הפנים משה ארבל: אני מתחייב בפני הוועדה, היה וגורמי המקצוע שאמורים לטפל בזה יבואו ויאמרו לי שהם יודעים להכין עבודת מטה בפרק זמן קצר יותר אני אבוא לכאן לוועדה - - -     

יעקב אשר: חזקה על השר שאם זה יהיה יותר מהר – אני לא רוצה שבגלל המהירות נעשה טעויות – אבל אם זה יכול להיות יותר מהר אז 45 זה הגג העליון

אופיר כץ: זה יכניס אותנו לסבב נוסף של חקיקה כזו בוודאות

הפנים משה ארבל: יכול להיות

יעקב אשר: זה מה שאמרתי בתחילת הדברים והמלצתי להם כבר להתחיל וזה מה שאמר השר לפני כמה דקות שהוא הורה להם להכין חבילת חקיקה לעניין הזה

הפנים משה ארבל: תודה רבה

הפנים משה ארבל:  אני משוחרר?     

יעקב אשר: אתה משוחרר

יעקב אשר:  בערבות

ניסים ואטורי: רגע, אם אני אדבר אני אשלח לו את זה בווטסאפ בהודעה את מה שאמרתי?      

יעקב אשר: אתה רוצה? רגע, סליחה

ניסים ואטורי: אני באתי מהגולן במיוחד

יעקב אשר: אם יש בעניין שאתה צריך את השר, בבקשה

ניסים ואטורי:  רק שני משפטים

ניסים ואטורי:  תודה

ניסים ואטורי:  המערכה תהיה כמה חודשים, זה ברור

ניסים ואטורי:  זאב אלקין פה נמצא, אני לא רואה מי עוד מוועדת חוץ וביטחון אבל אנחנו מבינים דבר אחד שזה יהיה כמה חודשים זה קודם כל

זאב אלקין: ניסים אתה רואה אותי כבר-סמכא לזמן המערכה?     

יעקב אשר: למה צריך להיכנס לזה? אנחנו מכינים את עצמנו לכל אופציה

יעקב אשר:  מותר לנו להתפלל על אופציה של "ישועת ה' כהרף עין", בסדר?     

ניסים ואטורי: אני הייתי מעדיף שהקדוש ברוך הוא יבוא וימחק את עזה ואת לבנון אבל זה לא יקרה כנראה

ניסים ואטורי:  ולכן אנחנו צריכים כרגע לפעול ולעשות את ההשתדלות עם חיילי צה"ל וזה ייקח קצת זמן, וזה ייקח קצת יותר זמן גם לנו כמו שאמרת למצוא

יעקב אשר: ולכן מה אתה אומר?     

ניסים ואטורי: זה אחד, צריך אולי לשים תזכורת ועוד חודש לדון בזה ולראות איפה הדברים עומדים

ניסים ואטורי:      לגבי הוועדות מה שהשר אמר אני מכבד מאוד את דבריו, ובנושא שהזכרת, להכניס את זה בחקיקה, אני חושב שדווקא בחקיקה של דחיית המועד של הבחירות כבר להכניס את זה כי עצם הדחייה של הבחירות כבר מביא אותנו לסיפור

נאור שירי: החקיקה הזאת עברה

נאור שירי:  הדחייה עברה

ניסים ואטורי: לא לגבי החוק עצמו

יעקב אשר: לא, אנחנו כרגע, אני אענה לך כי לא היית בתחילת הדיון

יעקב אשר:       בחקיקה ראשית אני מעדיף לא להיכנס לרזולוציות כל כך קטנות זה גם קשה מאוד, זה לא נכון לעשות

יעקב אשר:  אבל אם לא תהיה לנו ברירה ולא נגיע להנחיות ברורות שיספקו אותנו, זה ייכנס גם לחקיקה

יעקב אשר:  הלאה

ניסים ואטורי: שורה אחרונה, חשוב לתת גם הקלות מבחינת התכנון

ניסים ואטורי:  אנחנו נמצאים במצב, אנחנו רואים מה קורה בדרום, אני מקווה שבצפון נעבור את זה בשלום אבל צריך להמשיך להתקדם גם מבחינת תכנון בתים חדשים

ניסים ואטורי:  תודה רבה

יעקב אשר: תודה רבה

יעקב אשר:  עוד מישהו?     

איתן גינזבורג: אפשר מילה אחת קצרה? אדוני השר תודה שהגעת, אתה והאחראים לצידך

איתן גינזבורג:       כסגן יושב-ראש ועדת הבחירות המרכזית, ונאלצנו גם להוביל בחירות בתקופת קורונה, והמורכבות שיש בזה, אני לא בטוח שהיחידה הארצית לפיקוח על הבחירות – שהיא גוף אחר מהוועדה הארצית - יודעת לנהל אופרציה כזו

איתן גינזבורג:  כיוון שהאופן שבו הבחירות המקומיות מתנהלות הוא קצת שונה, הן בתוך הרשויות, מתבצעות על ידי הרשויות

איתן גינזבורג:       בהנחה שהיישובים לא יחזרו למועצות האזוריות בתקופה הקרובה הנראית לעין, אלא יתפזרו וכבר יש דיבורים על כך, צריך לראות האם לא יהיה נכון שהוועדה המרכזית, בהובלתה של עו"ד אורלי עדס, תסייע ליחידה הארצית לפיקוח על הבחירות, לראות איך אפשר לקיים בחירות כשהיישובים מפוזרים, במעטפות כפולות, צריך לחשוב על זה, מנגנון שעבדנו בו בקורונה

איתן גינזבורג:  אבל צריך לתת על זה את הדעת

איתן גינזבורג:  אני כבר שמעתי בדיונים הקודמים שאנשי המקצוע כבר מסתייגים מהרעיון הזה וכיוון שחווינו את זה גם על יבש וגם על רטוב צריך לראות איך אפשר לעשות את הדבר הזה

הפנים משה ארבל: יש לי רק דברים טובים לומר על ועדת הבחירות המרכזית לכנסת

יעקב אשר: אגב, נמצא פה דין שמלווה אותנו מייעץ לנו

הפנים משה ארבל: על המנכ"לית ועל היועצת המשפטית שלה ועל חבריה כולם

הפנים משה ארבל:  וגם תהליך כזה ידרוש תיקון חקיקה

איתן גינזבורג: לא שהם יובילו אותו, לפחות שינחו את המפקח הארצי

הפנים משה ארבל: במה שלא דורש תיקון חקיקה אני כן יכול לומר שאני גם מצאתי את עצמי מתווך בין המפקח על הבחירות ממשרד הפנים - שהוא גם חרוץ ונמרץ ועושה עבודה טובה - לבין ועדת הבחירות המרכזית

הפנים משה ארבל:  עם עצות טובות, עם רעיונות טובים

הפנים משה ארבל:  כדי שנידרש לסוגיה הזו וכדי שנבחן אם נתקן חקיקה או לא נתקן חקיקה, זה מאוד מאוד תלוי במצב, במציאות, בפרקי הזמן שגורמי המקצוע – קרי, המל"ל ועוד – ימליצו על הארכה

הפנים משה ארבל:       ככל שהם ימליצו על הארכה לדוגמה של שנה, אז עדיין מוקדם לקבוע את סדרי העבודה כשיש לך עוד פרק זמן ארוך יותר

הפנים משה ארבל:  ולכן אני שומע

איתן גינזבורג: אני מזכיר שגם אז עשינו את תיקון החקיקה אד-הוק ממש בסמוך לבחירות וזה עבר

הפנים משה ארבל: נכון, אני שומע

הפנים משה ארבל:  אני לא שולל את זה אבל אני עדיין רוצה לתת לגורמי המקצוע את יומם כדי שהם באמת יכינו עבודה נטולת פניות, מקצועית ומסודרת

הפנים משה ארבל:  ככל שהם באמת יראו לנכון להמליץ על הסידור הזה אני בטוח שגם וועדת הבחירות המרכזית לכנסת תשמח לסייע

יעקב אשר: עוד דבר, אנחנו העברנו לפני ארבעה חודשים את חוק הבחירות

יעקב אשר:  ולפי בקשתי ובלב חפץ וגם משרד הפנים שיתף עם זה פעולה וישבה גם עו"ד אורלי עדס וגם דין, עם נציגי משרד הפנים והכול והייתה הפריה מקצועית מאוד חשובה בעניין הזה

יעקב אשר:  גם עכשיו בישיבות הללו דין לא החסיר עוד ישיבה אחת

יעקב אשר:  אני חושב שתמיד אפשר לעשות את זה ביחד

יעקב אשר:  לא הייתי בא אומר כרגע בוא נדחוף לסמכויות - - -     

איתן גינזבורג: לא אמרתי את זה לרגע

יעקב אשר: אני חושב שאפשר יהיה לעשות את זה ונעשה את זה בצורה הטובה ביותר ועכשיו אני משחרר אותך

הפנים משה ארבל: תודה רבה

יעקב אשר: להתראות, אם ככה היועץ המשפטי תומר רוזנר, כמה מילים שלך ואחר כך אנחנו נמשיך

יעקב אשר:  אגיד לך איך זה יתנהל, הקראה לפי נושאים, דיון, שאלות ותשובות

יעקב אשר:  חלק מההקראה יש נושא שקשור לשופטת שם אנחנו נבקש ממנה כמובן את דבריה

יעקב אשר:  בבקשה

תומר רוזנר: תודה אדוני היושב-ראש

תומר רוזנר:      בעקבות ההחלטה של הממשלה שאומצה על ידי הכנסת בחקיקה ראשית לפני כשבוע לדחות את הבחירות, וכן בדיונים כאן בוועדה, עלתה שורה ארוכה מאוד של נושאים שיש השלכה לדחיית הבחירות עליהם

תומר רוזנר:  לצערנו הממשלה לא התייחסה לכל הנושאים האלה בהצעת החוק, אולי בגלל העומס, אולי בגלל דחיפות הדבר, ובעצם הוועדה שמעה שורה ארוכה של גורמים שהעירו הערות

תומר רוזנר:       הנוסח שמונח בפניכם והופץ בשבוע שעבר להערות הציבור מנסה להביא לידי ביטוי פתרונות לחלק מהסוגיות שעלו בדיוני הוועדה בדיונים הקודמים

תומר רוזנר:  אומר מראש, יש לנו שני עקרונות שהנחו אותנו במתן ההצעות שלנו ואני רוצה לשבח את כל גורמי הממשלה, משרד האוצר ומשרד הפנים משרד המשפטים משרד העבודה ומשרדים רבים אחרים, ביטוח לאומי וגופים נוספים שסייעו לנו בגיבוש הפתרונות

תומר רוזנר:  בלעדיהם לא היינו מצליחים להביא בפניכם הצעות כאלה ואחרות

תומר רוזנר:  וכמובן גם הוועדה הציבורית, סליחה שלא מניתי קודם

תומר רוזנר:       ישנם שני עקרונות שהנחו אותנו במתן הפתרונות ואומר אותם באופן כללי ולאחר מכן תראו אותם בהמשך

תומר רוזנר:  אנחנו מודעים לכך שאנחנו במצב של אילוץ שבו נכפה על המדינה לדחות את הבחירות

תומר רוזנר:  אנחנו מבקשים לשמור ככל הניתן על כללי המשחק כפי שנקבעו בדיני הבחירות ולא לשנותם לכן ניסינו להביא את השינויים המינימליים הנדרשים כדי להבטיח מערכת בחירות שעקרונות דיני הבחירות בה לא ישתנו, אלא באותם עניינים שהתרשמה הוועדה והתרשם יושב-ראש הוועדה והגורמים המקצועיים, שיש חיוניות בשינוי ההוראות שנקבעו בחקיקה הקיימת כדי להתאים אותם למועד הנדחה

תומר רוזנר:       אנחנו בטוחים שיש עוד שורה ארוכה של אפשרויות לשנות דברים, להביא פתרונות נוספים בעוד עניינים אבל חשבנו להביא פתרונות בעניינים החיוניים המינימליים תוך כדי שמירה על כלליי המשחק מצד אחד, ומניעת פגיעה אנושה בהליך הבחירות הדמוקרטי מצד שני

תומר רוזנר:  אני בטוח שהפתרונות שאנחנו מביאים אינם פתרונות מושלמים

תומר רוזנר:  הם לא נותנים מענה לכל סוגיה וסוגיה שתתעורר במהלך התקופה הנוכחית

תומר רוזנר:  צריך לזכור שגם הכנסת לא הולכת לשום מקום ואם נצטרך - נקווה שלא - חקיקה נוספת בעקבות דברים שהתעוררו שלא עלו בוועדה, שלא חשבנו עליהם, שלא ניתן להם פתרון כזה או אחר, ניתן יהיה להביא חקיקה - ואפילו חקיקה מהירה - כדי לתת להם מענה

תומר רוזנר:  אני מקווה שלא נזדקק לזה

תומר רוזנר:  אבל צריך לזכור שהפתרונות שאנחנו נותנים הם לא מושלמים

תומר רוזנר:       דבר שני, וזה הדבר שאני רוצה לחזור ולהדגיש, אנחנו מנסים לתת פתרונות שפוגעים או משנים את כללי המשחק במידה המינימלית החיונית הנדרשת

תומר רוזנר:  יש אפשרויות שונות לפתוח את כללי המשחק

תומר רוזנר:  העיקרון שהוצע וכבר אומץ על ידי הכנסת הוא הקפאת הליך הבחירות בנקודה מסוימת והמשכתו משם בלי להכניס שינויים בכללים בסיסיים של דיני הבחירות, כמו למשל החזרת אנשים לעבודה וכדומה, דברים שפותחים שאלות לא מעטות, שאין אפשרות כרגע לתת להם מענה בלי שהפתרונות יהיו שאנחנו קוראים להם 'פתרונות בשליפה' שלא ברורה לנו מה ההשלכה שלהם

תומר רוזנר:  ברור לנו שחלק מההוראות שמונחות בפניכם יש בהן שינוי מסוים של כללי המשחק

תומר רוזנר:  והעיקרון שנקבע וגם מקובל על הכנסת וגם על בתי המשפט הוא שלא משנים את כללי המשחק של דיני הבחירות

תומר רוזנר:  אבל במקרה הזה אין מנוס משינויים מינימליים כדי לא ליצור מצב שבו נהיה עם בחירות שמקיימות את אותם כללי משחק אבל מאבדות את העקרונות היסודיים שעומדים בבסיסם שהם אפשרות הבחירה הדמוקרטית, אפשרות הצגת המועמדות הדמוקרטית ומתן הזדמנות להתמודדות שווה והוגנת לכל המועמדים

תומר רוזנר:       אז כדי שנוכל להיות ענייניים, אני מציע אדוני היושב-ראש שנתחיל בסעיף הראשון שמתייחס למועדי העתירות לגבי רשימות, סעיף 3 המוצע

תומר רוזנר:  כפי שאתם זוכרים בחקיקה שכבר עברה אושרו סעיף 1 וסעיף 2, שאומרים שהבחירות נדחות ל-30 בינואר, עם אפשרות במנגנון שנקבע בחוק לדחייה נוספת של חודש ימים, עד 27 בפברואר

תומר רוזנר:  והעיקרון שנקבע הוא שכל הפעולות שנעשו עד 16 באוקטובר מוקפאות ונחשבות כאילו נעשו לקראת המועדים הנדחים שעליהם אנחנו מדברים

תומר רוזנר:  כלומר, שליפת פנקסי הבוחרים, הגשת רשימות, קביעת אזורי הקלפי וכדומה כולם עומדים בעינם, כמובן עם כל הסמכויות שנקבעו בחוק במקרה שיצטרכו שינויים

תומר רוזנר:  למשל, באזורי קלפי יש סמכות למנהל הבחירות לשנות אותם גם במועד מאוחר יותר והסמכות הזאת נשמרת

תומר רוזנר:  אבל העיקרון הבסיסי שכבר אומץ על ידי המחוקק הוא שכל המועדים נשמרים, כל פעולה שנעשתה עד 16 באוקטובר

תומר רוזנר:  כיון שהמועד להגשת ערעורים, או עתירות מנהליות ליתר דיוק, על פסילת רשימות או אישור רשימות היה לפני המועד שנקבע שהוא 16 באוקטובר, כלומר נפל בתפר, המועד האחרון להגשת עתירות מהסוג הזה היה עד 11 בדצמבר ומתן פסקי הדין של בית המשפט היו אמורים להינתן עד 17 באוקטובר, ההצעה שמונחת בפניכם בסעיף 3 שתכף יוקרא היא לאפשר חלון נוסף של פרק זמן שבמסגרתו יוכלו להגיש עתירות ובתי המשפט יצטרכו לתת פסקי דין, כדי שמי שנמנע ממנו להגיש את העתירות האלה בימים הראשונים של המלחמה יוכל בכל זאת לעשות כן, בתקופה מוגדרת ומוגבלת, שלדעתנו נותנת פרק זמן מספיק לעניין הזה

תומר רוזנר:       גלעד, אני מציע שתקריא

יעקב אשר: גלעד תקריא את זה, אם יש הערות לסעיף הזה - בקצרה, ממוקד - ניתן תשובות ונלך קדימה

יעקב אשר:  בבקשה גלעד

תומר רוזנר: בזום אף אחד לא רוצה לדבר? אני שואל

יעקב אשר: אז אמרתי שמי שנמצא גם בזום יוכל לדבר אם ירצה על סעיף ספציפי, יגיד ונתקדם

יעקב אשר:  אנחנו רוצים לנסות ולסיים היום את ההליך הזה

גלעד קריב: כשכתוב כאן "חוק זה" הכוונה היא לחוק שעבר בשבוע שעבר, החוק לדחיית הבחירות הכלליות לרשויות המקומיות, התשפ"ד–2023

תומר רוזנר: אני רוצה להדגיש דבר נוסף

תומר רוזנר:  ההסדר הזה משנה את מועדי העתירות לגבי כל הליכי הבחירות לא רק לגבי ההליכים שחוק הבחירות עצמו חל עליהם

תומר רוזנר:  כיוון שיש הפניה לסעיף הזה שמתייחס לעתירות גם לגבי המועמדים בבחירה ישירה לראש רשות מקומית וגם בבחירות למועצות האזוריות ולמועמדים לראשן

יעקב אשר: הערות לסעיף זה? אין בזום? לביא גוטקינד? לסעיף זה בלבד

יעקב אשר:  יש את לביא? כן בבקשה

יעקב אשר:  שם ותפקיד קודם כל

לביא גוטקינד: אני מועמד למועצת העיר באר שבע מטעם מפלגת עיר האבות

לביא גוטקינד:       רציתי לשאול על הסיפור של הגשת עתירה על מפלגות שאושרו

לביא גוטקינד:  האם ניתן להגיש עתירה על סמך הסעיף 39(א) לחוק לבחירות לרשויות המקומיות שזה על סמך סעיפים "שלילת קיומה של מדינת ישראל כמדינתו של העם היהודי", "שלילת האופי הדמוקרטי של המדינה הסתה לגזענות" או שאנחנו נשארים עם אותו סטטוס שזה עתירות מנהליות כאלה של רק דברים טכניים?     

תומר רוזנר: אנחנו בודקים

יעקב אשר: שאלה טובה, ייבדק

לביא גוטקינד: אני אחדד את השאלה שלי

לביא גוטקינד:  לפי מה שהבנתי כנראה שלא

לביא גוטקינד:  אני חושב שהקלפים נטרפו בגלל המלחמה

לביא גוטקינד:  אנחנו רואים לכאורה חברי כנסת שהביעו תמיכה בטבח הנוראי, ספציפית בבאר שבע יש לנו מפלגה, שהמועמדים שלה הם מטעם המפלגה הזאת של חד"ש-תע"ל

לביא גוטקינד:       לנוכח המלחמה אנחנו צריכים לחשוב מחדש איך מתייחסים למועמדים כאלה ואחרים שמעתי שרוצים להעיף את  - - - על סמך החוק של 90 חברי כנסת ומעלה

לביא גוטקינד:  אני חושב שכן צריך להגיש אפשרות כזאת להגיש עתירה

תומר רוזנר: כיוון שהסיבה להארכת המועד במקרה הזה היא המלחמה, בהנחה שאנשים לא יכלו להגיש עתירות לא בגלל שהשתנו עמדותיהם ומישהו שקודם הם חשבו שהוא כשר עכשיו בעיניהם פסול, הסיבה לדחיית המועד או לקביעת מועד נוסף להגשת עתירות היא חוסר אפשרות להגיש עתירות בגלל המלחמה

תומר רוזנר:  אין אפשרות לפתוח עכשיו את המקרים שבהם אפשר להגיש עתירות

תומר רוזנר:  יש מועד בחוק שנקבע וחלף עיקרון ההקפאה חל לגביו

יעקב אשר: משרד הפנים? משרד המשפטים? דעה אחרת בעניין? אז אנחנו הולכים על העיקרון שרק מי שהיה מנוע מלהגיש מסיבות המלחמה

יעקב אשר:  לא שומעים אותך, עמי ממשרד המשפטים

עמי ברקוביץ': המועד שאליו מתייחס היועץ המשפטי חלף ב-29 בספטמבר, זה היה המועד האחרון להגיש עתירה

יעקב אשר: טוב

יעקב אשר:  תודה רבה לך

יעקב אשר:  הסעיף הבא

יעקב אשר:  אף על פי שלא חלמנו שאי פעם נחוקק דבר כזה

תומר רוזנר: כן, זה קשה באופן אישי, הנושא הבא הוא הנושא של הפיצוי למועמדים שנרצחו במלחמה

תומר רוזנר:  מה שאנחנו מציעים הוא הסדר שמנסה להקל ככל האפשר על עיזבונם של המועמדים ולקבוע מנגנון פשוט ויעיל לבירור ההוצאות שהיו להם והחזר שלהן במנגנון הכי פשוט שחשבנו עליו

תומר רוזנר:       העיזבון יגיש דוח כספי למבקר המדינה על ההוצאות שנעשו עד למועד הרצח והמדינה באמצעות משרד הפנים תפצה את המועמדים באופן מידי עם הגשת הדוח של מבקר המדינה

יעקב אשר: כשמבקר המדינה גם מוגבל עד זמן מסוים של 30 ימים

תומר רוזנר: כן עד 30 ימים

יעקב אשר: אני בטוח שהם גם יעשו את זה קודם

יעקב אשר:  נכון, חנה?     

חנה רותם: אנחנו בהחלט נשתדל

יעקב אשר: הלאה

יעקב אשר:  להקריא

יעקב אשר: הערות

יעקב אשר:  ח"כ שירי בבקשה

נאור שירי: ב-4(א) זה "בחירות לרשות מועצה אזורית"

נאור שירי:  אנחנו מחוקקים חוק שהוא אמור גם לתת מענה בעתיד, חס וחלילה חס ושלום, לא רק במועצות אזוריות זה יכול לקרות

נאור שירי:  לא?     

גלעד קריב: רק מועמד לראש מועצה אזורית מקבל מימון אישי

גלעד קריב:  מועמד ברשות מקומית שהיא לא מועצה אזורית לא זכאי למימון מלכתחילה

דובר: כן אבל מועמד לראשות מקומית שבמקרה נהרג?     

חוה אתי עטייה: ואם הוא מהצפון?     

נאור שירי: אני מבין את המינוח

נאור שירי:  השאלה שלי היא לא רק לגבי מועצה אזורית, אלא צריך להתייחס גם למועצה וגם לראש רשות מהסיבה הפשוטה שראש רשות הוא הדמות, הוא הרשימה

נאור שירי:  אם מצביעים לראש רשות לרשימה, פעם שקורה לו משהו אי אפר להגיד 'יש לו מספר 2'

נאור שירי:  גם ברמת ההוצאות, צריך להתייחס לזה

נאור שירי:  ודאי תהיה ירידה, זה פופולריות, זה מנהיגות, זה הרבה דברים

נאור שירי:  זה יכול להיות גם ראש רשות מכהן

תומר רוזנר: זו סוגיה רגישה כפי שאמרתי, לצערנו ח"כ שירי צודק

תומר רוזנר:  עלול להיווצר מצב אחר גם לגבי ראש רשות מקומית

תומר רוזנר:  עם זאת החוק מדבר על כך שאין מימון ישיר למועמד ראש רשות מקומית ואנחנו לא יכולים כרגע לתת מענה לשאלה מה יקרה חלילה במצב כזה חס ושלום

תומר רוזנר:  כי ייתכן מצב, כפי שאמר ח"כ שירי, שהמועמד לראש רשימה של רשות הוא מאוד דומיננטי

תומר רוזנר:  ייתכן שהיא תמשיך בכלל והוא לא ירוץ או שהיא תמשיך לרוץ עם מועמד אחר

יעקב אשר: סביר להניח שבאותה רשות גם לא יהיו בחירות בטקט הזה בכל מקרה

יעקב אשר:  אנחנו נכנסים לחקיקה הבאה לאחר מכן

יעקב אשר:  עלו פה הרבה דברים מה קורה אם אדם נפצע קשה מאוד

יעקב אשר:  בואו נתחיל מההתחלה

יעקב אשר:  הרי כל הנושא הזה לא היה על השולחן

יעקב אשר:  לא האמנו שזה יהיה על השולחן

יעקב אשר:  מבחינתי הנושא הזה צריך להיפתר פה כרגע על מה שאנחנו יודעים

יעקב אשר:  אם חלילה יהיו, ואני מאוד מקווה ומתפלל שלא, אנחנו נעשה את זה

יעקב אשר:  אם ניאלץ

יעקב אשר:  כמו שנאלצנו לעשות כאן וברגע שביקשתי את הבקשה הזו כל המשרדים, כולל משרד האוצר, כולם הביאו את הנוסח, ישבנו ודיברנו

יעקב אשר:  אני לא חושב שכדאי להתחיל היום לפתוח כי יש המון אפשרויות שכל אחת יותר קשה רגשית מרעותה

יעקב אשר:  וזה לא יהיה נכון

יעקב אשר:  כן, ח"כ אלקין

זאב אלקין: בהמשך להערה הזאת ולדיון שהיה כאן

זאב אלקין:  מה שאתה אומר, אדוני היושב-ראש, נכון בהנחה שתהיה חקיקה חדשה

זאב אלקין:  יכול להיות מצב משפטי שבו הבחירות כן יתקיימו באחד משני המועדים שקבענו

יעקב אשר: ואני מודיע לך כאן שאם נצטרך, אנחנו נגיש בקשה ונעשה חקיקה אישית עם כל חברי הוועדה ונעיף אותה בצורה הכי מהירה

יעקב אשר:  לא יהיה מצב כזה שיישאר פתוח ומשפחות יצטרכו לחשב את זה בזמן אבלן

יעקב אשר:  נקודה

נאור שירי: אתה יכול להגיד את זה יותר ברור?     

יעקב אשר: יש דברים שאני לא יכול לשלוט בהם כשאני מתרגש

יעקב אשר:  קורה גם לי

זאב אלקין: אני רואה שהשיח פרודוקטיבי עד שהגעת לנושא הזה, לפי העוצמה שבה דיברת

יעקב אשר: אני לא רוצה לעסוק בזה

יעקב אשר:  אנחנו עושים את חובתנו נקודה

יעקב אשר:  אם יש הערות בזום

יעקב אשר:  כן שרון מאירוביץ'

יעקב אשר:  מתמודדת

שרון מאירוביץ': שלום אני לא מתמודדת אני מלווה מספר מועמדים בבחירות

יעקב אשר: בסעיף הזה כן?     

שרון מאירוביץ': כן בהחלט בסעיף הזה

שרון מאירוביץ':  העברתי היום ליושב-ראש הוועדה מסמך התייחסות לעניין הצעת החוק זה נמצא גם כחומר רקע באתר הכנסת

יעקב אשר: זה נמצא גם פה לעיני חברי הכנסת

שרון מאירוביץ': אני רק מבקשת להעיר שלוש הערות

שרון מאירוביץ':  אחת, אני חושבת שמן הנכון יהיה להשתמש בכותרת במילה 'נרצחו', ולא במילה 'נהרגו'

שרון מאירוביץ':      לעניין להשתמש במילה 'שיפוי' ולא 'פיצוי', כי מדובר בתשלומים שבוצעו על ידי אנשים ולא פיצוי על איזושהי פעולה שהם ביצעו

יעקב אשר: מבחינתי המילה 'נרצחו' היא המילה היותר נכונה, רק מבחינה משפטית - - -     

דובר: לא משפטית גם מבחינת המשפחות

יעקב אשר: אני לא רוצה להיכנס לזה

יעקב אשר:  תבחנו את זה וזהו

יעקב אשר:  הלאה

יעקב אשר:  אין פה מישהו יותר או פחות רגיש

יעקב אשר:  כולנו רגישים לעניין הזה

יעקב אשר:  הלאה

שרון מאירוביץ': לעניין סעיף קטן (ג), יש לנו כרגע שני מועמדים שלדאבון הלב נרצחו

שרון מאירוביץ':  אנחנו לא יודעים את המצב הכלכלי של משק הבית שלהם, לכן אני מציעה לקבוע שככל שלמי מהמועמדים שנרצחו נותר לאחר מותו חוב כלפי נושים כלשהם, הם לא יוכלו להיפרע מהשיפוי שישולם לעיזבון, למעט נושים שהחוב כלפיהם נובע כתוצאה מפעולות שבוצעו במהלך קמפיין הבחירות

יעקב אשר: תשובה

תומר רוזנר: המטרה שלנו להחזיר אותם, ככל שזה נוגע להוצאות הבחירות, למצב שהיו לפני כן

תומר רוזנר:  אנחנו לא מתערבים עכשיו בדיני ירושה ולא בדיני נושים וירושה

יעקב אשר: אגב גם לא בפיצויים שקשורים לוועדות אחרות או להחלטות אחרות

יעקב אשר:  תודה רבה

יעקב אשר:       עו"ד עידית אריאל

יעקב אשר:  פה כתוב לי 'מועמדת'

יעקב אשר:  בבקשה

עידית אריאל: לא ידעתי ששרון תדבר והיא אמרה את מה שרציתי להגיד, אז אשמור את דבריי להזדמנות אחרת

יעקב אשר: טוב

יעקב אשר:  רגע ח"כ שירי רוצה להגיד משהו? אתה יכול להגיד בקול

תומר רוזנר: הבנו מאוד

תומר רוזנר:  לא, לא, ואם יש נושים אנחנו לא מתעסקים עכשיו בתחרות בעיזבון אם הוא חייב לחברת חשמל אז כן

תומר רוזנר:  לא

יעקב אשר: טוב, אני מבקש

יעקב אשר:  כרגע זה יישאר ככה

יעקב אשר:  אנחנו נבדוק את הדבר הזה

יעקב אשר:  כי בעצם אנחנו רוצים פה הסדר מסוים, כי המדינה החליטה לשפות, אז אנחנו צריכים לתת לזה איזשהו דין עדיפות

יעקב אשר:  אני לא יודע אם זה פה בחקיקה אבל נדון בה לאחר מכן

יעקב אשר:  סעיף הבא בבקשה

תומר רוזנר: הנושא הבא עלה פה בדיונים בצורה מאוד נרחבת, נושא העובדים שלפי דין - בין אם על פי חיקוק ובין אם על פי פרשנות שניתנה על ידי גורם זה או אחר לחוק הקיים - נדרשו אחת מהשתיים, לצאת לחל"ת או להתפטר מתפקידם לצורך התמודדות בבחירות

תומר רוזנר:       בעניין הזה יש מגוון רחב של מקרים

תומר רוזנר:  יש אנשים שנדרשו להתפטר 60 יום לפני הבחירות, יש 90 ויש 30

תומר רוזנר:  כך גם עם יציאה לחל"ת

תומר רוזנר:  בחלק מהמקרים יש דרישה של 100 ימים, יש של 60 ויש של 40

תומר רוזנר:  לא מדובר באיזה מקרה פשוט או יחיד שיש לו הוראות

תומר רוזנר:  העיקרון - ואזכיר לחברי הכנסת - הוא שלא ניתן להחזיר את הגלגל לאחור

תומר רוזנר:  ולגבי אותם מתמודדים שיצאו לחל"ת, לא ניתן לאפשר להם לחזור לעבודה, אחרת זה חותר תחת היסודות של מטרת יציאתם לחל"ת, וכך גם לגבי מתפטרים

תומר רוזנר:  עם זאת, ניסינו להביא בעצה אחת עם משרדי הממשלה פתרון, שהעקרונות שלו ינסו לפצות בצורה מסוימת את המתמודדים על העובדה שהם נאלצים לשהות בחל"ת הרבה מעבר לתקופה שהם חשבו, שלושה חודשים נוספים

תומר רוזנר:       העקרונות שבבסיס ההצעה הם יחסית פשוטים

תומר רוזנר:  לגבי חל"ת – החל"ת יימשך, המועמדים יקבלו ממעסיקם פיצוי מיוחד, שעקרונותיו הם של תשלומי אבטלה

תומר רוזנר:  כלומר, 70% מהשכר הרגיל שלהם בתוספת תקרה של 11,800 ש"ח שזה מה שמקובל למי שנמצא במצב של אבטלה

תומר רוזנר:  עם זאת כדי שלא ייפגעו זכויותיהם הודגש בהצעה, שכל הזכויות התלויות בוותק נשמרות ובמקביל יימשכו ההפרשות והתשלומים של המעסיק ושל העובד לקופות הגמל, שמבטיחות את זכויותיו הפנסיוניות כולל פנסיה תקציבית כמובן

תומר רוזנר:  במקביל יבוצע הניכוי מהתשלום המיוחד שהם מקבלים, גם מס הכנסה גם ביטוח בריאות בהתאם לכללים הרגילים

איתן גינזבורג: כמה יישאר לו?     

תומר רוזנר: יישאר כמה שיישאר

תומר רוזנר:  זה יצור-כלאיים שמצד אחד איננו שכר ומצד שני איננו דמי אבטלה

תומר רוזנר:  מדובר בפיצוי מיוחד עם מאפיינים מיוחדים, שאנחנו לא מכירים אותם לא בדיני עבודה ולא בדיני אבטלה, אלא יצור-כלאיים שמאפשר תשלום לעובד שהן יפרנס אותו כל צורכו והן ישמר את זכויותיו הפנסיוניות ואת זכויותיו בוותק וכדומה

תומר רוזנר:  זה בנוגע מי שנמצא בחל"ת

תומר רוזנר:      לגבי מתפטרים - ההסדר הזה מאפשר לראות את ההתפטרות הזו כמוצדקת לעניין דמי אבטלה במועד הבחירות המקורי

תומר רוזנר:  כך שלהבדיל מהמצב הרגיל שבו אדם שמתפטר אם התפטרותו איננה מוצדקת - כלומר לא נובעת מסיבות רפואיות או אחרות המוכרות כמוצדקות - עליו להמתין 90 יום לפני שיהיה זכאי לדמי אבטלה, כאן אנחנו אומרים שמ-1 בנובמבר יוכלו המועמדים לקבל דמי אבטלה כאילו התפטרו מסיבה מוצדקת

תומר רוזנר:       אז אני מציע שזה יוקרא

יעקב אשר: לפני שזה יוקרא, נבהיר שלא מדברים על עלות מעביד אלא על ברוטו

תומר רוזנר: ברוטו בהחלט

יעקב אשר: עוד נקודה שאני רוצה להבהיר, זו סוגיה שנכנסנו אליה בכל הבעייתיות שלה, המצב כרגע במדינת ישראל שמי שמחויב לצאת לחל"ת על פי חוק בתקופות שונות, כל אחד בשלו, לא מקבל כלום

יעקב אשר:  אין שום שיפוי מהמדינה על הדבר הזה, ולכן אנחנו יצרנו פה שיפוי על החלק, על הדלתא, של הדחייה של עכשיו, זה דבר אחד

יעקב אשר:       עוד דבר, עלו פה דברים שלולא היינו בצוק העיתים הייתי נכנס הרבה יותר לעומקם

יעקב אשר:  ישנן כל מיני הנחיות שאין בהן היגיון

יעקב אשר:  עלה פה נושא כדוגמה, מישהו שמשמש היום כיו"ר ועדה מרחבית בצפון והוא מועמד בבת ים

יעקב אשר:  אין שום קשר ושום השפעה בדבר הזה, אבל דבר אחר עלה פה, זה לא רק הנזק האישי שלו והמשכורת והתנאים שלו, אלא יש פה נזק גם לאותה מועצה מרחבית שכרגע ממלא את זה ממלא מקום זמני

יעקב אשר:  כי אף אחד לא יודע אם ייבחר או ימשיך לכהן

יעקב אשר:       אנחנו ביקשנו ממשרד הפנים וממשרד המשפטים לנסות לאפיין אולי דווקא בגלל המצב המיוחד שנמצאים פה, לאפיין כאלה שיוכלו אולי לקבל פטור מהעניין הזה

יעקב אשר:  לצערי הרב, התשובות שקיבלתי, ואני יכול להבין אותן, שקשה מאוד לעשות את החיתוך הזה, זה יהיה חיתוך בעייתי עם הרבה בעיות

יעקב אשר:  אני מאוד רציתי שזה יקרה, אני לא יודע לכוף שזה יקרה

יעקב אשר:  המון דברים עומדים מנגד וגם בחוק יהיה קשה מאוד להגדיר את זה

יעקב אשר:  בכל זאת, מאחר שהעלינו את זה גם כאן, איתן?     

איתן גינזבורג: כן כיוון שאין שום סיבה לתקן את זה גם אם הם חושבים אחרת, אמר את זה השר היום, לא כל החוכמה נמצאת רק בממשלה

יעקב אשר: לא, כי הם חושבים אחרת, אלא השאלה אם הם מסוגלים להביא בסוף משהו שנוכל להשתמש בו בחקיקה

איתן גינזבורג: אדוני אתה הבאת פה חוק שהם לא חשבו עליו והוא מצוין

איתן גינזבורג:  תוכל להוסיף עליו עוד נדבכים שהם לא חשבו עליהם

יעקב אשר: אני כן הייתי מצפה, אני רוצה להיות הגון בצוק העיתים, זה גם טוב להמשך כי חלק מהדברים הם חוק וחלק הם פרשנות על חקיקה

איתן גינזבורג: אז מה?     

יעקב אשר: לא, הפוך

יעקב אשר:  אני אומר היה צריך לעשות איזה סינון

איתן גינזבורג: אדוני, בסוף מי שנפגע מזה זה אזרחים תמימים שמתמודדים לתפקיד התנדבותי במועצות הערים, בגלל פרשנויות

יעקב אשר: איתן, האמן לי שאני יודע את זה וזה כואב לי, אם יצליחו למצוא איזשהו חיתוך שיכול לפטור חלק מהם ואז הם לא יצטרכו להיות בתוך זה, זו סמכותם, אגב, אני לא בטוח שצריך חוק בשביל זה

יעקב אשר:       איתן, חבל שאתה לא מקשיב לתשובה

יעקב אשר:  אני לא בטוח גם אם הם יצליחו למצוא את ההנחיה ולעשות את ההנחיה אז הם לא צריכים גם חקיקה לעשות את זה, לכאורה

איתן גינזבורג: צריך חקיקה אדוני צריך חקיקה

איתן גינזבורג:  יש פה את ראש מטה התכנון שצריך לעשות בדיקה

איתן גינזבורג:  צריך חקיקה

יעקב אשר: טוב, תכף ניתן לכם רשות דיבור

יעקב אשר:  רק אמרתי את שני הדברים האלה

יעקב אשר:  כן, מה אתה אומר?     

נתן אלנתן: אני לא חושב שתילי-תילים של פרשנויות שנעשו פה אין להן שום אחיזה בחוק

נתן אלנתן:  אין שום בעיה ליושב-ראש ועדה מרחבית, שעוסק בכלל בעניינים של עיר אחרת, לומר שהחוק אומר שהוא לא יוכל לעשות את עבודת הבחירות

נתן אלנתן:  עבודת בחירות רלוונטית באותה רשות, ולא רלוונטית ברשות אחרת

יעקב אשר: אז אנחנו ביקשנו שיעשו את החיתוך הזה, זו התשובה שקיבלנו

איתן גינזבורג:   אבל כיוון שהם לא רוצים לעשות את החיתוך, הם לא ייתנו לך פתרון

איתן גינזבורג:  הפתרון יגיע רק מהוועדה שבראשותך, אדוני, ואם לא נהיה מספיק אמיצים, אנחנו נמשיך לגרום עוול לאותם מועמדים

איתן גינזבורג:  אין פה עניין של אומץ, זה צדק

יעקב אשר: טוב, אנחנו נקריא ואחר כך נראה

חוה אתי עטייה: ח"כ זאב?     

זאב אלקין: אני אחכה ליושב-הראש

חוה אתי עטייה: כן בסדר

חוה אתי עטייה:  אז מירה סלומון?     

משה סולומון: תודה רבה גברתי

משה סולומון:  מירה סלומון מרכז השלטון המקומי

משה סולומון:      אנחנו מתנגדים לקביעת החובה, להטלת החובה לתשלום על עובדים שנמצאים בחופשה ללא תשלום, שהם עובדי הרשויות המקומיות, מקופת הרשות המקומית

איתן גינזבורג: כמה יש כאלו, מירה?     

משה סולומון: יש נתונים לא לגמרי ברורים, ולא לגמרי מדויקים ומשתנים

משה סולומון:  תלוי מי הגורם שבדק מול משרד הפנים, בוא נאמר כך

איתן גינזבורג: כל ראש רשות היה צריך לשלוח לכם כמה עובדים אצלו בחל"ת בשל בחירות ואז סוכמים את זה בסוף

משה סולומון: אז עשינו בדיקה מדגמית

איתן גינזבורג: למה ראש רשות? מה, משרד הפנים לא יודע לעשות את זה?     

משה סולומון: לא

איתן גינזבורג: למה?     

משה סולומון: כפי שאמרתי, משרד הפנים אמור היה לאגם את המידע הזה

איתן גינזבורג: הוא אמר שהוא לא יודע

משה סולומון: לא, משרד הפנים אמור היה לאגם את המידע הזה

משה סולומון:  הנתונים שנמסרו לנו שונים מהנתונים שנמסרו למשרד האוצר, הנתונים שהתקבלו מבדיקות מדגמיות שעשינו ברשויות מקומיות שונים מאלה שקיבל  משרד האוצר - - -     

איתן גינזבורג: כמה יצא לכם?     

משה סולומון: ולכן אני לא יודעת לומר בכמה עובדים מדובר, אבל זה בין 50 ל-500

משה סולומון:  כפי שאמרתי, אי אפשר לדעת את התשובה

משה סולומון:  כך או כך, בין אם מדובר במיעוט עובדים ובין אם מדובר בעובדים רבים - הרשויות המקומיות לא יכולות לשאת זאת על כתפיהן

משה סולומון:       אם מדובר בעובדים רבים ודאי שהן לא יכולות לשאת

משה סולומון:  כל שקל שיש להן היום מנוצל לצורכי חירום, המדינה עד עכשיו לא שיפתה את הרשויות המקומיות גם לא על המפונים, גם לא על הקולטים, כספים לא מגיעים מהמדינה, לא מגיעים כמו שצריך

משה סולומון:  הבטחות יש

משה סולומון:  החלטות ממשלה על העברות יש

משה סולומון:  כספים לא נכנסים

משה סולומון:  אם הם נכנסים הם נכנסים בחסר, גם אם מדובר על כסף כגון הקדמה של מענקי איזון

משה סולומון:  לא משהו שהוא חדש ומיוחד

משה סולומון:  אז הרשויות המקומיות לא יכולות לעמוד בתשלומים האלה

חוה אתי עטייה: מירה, תוכלי בבקשה להעביר עד הישיבה הבאה את הנתונים?     

תומר רוזנר: אין ישיבה הבאה

חוה אתי עטייה: או שתעבירי את הנתונים במהלך היום

משה סולומון: אז כפי שאמרתי הנתונים הם בין 50 ל-500

איתן גינזבורג: לא, אבל מירה, זה לא סביר

איתן גינזבורג:  500 עובדים ברשויות המקומיות? זה אומר שבכל רשות מקומית לפחות שני עובדים מתמודדים

איתן גינזבורג:  זה לא יכול להיות

איתן גינזבורג:  לא הגיוני

איתן גינזבורג:  256 רשויות?     

משה סולומון: כפי שאמרתי לאדוני, הנתונים שאנחנו קיבלנו מהרשויות שונים בתכלית מהנתונים שמשרד האוצר העביר לנו

חוה אתי עטייה: מירה, סליחה רגע, אנחנו מבקשים שתשלחי מייל עכשיו לרשויות המקומיות לקבל תשובה

תומר רוזנר: מה, התשובה תבוא תוך שעה?     

חוה אתי עטייה: אז במהלך היום

משה סולומון: אז שוב אומר, משום שהיועץ המשפטי לוועדה לא היה כשציינתי את הנקודה הזו, כבר נשאלנו על שאלת הנתונים, אנחנו עשינו בדיקות מדגמיות בין הרשויות המקומיות ובדקנו גם מול הנתונים שקיבלנו ממשרד הפנים וגם קיבלנו נתונים ממה שנתן משרד הפנים למשרד האוצר

משה סולומון:  והתשובה היא בין 50 ל-500

משה סולומון:  זה תלוי ממי קיבלת את הנתונים

איתן גינזבורג:   אבל בואי נגיד שאת צודקת וזה 500 זה בממוצע שני עובדים ברשות מקומית שמתמודדים

איתן גינזבורג:  האם רשות מקומית לא יכולה לשאת את השכר הזה לחודשיים שלושה? על זה אתם מתנגדים?     

משה סולומון: הרשויות המקומיות נמצאות היום בקושי עצום

משה סולומון:  גם שקל הן לא יכולות להוציא שלא מתקציבים שצריכים להיות מועברים על ידי המקורות

משה סולומון:  זאת עמדתנו

איתן גינזבורג: מירה, זאת אמירה שלא צריכה להיאמר את יודעת שאני חסיד של השלטון המקומי, כי הם מוציאים הרבה מאוד כספים על דברים אחרים לא הרבה יותר משמעותיים

יעקב אשר: טוב, אני לא חסיד, אני ליטאי

יעקב אשר:  אבל חלק מהשלטון המקומי הרבה מהחיים הציבוריים שלי רוב חיי הציבוריים ומירה יודעת שאני תמיד מנסה לגשר בין שני הפערים הללו אבל במקרה הזה אני שמעתי את הטיעון ואני גם מכיר אותו אני חושב שהטיעון לא נכון ואני אגיד לך גם למה

יעקב אשר:       קודם כל ההשתתפות בעניין הזה אני חושב שהיא כן מחויבת אבל גם אני ניהלתי עיר

יעקב אשר:  מי שיוצא לחל"ת לא מכניסים במקומו מישהו - - - ברוב המקרים

יעקב אשר:  תמיד שמים ממלא מקום מתוך המערכת כדי לא לפגוע גם בהליך שלאחר מכן אם אותו אחד יפסיד ויחזור אחר כבוד לתפקידו, כך שהרשויות המקומיות שאני במיוחד רגיש להן, במיוחד לחלשות שביניהן, החזקות והבינוניות אני לא מודאג לגביהן

יעקב אשר:  אף אחד לא יקרוס בגלל זה

יעקב אשר:  יש עוד דיונים בוועדות אחרות, ששם ייתנו הרבה יותר משקל לקריסה שחלילה אפשרית של רשויות מקומיות

יעקב אשר:  בנושא זה את לא לגמרי צודקת

יעקב אשר:  הסיפור לא כל כך בעייתי, הוא לא ישבור רשות מקומית בישראל

יעקב אשר:       במיוחד שהייתה פה דרישה, אפילו די מוצדקת, אבל דחינו אותה, כי אנחנו כל הזמן הולכים בין השורות

יעקב אשר:  הייתה דרישה של לתת לאותם עובדים את החלק היחסי של מה שהם מרוויחים, חלקם בשכר בכירים וכו', לא דיברנו על זה, היו פה דברים שהעלה איתן לגבי התנאים וגם לא הלכנו על זה

יעקב אשר:  למרות שיש הרבה טעם במה שנאמר

יעקב אשר:  אנחנו הולכים כפי שהגדיר היועץ המשפטי בהתחלה, על המינימום הנדרש

יעקב אשר:  ולכן להגיד שאת המינימום הזה רשויות מקומיות לא יכולות לשאת, זה לא נכון

איתן גינזבורג:   אדוני, גם סעיף של 11,800 צריך לרדת

איתן גינזבורג:  לא צריכה להיות הגבלה

איתן גינזבורג:  70% משכרו

איתן גינזבורג:  מי שקיבל פחות ממילא יש לו את זה, מי שקיבל יותר לא צריך להוריד לו

יעקב אשר: אענה לך שאתה צודק אבל יש גם איזונים אחרים

איתן גינזבורג: מי שם את האיזונים האלה?     

יעקב אשר: משרדי הממשלה

יעקב אשר:  ושוב, גם אם זה גם כמו שאתה אומר זה רק מחזק את הטענה של מירה

יעקב אשר:  אנחנו שולחן עגול, אין אחד שרוצה יותר ואחד שרוצה פחות

יעקב אשר:  כולנו רוצים את אותו דבר

יעקב אשר:  אנחנו מתפשרים פה על מינימום

יעקב אשר:       לו החוק במדינת ישראל היה שכשהמדינה מחייבת אנשים לפרוש לחל"ת היא גם משפה אותם בסכום מסוים, אז היינו מתווכחים על הסכום

יעקב אשר:  במצב רגיל, אם לא הייתה מלחמה, אף אחד לא היה משפה אותם על שלושה חודשים שהיו

יעקב אשר:  אנחנו מדברים בגלל ההארכה

יעקב אשר:  בגללה חובתנו לראות שהאנשים האלה לא ירעבו ללחם ושזה לא יגרום להם לפרוש מהמרוץ

יעקב אשר:  עדיין ברור שיש החלטות שהיו יכולות יותר להיטיב

איתן גינזבורג:   אדוני בסוף הם נשארים עם משהו כמו 8,000-7,000 שקל

איתן גינזבורג:  אני לא מבין, אם יש פה נציג ממשלה שמתנגד שיאמר ובוא נקיים על זה דיון

איתן גינזבורג:  בסוף אתם מגבילים פה את הפיצוי שאנשים יקבלו

יעקב אשר: נשמע את הטענות של כולם ואז נציגי הממשלה יענו

משה סולומון: רק אם אפשר אדוני יש לנו עוד שתי הערות

משה סולומון:  נחזור לזה בסוף הדיון?     

יעקב אשר: בנושא הזה?     

משה סולומון: בעקיפין קשור לסעיף הזה

יעקב אשר: אז בואי עכשיו, זמנך עכשיו

משה סולומון: אז הנושא הבא שעוסק דווקא בממלאי מקום ובמינויים לזמן קצוב

תומר רוזנר: זה לא קשור לנושא

משה סולומון: זה קשור אמרתי באופן עקיף

משה סולומון:  שתי ההערות קשורות באופן עקיף מאחר שכבר פתחנו סוגיה של קשיים והיערכות מותאמת לכך שיש כאן בחירות נדחות על מצבת כוח האדם של הרשויות המקומיות

משה סולומון:  חלק מהעובדים שבמשרה קצובה הם גם בגלל שצריך למלא מקום של עובד שיצא לחל"ת, אז זה ההקשר העקיף

משה סולומון:  שני הנושאים שאני מעלה לא נמצאים בהצעת החוק, על שניהם קיימנו דין ודברים עם משרד הפנים, עם הלשכה המשפטית של משרד הפנים

משה סולומון:       נושא אחד הוא בקשה שלנו להארכה אוטומטית של מי שנמצא כרגע במילוי מקום במינוי לתקופה קצובה בלשון החוק, כך שהמועד יוארך למשך שלושה חודשים, אלא אם החליטה מועצת הרשות המקומית שלא לחדשו

משה סולומון:  זו הנקודה השנייה

משה סולומון:       וההערה השלישית שלנו עוסקת בסעיף 27א רבתי לפקודת העיריות

משה סולומון:  זו הערה שמתייחסת לראש רשות מסיים, שהחליט שלא לנסות להתמודד לבחירות נוספות

משה סולומון:  יש לנו לא מעט ראשי רשויות כאלה שלא נמצאים ברשימת המועמדים ברשימה לבחירות הקרובות

משה סולומון:  סעיף 27א רבתי לפקודת העיריות קובע שראש רשות מסיים לא יכול לעשות רשימה של דברים, ביניהם למנות עובדים לפי סעיף 70

משה סולומון: 1 לפקודה, לחתום על שטרות לפי סעיף 199

משה סולומון:  אנחנו נמצאים בתקופת מלחמה, הדבר הזה מצריך מאיתנו היערכויות אחרות, דברים שבשגרה לא היינו צריכים לצפות אותם מראש רשות מסיים

משה סולומון:       ההיגיון אומר שראש רשות מסיים ישאיר לבא אחריו קבלות של החלטות רלוונטיות ויתחילו ממועד של קדנציה חדשה

משה סולומון:  ההיגיון המסדר הזה צריך להיות נסוג בפני החשיבות שיש עכשיו לטיפול בדברים אד-הוק בעקבות המלחמה

משה סולומון:  זה רלוונטי לרשויות בכל הארץ – מפנות, קולטות, רשויות שנערכות לפעימה הבאה

משה סולומון:       עוד משפט אחד אדוני בבקשה

משה סולומון:  אין לנו בעיה שההחלטות בעניין מינוי העובדים שציינתי הרגע יהיו החלטות לתקופה קצובה, אנחנו מבינים את הצורך בהגבלה של שיקול הדעת של ראש רשות מסיים

משה סולומון:  אבל צוק העיתים מחייב התייחסות נפרדת ושונה ממה שקבוע בסעיף 27א

יעקב אשר: תודה

יעקב אשר:  אבקש את תשובת משרד הפנים בנוגע לשתי הנקודות הללו - לא כרגע - כי זה לא קשור לחל"ת, אבל אני אבקש תשובות במהלך הדיון בהמשך

יעקב אשר:  ח"כ זאב אלקין

זאב אלקין:   תודה רבה אדוני היושב-ראש

זאב אלקין:       כבר העירו כאן על ההסדר הכספי שהוא מאוד חלקי ולא נותן מענה מלא

זאב אלקין:  אתה צודק שאין במדינת ישראל שיפוי על ההתמודדות אבל לוחות הזמנים של היציאה לחל"ת הם הרבה יותר קצרים מאלה שייווצרו כך

זאב אלקין:  כי כרגע אנחנו מוסיפים לחל"ת הזה שלושה עד ארבעה חודשים, שזה מאוד משמעותי ולכן ברגע שהפיצוי הוא חלקי בלבד, לא רק שזה לא פותר את המקור, כמו שציינת, אלא שזה מעמיס לפעמים עוד בעיה כלכלית נוספת משמעותית על מועמד ויכול להיות שחלק מהמעומדים יצטרכו בגלל זה לפרוש

זאב אלקין:       אבל אני רוצה לדבר על הקשר אחר

זאב אלקין:  הרי חל"ת זה לא רק כסף, זה גם עזיבה של מקום עבודה

זאב אלקין:  יש לזה נזקים סביבתיים ואביא דוגמאות

זאב אלקין:  חל"ת חל גם למשל על עובדי הוראה ובדרך כלל בצורה מאוד מחמירה, גורפת

זאב אלקין:  אני מכיר מישהי שמתמודדת בחולון ועובדת כקלינאית תקשורת במרכז 'אסף הרופא' עם ילדים שכולם מאזור המרכז, אין שם אחד מחולון לפי ההגדרה של התוכנית

זאב אלקין:  ואלה ילדים של חינוך מיוחד שבשבילם להחליף מטפל זה מגה-אירוע

זאב אלקין:       בדרך כלל כשבמערכת החינוך מוציאים מישהו לחל"ת בספטמבר- אוקטובר זה בעייתי אבל זה תמיד נספג, כי יש חגים וכדומה, ובסוף זה לא תקופות ארוכות

זאב אלקין:  בתוספת כזו זה חצי שנה בעצם האדם עף ממערכת החינוך, כי כבר צריכים למצוא לו מחליף, לא ברור איך להחזיר אותו באמצע שנת לימודים, וכן הלאה

זאב אלקין:  וזה בנוסף לכל הבלגן שיש היום במערכת החינוך שכל הזמן מסבירה שהיא לא יכולה לחזור במלואה כי חסרים לה אנשים, חלקם במילואים וחלקם לא יכולים לחזור

יעקב אשר: כאן כשהוא מדבר על לנסות להגדיר

זאב אלקין: אז תכף אציע משהו, רק אני מביא דוגמאות של חזיתות שברור שאין שום ניגוד עניינים

זאב אלקין:  יש איזה מנגנון שעובד כמו טייס אוטומטי והנזק שלו מוגבל מאוד כשהבחירות המוניציפליות הן תמיד באותו בתאריך בסוף אוקטובר, אז הנזק מוגבל

זאב אלקין:  עכשיו פה הנזק הופך לפיגוע רבתי

יעקב אשר: ולכן מה כבודו מציע?     

זאב אלקין: עוד דוגמה, אנשים שמתמודדים ברשות אחת ועובדים ברשות מקומית אחרת

זאב אלקין:  הרי ברור שאין להם מהסמכויות צולבות על אותה רשות, וכהנה וכהנה

זאב אלקין:       לכן אני מציע, אדוני היושב-ראש, אחת מהשתיים

זאב אלקין:  המהלך הנכון בעיניי זה להגדיר בחוק לאור הנסיבות האלה בתקופה הזאת לצמצם מאוד את ההוצאה לחל"ת

זאב אלקין:  רק כשמדובר על עובד שעובד באותה רשות מקומית או עובד רשות או גופים רלוונטיים לרשות המקומית, מה שביקשנו בישיבות קודמות

זאב אלקין:  ובכל שאר מקומות אפשר להסדיר ניגוד עניינים

זאב אלקין:       אביא דוגמה אישית אני הייתי שר ירושלים, התמודדתי בירושלים בסוף המשפטית הייתה של משרד המשפטים שאני לא צריך  - - -     

יעקב אשר: למה אתה מזכיר לי את זה? - - -     

זאב אלקין: מה שמשרד משפטים ידע לפתור במקרה הזה, עשו לי ניגוד עניינים מאוד חמור, בעניין הזה פעלתי על פיו, קלה כבחמורה בליווי היועצת המשפטית של המשרד ולא קרה שום אסון

זאב אלקין:       לכן אני לא רואה סיבה כשיש פה מצבים של ריחוק הרבה יותר גדול, עובדי מערכת ההוראה, בטח אלה שלא מלמדים, צריך בתקופה הזאת בחקיקה, להכניס את זה בכוח, שניגוד העניינים והחל"ת יחולו רק על מי שעובד באותה רשות ואז יעבוד שם הסדר כספי

זאב אלקין:  זה יצמצם מאוד את כמות המקרים ואנשים יוכלו לחזור למקומות העבודה שצריכים אותם היום

זאב אלקין:       אני לא רואה סיבה למה לא

זאב אלקין:  אני חושב שתהיה פה תמימות דעים לכנסת ומותר לכנסת לפעמים להתעקש

זאב אלקין:  לא תהיה פה מחלוקת בין קואליציה לאופוזיציה

זאב אלקין:  אם לא, צריך לפחות לבנות מנגנון שיאפשר לפתוח את כל הנושא האלה לערעורים

זאב אלקין:  שיהיה איזה מוסד שיהיה אפשר לערער אליו, הוא יקבל הנחיה לדון במקרים האלה במתכונת בית הילל ולא בית שמאי, ויאפשר חריגה מהרבה מאוד חל"תים, לאשר את זה רק עם פיצוי כספי

נאור שירי: בכמה אנשים מדובר? אף אחד לא יודע על כמה

נאור שירי:  אנחנו מדברים על חמישה אנשים?     

זאב אלקין: לא, לא נכון

זאב אלקין:  במערכת הוראה אתה יודע כמה יש אוטומטית - - -      

נאור שירי: בסדר אבל אם עובד הוראה אתה מדבר על לבחון כל נושא?     

זאב אלקין: הצעה ראשונית מאוד פשוטה     

יעקב אשר: כמו שדיברתי חלוקה רוחבית לפי התניות מסוימות וזהו

זאב אלקין: וכל השאר ניגוד עניינים במקרה ויש חשש

יעקב אשר: הוא אומר, אם זה לא הולך אז הוא מציע מנגנון, שזה עוד יותר גרוע לדעתי - - -     

נאור שירי: אתה צריך לייצר אותו?     

יעקב אשר: המנגנון הוא בעייתי

יעקב אשר:  החלק הראשון אני לא יכול שלא להסכים איתו אבל גם הייתי ער שזה ייכנס לאיזה הליך שאני לא יודע איך לתרגם אותו לחקיקה - - - ולבוא ולומר כי אחרי זה אם נלך בכיוון כזה ותכף נשמע את משרדי הממשלה בעניין אבל אם נלך בכיוון כזה אז יצטרכו באמת הרבה מנגנונים של ערעורים כי זה יגיד בדיוק מה העובד, דרום, צפון, מה השפעה, מה אין השפעה וכולי

זאב אלקין: אבל יש מנגנון של ניגוד עניינים שדרכו אפשר להסדיר

תומר רוזנר: הבעיה היא לא ניגוד עניינים אלא שהפרשנות שניתנה רואה בפעולה כזו תעמולה שפוגעת בטוהר השלטון

יעקב אשר: עמי רוצה להגיב - - - אבל תן לי רגע להמשיך בנושא הזה גם בסעיף הזה גם בהיבט הראשון הכספי והגבול שלו וגם בנושא הזה אני מבקש את הערות כולם

ניסים ואטורי: רק בנושא מה שידידי אמר

ניסים ואטורי:  הוא כאילו בא לעזור לכל המתמודדים אבל הוא יכול גם להרוס להם כי יש הרבה מתמודדים שלא יכולים לעבוד בפועל

ניסים ואטורי:  זה לוקח להם זמן, הם בעבודת בחירות וברגע שאתה מבטל את החל"ת ואומר 'אתה חייב לעבוד' - - -     

יעקב אשר: נכון

יעקב אשר:  ולכן אני חשבתי לתת אופציה

ניסים ואטורי: אלא אם כן תיתן אופציה

דובר: זה לא חובה, זה לאפשר

דובר:  דרך אגב, אתה לא מחייב

ניסים ואטורי: ברגע שתהיה אופציה המעסיק יחייב אותו לעבוד

יעקב אשר: זה לא מחייב אבל יגיד לו המעסיק, 'סליחה החבר שלך מרשות אחרת כן חזר לעבוד

יעקב אשר:  הוא אחראי הוא בסדר אתה לא בסדר'

יעקב אשר:  חבר'ה זה נפתח אני לא סתם אומר

דובר: בסדר אם אנחנו פותחים את זה אפשר גם למגזר הפרטי ולעצמאים - - -      

יעקב אשר: אני אומר מה שאתם אומרים אבל יחד עם זה מגיע גם מנגנון שהוא מאוד קשה ומורכב

יעקב אשר:  אבל נשמע הצעות בסוף

יעקב אשר:  בבקשה אורי בוסקילה

אורי אברהם בוסקילה: שלום לכולם

אורי אברהם בוסקילה:  אני רוצה לחזור, בהמשך לכל מה שנאמר, לפתיח של הישיבה

אורי אברהם בוסקילה:  כששר הפנים גם היה כאן

אורי אברהם בוסקילה:  דיברתם על נושא הוועדות המקומיות על כך שאסור באופן פוזיטיבי לעכב אותן, אלא כיוון שיש פה גם משבר דיור ארצי אסור לעכב אותן

אורי אברהם בוסקילה:       אני לא רוצה שזה ייתפס כאילו זה לי ברמה האישית, בסדר אתם מוצאים פה פתרון של חל"ת, אגב, אצלי המילה חל"ת לא הוזכרה יש איזה משהו חדש אצלי יש את המילה "השעיה"

אורי אברהם בוסקילה:  מה זה? אני לא יודע, אבל אני שם את זה בצד

אורי אברהם בוסקילה:  חברים אני יושב-ראש ועדה של שש רשויות, שש רשויות

אורי אברהם בוסקילה:  שתיים מהן מהמגזר הערבי

אורי אברהם בוסקילה:  הרשויות הללו מפורקות

אורי אברהם בוסקילה:  חודש ימים, מפורקות

אורי אברהם בוסקילה:  אני יכול להראות לכם פה ווטסאפים, הועדה לא מתפקדת

אורי אברהם בוסקילה:  למעלה מ-120,000 איש, שש רשויות

יעקב אשר: כן, דיברו על זה בישיבה, גם דיבר איתי ראש רשות שאתה עובד שם ואמר לי שהם סובלים מזה

מישל בוסקילה: אז אם אנחנו מבינים שאנחנו במצב חירום, מצב בעייתי של מלחמה, אז באים ואמרים עכשיו גם העורף ייפגע? גם הרשות תיפגע? גם משבר הדיור ייפגע? על מה? על דבר שאין לו שום רלוונטיות לכלום, לא רק בגלל מלחמה, כי זה לא רק מצב של מלחמה

מישל בוסקילה:  אני לא נמצא במצב הזה של ניגוד או תעמולה או שום הגדרה אחרת

מישל בוסקילה:       לכן פה יש פגיעה מהותית בשש רשויות, כל הנושא של תוכניות מתאר, של ועדות מליאה שלא יכולות להתקיים

מישל בוסקילה:  כי מי שמגיע היום כממלא מקום, בחור מקסים, הכול בסדר, הוא לא מכיר את החומר, הוא לא יודע מה קורה בוועדה, הוא לא ישב בוועדות לפני כן ולכן הסוגיה הזו היא לא רק כסף

יעקב אשר: תודה

יעקב אשר:  תיכף נשמע את תשובת הממשלה שוב

יעקב אשר:  עו"ד איתן הברמן בבקשה בסעיף הזה כן?     

איתן הברמן: העליתי את הנושא של סעיף 42ב לחוק בישיבה הקודמת, אף אחד לא העלה אותו, אני חושב שיש כאן לא רק בעיה פרקטית אלא גם בעיה מוסרית

איתן הברמן:  הסעיף הזה מחייב גם עובדי מדינה וגם משרתי קבע להפסיק את שירותם, להפסיק את עבודתם מיום הגשת רשימת המועמדים עד יום הבחירות

איתן הברמן:      אני חושב שזה לא הוגן ולא מוסרי לבוא ולומר לתקופת הזמן הזו, האנשים האלה - גם אנשי קבע, גם אנשי שירות ציבורי, שירות המדינה - "אתם לא יכולים להשתתף בכל מה שצריך להשתתף, אתם יושבים בבית"

איתן הברמן:  זה פתרון גרוע

איתן הברמן:       כל הפתרונות הם גרועים, כל העמדות גרועות

איתן הברמן:  אתם רואים, הנושא של החל"ת כמה שהוא בעייתי, בסדר, אז יכול להיות שלבטל את הנושא של חל"ת בכלל או לבטל אותו באופן חלקי אלה פתרונות פחות גרועים מהפתרון המוצע

איתן הברמן:  הם שומרים על משהו, כאילו שוויון בחירות, אבל אין שוויון בחירות אמיתי כשאתה נמצא בזמן מלחמה

איתן הברמן:  כי אם מישהו נמצא בחזית והוא בצו 8 ומישהו יושב בבית או מתראיין כל היום בתקשורת - זה לא אותו דבר

איתן הברמן:  ממילא נפגע העיקרון, אז לפחות להשאיר את ההיגיון הבסיסי והתפיסה המוסרית שכולם הולכים לעשות לטובת המערכת

איתן הברמן:  ולא שהחוק, החוק של הכנסת - - -     

יעקב אשר: אבל מה שאדוני אומר זה לבטל את המושג שחייבים ללכת לחל"ת? גורף?     

איתן הברמן: אני חושב שכן

איתן הברמן:  לפתוח את הפתח הזה להחזיר את כולם לעבודה

איתן הברמן:  לפתוח עוד פעם, את אותו דבר כמו שכתוב בחוק

איתן הברמן:  לא לשנות זה יותר פשוט, זה לא 100% שוויון בחירות אבל זה פתרון הכי פחות גרוע לנסיבות האלה

איתן הברמן:  ואם לא כך אז גם הרעיון שאלקין הציע הוא טוב

איתן הברמן:  תורידו את התקופה הזאת ותשאירו את זה למקרים פרטיים בתוך הרשויות

יעקב אשר: לא הבנתי מה שאמרת עכשיו

דובר: יש ניגוד עניינים

יעקב אשר: זו תעמולת בחירות, זה לא ניגוד עניינים

יעקב אשר:  אתה לא תגמור את הדיון בעניין הזה

יעקב אשר:  אם עצם זה שהוא הולך עם תג שאומר שהוא חבר בלא יודע מה, משנה את תעמולת הבחירות כן או לא

איתן גינזבורג: וראש העיר לא הולך עם וסט צהוב?     

יעקב אשר: אתה צודק, אין לי אלא להסכים איתך

יעקב אשר:  אבל זה לא ייגמר

איתן הברמן: אז אני לא חושב שזה לא ייגמר

יעקב אשר: תכף נשמע אולי משרדי הממשלה יגבשו משהו

איתן הברמן: אז זו הערה ראשונה לגבי סעיף 42

איתן הברמן:  כל הנושא של החל"ת ממש בעייתי, אתה מרחיב את התקופה, אתה נותן לאנשים שכר שבעצם יאלץ אותם להתפטר, אבל אתה מחזיק אותם בתוך מלכודת

איתן הברמן:  אתם לא ערים למלכודת

איתן הברמן:  כי מי שיתפטר עקב זה שאין לו כסף, כבר לא יקבל מימון

איתן הברמן:  מפני שתוצאת הבחירות לא תתפוס אותו

איתן הברמן:  ואז ייווצר מצב שאתה מכה אותו פעמיים

יעקב אשר: ולכן מה אתה מציע? אתה חוזר להצעה שלא יהיה חל"ת? או שיפוי כספי יותר גדול?     

איתן הברמן: אחת מן השתיים – או שלא יהיה חל"ת או שיהיה חל"ת מוגבל

איתן הברמן:  זה פתרון טוב

איתן הברמן:  אם אתם משאירים חל"ת אז תשאירו את הסכומים הרגילים

זאב אלקין: אדוני היושב-ראש, ההצעה של עו"ד הברמן, הרי אנחנו שמנו תאריך בצורה כזו החוק בנוי שידעו אם יש בחירות או אין בחירות חודש לפני

זאב אלקין:  ואז אתה יכול לתת פיצוי רק על החודש הזה ולבטל את החל"ת

יעקב אשר: דיברנו על זה בישיבה הקודמת, הצענו את זה

יעקב אשר:  אבל בואו שנבין את הדברים, קודם כל חשבנו על זה

יעקב אשר:  זו לא סיטואציה של בחירות חדשות עכשיו

יעקב אשר:  אנשים נמצאים כבר שלושה חודשים בחל"ת

יעקב אשר:  עכשיו אתה רוצה להציע אותם לפי ההצעה הזו לחודשיים, ואז בעוד 30 יום - - -     

איתן גינזבורג: אם יהיו בחירות

איתן גינזבורג:  אבל אם לא יהיו בחירות?     

זאב אלקין: לא בעוד 30 יום

זאב אלקין:  30 יום לפני בחירות

יעקב אשר: אני אומר 30 יום לפני, עוד חודשיים אמרתי, מחזיר אותם שוב?     

זאב אלקין: כן

זאב אלקין:  לחודש אגב, כי זה תמיד יהיה לחודש, כי או שדחית לארבעה חודשים או שלא דחית

יעקב אשר: הבנתי

יעקב אשר:  לסיים בבקשה

איתן הברמן: כן אני כבר מסיים, עוד שתי הערות

איתן הברמן:  זה אחת מהשתיים, או לפתור את בעיית החל"ת או להוריד את המגבלה של הסכום

איתן הברמן:  אם זה באמת דבר שולי וקטן אז תורידו את המגבלה

איתן הברמן:      הדבר הנוסף שלא קשור אולי ישירות לעניין הזה הוא הצבעה שלא במקום הקלפי

איתן הברמן:  אני לא יודע מתי להעלות את זה אבל רוב המצביעים או חלק גדול מהם לא נמצאים באזורי הקלפי שלהם, אני מדבר עכשיו על הצפון ועל הדרום

איתן הברמן:  אנשים ממטולה למשל, נמצאים באילת

יעקב אשר: אדוני, אם המצב, אנחנו משאירים את זה לשיקול הממשלה בעוד כחודשים

יעקב אשר:  אבל ברור לנו שאם אנחנו נמצאים באותו מצב של היום - שעשרות אלפים ממקומות שונים לא נמצאים בבתיהם - אין בחירות

יעקב אשר:       אני לא רוצה להכריז את זה, כי אנחנו לא שם

יעקב אשר:  אבל ברור לנו שזה לא יהיה

יעקב אשר:  לגבי אותם מקומות שוודאי לא יהיה בהם כי זו לא שאלה שהם הלכו למען ביטחונם אלא שהם פונו ואין להם לאן לחזור אין להם בתים ושכונות זה יהיה ההחלטה הנוספת

יעקב אשר:  בנושא הזה מי עוד רוצה ביטוח לאומי, בבקשה

יוסף פולסקי: יוסף פולסקי מהביטוח הלאומי

יוסף פולסקי:  יש לי שתי הערות נוסח ועוד הערה אחת

יוסף פולסקי:      הערת נוסח לסעיף ב

יוסף פולסקי:  כתוב שלעניין הניכויים צריך להפנות "ינכה דמי ביטוח", "לאומי", אבל זה אולי אחר כך אפשר לסגור מול היועצת המשפטית של הוועדה

יוסף פולסקי:  ועוד הערת נוסח - - -     

דובר: מה ההערה?     

יעקב אשר: אם זה רק נוסח ולא משמעותי? מה ההערה? תגיד עכשיו נחסוך זמן

יוסף פולסקי: "ינכה דמי ביטוח" לאומי

יוסף פולסקי:  צריך להוסיף את המילה "לאומי"

יעקב אשר: אוקיי, זו באמת רק הערת נוסח

יוסף פולסקי: ועוד הערת נוסח אחת, לגבי סעיף ו, לגבי ההתפטרות, אני מברר לגבי המשמעות, כתוב "יראו מהמועד שנדרש להתפטר מעבודתו לשם התמודדותו" וכו' "כמי שהייתה הצדקה להתפטרותו"

יוסף פולסקי:  אני חושב שצריך להוסיף "החל מיום הבחירות המקורי"

יוסף פולסקי:  כי כל ההיגיון, שלמרות שלפי הדין היום זה לא נחשב להתפטרות מוצדקת, עקב שינוי הנסיבות מהמועד המקורי זה כן נחשב להתפטרות מוצדקת

יוסף פולסקי:  השאלה אם הנוסח שקיים מבהיר את זה או לא

יוסף פולסקי:  זאת שאלת נוסח שנייה

יוסף פולסקי:      ועוד הערה אחת, לגבי התקרות שדיברו פה

יוסף פולסקי:  היום בעצם מי שיוצא לאבטלה בכל המשק אז המקסימום שהוא יקבל זה 11,870 שקל למרות שהשכר שלו נפגע הרבה יותר והוא קיבל שכר מאוד גבוה, אפילו בגובה תקרת הביטוח הלאומי, וזה בעצם לפתחה של הוועדה

יעקב אשר: אגב, הוא יכול לקבל כסף בעבודה, נגיד אם זה עבודה נוספת

יעקב אשר:  למשל מועמד שמפיל על עצמו בתוך הרשימה את השכר שלו, או ההשלמה של השכר שלו

יעקב אשר:  זה לא יקזז לו, נכון?     

יוסף פולסקי: לא, אם הוא מקבל אבטלה אז זה מתקזז לו

יעקב אשר: אז אולי פה צריך לטפל בעניין הזה? שתהיה אפשרות, הרי מה בעצם אמר עכשיו נציג הביטוח הלאומי שאני אוהב את הראש שלו, הוא לא מאבד טיפה

תומר רוזנר: מר פולסקי, סליחה, לעניין הזה אתה אמרת 11,870?     

יוסף פולסקי: כן

תומר רוזנר: אז קודם כל את הסכום הזה אנחנו נתקן בסכום שאמרת

איתן גינזבורג: לא אנחנו רוצים להוריד אותו בכלל

איתן גינזבורג:  מה אתם מתעקשים עליו

תומר רוזנר: אבל אם הוועדה תחליט להשאיר את התקרה זה יהיה התקרה הזו

יעקב אשר: רגע, זה 70 או לא 70?     

יוסף פולסקי: זה 11,870 ₪ זה המקסימום של ביטוח לאומי, צריך רק להראות, עוד דבר אחד שאני אעיר פה

יוסף פולסקי:  בתוך הזכאות של ביטוח לאומי נוצרת אמירה כאילו מתקבל 70% מהשכר

יוסף פולסקי:  הלוואי שזה היה המצב במדינה שמישהו היה מקבל 70% מהשכר

יוסף פולסקי:  ככל שהשכר עולה, זה הרבה פחות מ-70% מהשכר

יוסף פולסקי:  בטח ברמות האלה של התקרה

יוסף פולסקי:  ולכן אני חושב שבחרנו פה בכוונה לעשות איזה מנגנון פשוט

יוסף פולסקי:  לא נכנסנו לתוך המנגנון שקיים בתוך ביטוח לאומי, שככל שרמת השכר עולה אז אתה מקבל הרבה פחות מ-70% מהשכר

יעקב אשר: אז פה מנענו את זה

איתן גינזבורג: אבל למה כורכים את זה בביטוח לאומי אני לא מבין

איתן גינזבורג:  כל התפיסה הבסיסית מעוותת בהקשר הזה

יעקב אשר: רגע, היא מעוותת אבל היא גם צריכה להתכתב עם המצב כולו

יעקב אשר:  כי יש אנשים שבוועדות אחרות כרגע דנים על נושא של עסקים, עסקים קטנים, שכירים ברמות גבוהות, שמרוויחים הרבה מאוד כסף

יעקב אשר:  ובסוף יש תקרה

יעקב אשר:  אני לא חושב שאנחנו יכולים ללכת מעבר

יעקב אשר:  זאת ההרגשה שלי

דובר: אם המעסיק משלם ויש לו

יעקב אשר: גם עם החל"ת כפרי בקורונה היה לנו אותם דברים, אנשים שהרוויחו יותר ועסקים שהפסידו

יעקב אשר:  אני כן חושב אבל שאפשר את ההקלה הזאת שלו - - -     

איתן גינזבורג:   אני מזכיר לך, אדוני היושב-ראש, את הפנסיה שלו שאתה גם מסדיר בחוק הזה לוקחים מהשכר השלם

יעקב אשר: כן זה נזק לדורות

איתן גינזבורג: אבל זה אומר שהוא מקבל הרבה פחות, הנזק שנשאר לו הוא כלום

איתן גינזבורג:  גורנישט בשפת הליטאים

יעקב אשר: אני מסכים איתך, אני לא חושב שאתה טועה, אבל בוא נשמע את התשובות

יעקב אשר:  רק לפני התשובות שאלות

יעקב אשר:  כן בבקשה

אורי סביר: שלום קוראים לי אריק אני מתמודד במודיעין

אורי סביר:  אריק בידר

אורי סביר:  אני במקרה גם משרת בכוחות הביטחון

אורי סביר:       החוק הזה מתייחס בעיקר לעובדי המדינה כאשר ההבדל המרכזי בין משרתי כוחות הביטחון הוא שהחוזה שלנו קצוב בזמן אל מול המעסיק בין אם זה משטרה או צה"ל

אורי סביר:  אני נמצא בעצם לפני חידוש החוזה שלי מול הצבא שבו אני משרת

אורי סביר:  מה שיוצר מצב שמעבר לרמה הרגשית שאני צריך להחליט האם אני חוזר לצבא ומוותר על בחירות או שאני ממשיך ומממש רצון אישי לתרום גם בתחומים אחרים, יש פה מצב שיש פה גם יכולת של הגוף המעסיק לא לחדש לי את החוזה

אורי סביר:  ואז נוצר מצב שבו אני מפוטר בדין מתפטר כי זה אי חידוש חוזה ברמה האישית שלי וזה פוגע גם ביכולת שלי לאחר מכן לקבל דמי אבטלה

יעקב אשר: משרד הפנים? משרד המשפטים? אולי צריך פה מישהו מהצבא גם אבל עלה פה נושא נוסף, לי אין תשובה על זה

אורי סביר: הוא קטן אבל יש כמה מתמודדים מכוחות הביטחון וצריך לתת להם מענה

יעקב אשר: יש תשובות קלות אבל אני לא יודע לתת אותן, זה נושא סופר-מהותי, מורכב, כי בסוף אתה בא ואומר, ובצדק, 'אני לא רוצה להפסיד את החלק הצבאי, אני גם יכול לתרום בעניין הזה'

יעקב אשר:  אם צריכים את זה? אבל מצד שני יהיה מצב שאדם על מדים אי אפשר לעשות עבודת בחירות שגם זה לא

אורי סביר: בהיבט הזה בצבא היכולת לחתוך אם אתה עוסק בבחירות או לא היא יותר קלה מאשר בשירות הציבורי, כי יש לך את היכולת לעשות דין משמעתי וכדומה, יש לך פקודות די ברורות בעניין הזה

תומר רוזנר: הפקודות הן שאסור לעשות תעמולת בחירות

תומר רוזנר:  אתה מוכן לא לעשות תעמולת בחירות?     

אורי סביר: נכון, בטח, אני מוכן לחתום על זה שאני לא עושה תעמולת בחירות

תומר רוזנר: אז אתה יכול לחזור לעבודתך, החוק לא מונע ממך

אורי סביר: לא, החוק מונע ממני

אורי סביר:  הפקודה בצבא אומרת שאני מחויב לתת לצבא 42 יום מיום הגשת הרשימות

תומר רוזנר: נכון זה סיפור אחר

יעקב אשר: זה הסיפור

אורי סביר:   אז ההבדל הוא במקומות כמו המשטרה והצבא

אורי סביר:  ואני אשמח לקבל תשובות

יעקב אשר: תודה, דיברת מאוד ברור, מאוד נכון, אני אשמח לתת תשובות לא בטוח שיש לי משהו טוב

תומר רוזנר: לא, אבל מישהו יצטרך לתת

תומר רוזנר:  אי אפשר להשאיר את זה באוויר

יעקב אשר: לביא גוטקינד, בזום

יעקב אשר:  בבקשה

יעקב אשר:  ביקשת להתייחס לסעיפים האלה?     

לביא גוטקינד: כן שלום שוב

לביא גוטקינד:  אני מקרה דומה של סיפור החל"ת

לביא גוטקינד:  קודם כל אני שמח שהעמדתם במקום את הנציגה של השלטון המקומי

לביא גוטקינד:  כל הכבוד לכם - - -     

יעקב אשר: סליחה, סליחה, סליחה, רגע, הביטוי שלך לא נכון

יעקב אשר:  אנחנו מכבדים אותה פה מאוד, גם ברמה האישית וגם בכל רמה, היא עושה באמת עבודת קודש מול הוועדה לאורך כל הדרך

דובר: נתנו לה מקום לא העמדנו אותה

יעקב אשר: יש חילוקי דעות, אמרנו את הדברים, לא בטוח ששכנעתי אותה לגמרי ולא בטוח שהיא שכנעה אותי

לביא גוטקינד: אז אני חוזר בי

לביא גוטקינד:       לגבי הסיפור של ה-70%

לביא גוטקינד:  אני לא מבין למה זה לא 100%

לביא גוטקינד:  יש פה תקציב שקבוע אך ורק לתקנים שלנו

לביא גוטקינד:  אתם גורמים לנו כרגע להיות במינימום שבמינימום ולשקול פרישה

לביא גוטקינד:  אף אחד לא יחליף אותנו, אז אני לא מצליח להבין

לביא גוטקינד:  זה לא מנגנון של ביטוח לאומי

לביא גוטקינד:  ביטוח לאומי זה קופת המדינה יש פה כספים שצריך להסתכל על כל הציבור במאקרו ולא במיקרו

לביא גוטקינד:       אצלי ספציפית תקציב של השלטון המקומי שמדוגם לבאר שבע לשני אנשים, זה הכול, אני ועוד אחד סך הכול

לביא גוטקינד:  ומדובר ב-30,000 שקל? אני לא יודע כמה זה, באמת זה בטל בשישים, אני לא בטוח שאני מוכן גם להשתמש בתקציב הזה שלנו כי הוא קבוע על פי תקן

לביא גוטקינד:  אז אני לא מצליח להבין למה זה לא 100%, אני אשמח שיהיה הבהרה לזה בחוק

לביא גוטקינד:       אני כרגע עומד במצב שמאוד לוחצים עליי להתפטר מהבחירות, להסיר את המועמדות שלי ולחזור לעבודה

לביא גוטקינד:  ואני חושש שאם אני אישאר בחל"ת ימצאו לי מחליף

לביא גוטקינד:  החוק כרגע נגדי

יעקב אשר: חייבים לשמור לך את אותו - - - אבל רגע, תן לי להבהיר את זה, אם צריך הבהרה בחוק, נעשה הבהרה בחוק, משרד הפנים ומשרד המשפטים

יעקב אשר:  ברור דבר אחד - שכל הזכויות שיש לאותם אנשים שאי-אפשר לשים במקומם מישהו אחר לחל"ת

תומר רוזנר: אפשר לשים לו ממלא מקום

תומר רוזנר:  נשמר לו המקום

יעקב אשר: לא, ממלא מקום רק, אם הוא חוזר נשמר לו מקומו

יעקב אשר:  האם זה ברור עכשיו בהצעת החוק או שצריך להבהיר את זה בתוך ההצעה? תענו לי רק על זה ספציפית

רון אלמוג: לא, אין כאן הבדל

רון אלמוג:  מי שיוצא לחל"ת אפשר למלא מישהו אחר במקומו לתקופת החל"ת

רון אלמוג:  זאת המשמעות של חל"ת שהוא חוזר אחרי החל"ת לתפקיד

יעקב אשר: האם אותה רשות מקומית או משרד ממשלתי או אגודה ציבורית כזו או אחרת שנכללת בחוק יכולה להגיד לאדם כזה,"לא היית שישה חודשים אנחנו נעביר אותך למקום אחר"?     

רון אלמוג: לכתחילה גם בתקופה המקורית אין חובה של המעסיק לאשר חל"ת

יעקב אשר: ולכשאושר?     

רון אלמוג: אם המעסיק אישר חל"ת המשמעות של חל"ת זה שהוא חוזר בחזרה וכמובן אם יש איזה עניין פרטני אז צריך לבדוק אותו

רון אלמוג:  אבל אין חובה לכתחילה על כל מעסיק לאשר כל חל"ת לכל עובד

יעקב אשר: אבל אני מדבר כרגע, הרי אני לא מצפה עכשיו לאישור חדש של חל"ת, אנחנו רוצים רצף, אותו חל"ת ממשיך לשישה חודשים

רון אלמוג: נכון, המשמעות של חל"ת זה שהוא חוזר בסוף החל"ת לתפקיד שלו

יעקב אשר: הבנתי

לביא גוטקינד: אז לייעוץ המשפטי בעיריית באר שבע, ובפרט למשאבי אנוש, זה לא ברור

יעקב אשר: אז תאמר להם שיסתכלו בפרוטוקול של הישיבה ואם עדיין יהיה משהו כזה אז נבקש אותך ליידע אותנו

תומר רוזנר: לא צריך ליידע אותנו, משרד הפנים מאוד ברורים בעניין

יעקב אשר: יפנו למשרד הפנים, אם אתה רוצה שאני אעקוב אחרי זה אז גם תפנה את זה אלינו

לביא גוטקינד: תודה רבה

לביא גוטקינד:  ואני אשמח לקבל הבהרה לנושא הזה של הפנסיה

לביא גוטקינד:  לא הצלחתי להבין, אם לא הפקדתי פנסיה, אני אישית, באוקטובר ובנובמבר, אז המעסיק לא מחויב להפקיד לי פנסיה וקרן השתלמות?     

יעקב אשר: תשובה?     

תומר רוזנר: קרן השתלמות אנחנו לא במשחק בכלל

תומר רוזנר:  לגבי פנסיה, לגבי התקופה שחלפה, המצב הוא שאם העובד רוצה לשמר את זכויותיו הוא צריך לעשות הסדר מול קרן הפנסיה, כמו בכל חל"ת הוא יכול לעשות הסדר מול קרן הפנסיה לגבי הפרשותיו

תומר רוזנר:  לגבי התקופה הנוספת יהיה ניכוי מהתשלום המיוחד של מה שהעובד חייב והמעביד יפקיד את חלקו

לביא גוטקינד: בלי קשר אם הפקדתי באוקטובר או בנובמבר?     

תומר רוזנר: נובמבר זה התקופה הנוספת

תומר רוזנר:  לגבי אוקטובר - מה שההסדר שהיה לך מול קרן הפנסיה שלך

תומר רוזנר:  אני מניח שמחלקת משאבי אנוש בעירייה הודיעה לך שאתה צריך לדאוג לעניין הזה, אם אתה רוצה שיישמרו זכויותיך

יעקב אשר: ואם הוא לא סידר את זה, זה יפריע לו עכשיו להמשך?     

תומר רוזנר: זאת שאלה שצריך לבדוק מול קרן הפנסיה

תומר רוזנר:  אם הוא רוצה להסדיר את זכויותיו מול קרן הפנסיה לתקופה שהוא היה בחל"ת - - -     

לביא גוטקינד: לא, השאלה אם המעסיק

תומר רוזנר: המעסיק יצטרך להפריש לחודש נובמבר ואילך

לביא גוטקינד: לא חשוב אם הפקדתי או לא הפקדתי?     

תומר רוזנר: כן

לביא גוטקינד: בסדר

לביא גוטקינד:  ואני אשמח לקבל הבהרה לגבי החישוב של דמי הבראה וכל מיני זכויות כאלה שזה לא נפגע בגלל שאנחנו ממשיכים את החל"ת

תומר רוזנר: כתוב במפורש, הזכויות בוותק לא נפגעות

יעקב אשר: לא נפגעות

יעקב אשר:  תודה רבה

יעקב אשר:  מנחם שפירא שם ותפקיד

מנחם שפירא: מנחם שפירא, מנהל מחלקה מוניציפלית דגל התורה

מנחם שפירא:  לגבי הסעיף הזה לא מופיע שמי שיצא לחופשה בתשלום גם יוכל לקבל את המלגה הזו

מנחם שפירא:  מופיע רק חופשה ללא תשלום

מנחם שפירא:  מי שיצא לחופשה בתשלום אם הוא משתמש עם דמי החופשה עד לתקופה הזו, עכשיו בהארכה של שלושת החודשים האלה, שהוא יוכל גם לקבל את המלגה הזו

יעקב אשר: זו לא מלגה

איתן גינזבורג: זה פיצוי, לא מלגה

יעקב אשר: אדם שבחר לא לצאת לחל"ת, אלא לחופשה בתשלום שבעצם מנכה לו את ימי החופשה לעתידו, הוא מקבל משכורת רגילה שלהם, הוא יכול עכשיו להמיר את זה - - -     

איתן גינזבורג: לא, אם הסתיימו לו ימי החופשה מה הוא עושה?     

נאור שירי: לא, אם הסתיימו לו ימי החופשה אז הוא בחל"ת

נאור שירי:  אם אתה בחל"ת, אז אתה במתווה

יעקב אשר: הוא יכול לעשות הסדר חל"ת עכשיו, לכאורה אם אני מבין נכון

דובר: כן

דובר: החוק מחייב לצאת לחופשה ללא תשלום או לחופשה, הבחירה הזאת תמשיך להיות נתונה

דובר: כלומר הוא יכול תוך כדי התקופה לצאת לחופשה ללא תשלום?     

דובר: כן

יעקב אשר: כן, משרד הפנים? אם הוא לא התחיל את זה כחופשה ללא תשלום, שלושה חודשים הוא ידע איך להתגלגל עם זה, עכשיו כשזה מגיע לשישה הוא אומר 'עצור'

רון אלמוג: הנוסח כאן מדבר על מי שנדרש לצאת לחופשה רצופה

רון אלמוג:  לא כתוב כאן בתשלום או לא בתשלום, הפיצוי הוא על התקופה שהוא שוהה בחופשה ללא תשלום

תומר רוזנר: אם הוא יבחר

יעקב אשר: תנו לי תשובה, לא 'אם הוא יבחר'

תומר רוזנר: אם הוא יבחר עכשיו להמשיך בחופשה ללא תשלום הוא יקבל את הפיצוי

תומר רוזנר:  אם הוא יבחר להמשיך את החופשה, הוא יקבל את החופשה

יעקב אשר: אם הוא יבחר עכשיו לא להמשיך בחופשה בתשלום ולא - - -     

תומר רוזנר: הוא יקבל את הפיצוי המיוחד

יעקב אשר: והוא יכול לעבור לחופשה ללא תשלום?     

תומר רוזנר: כן

יעקב אשר: הבנתי

יעקב אשר:  הפרוטוקול שמע? שמע

דובר: רגע אבל בנוסח שזה לא על שלושת החודשים הקודמים?     

תומר רוזנר: לא

תומר רוזנר:  הבאים

יעקב אשר: תודה רבה

יעקב אשר:  משרדי ממשלה

יעקב אשר:  כל השאלות שעלו כאן, גם של ח"כ אלקין וגם לגבי גובה, גם של גינזבורג, וגם אם יש לכם הערות שלכם אומרים לי בצוות המשפטי?     

לאה קריכלי: רבקה היועצת המשפטית של האוצר נמצאת בזום

יעקב אשר: אז היא רוצה ראשונה? בבקשה

יעקב אשר:  רבקה ממשרד האוצר, היועצת המשפטית

יעקב אשר:  עורכת הדין רבקה רבלוס איתנו? תבדקי איתה, בינתיים נתחיל עם משרד הפנים לאחר מכן משרד המשפטים ואז משרד האוצר

יעקב אשר:  על שלל הדברים שנאמרו לסעיף הזה

יעקב אשר:  רון בבקשה

רון אלמוג: כן

רון אלמוג:  אז אני אגיד לגבי עצם היציאה לחל"ת

רון אלמוג:  אז כמו שנאמר כאן הרציונל כאן הוא לא של ניגוד עניינים, שתמיד חל, אלא של תעמולת בחירות ושל טוהר השרות הציבורי, א-פוליטיזציה של השירות הציבורי

רון אלמוג:  והוא נכון גם לגבי המדינה וגם לגבי הרשויות המקומיות

רון אלמוג:  במקרים בהם עובד מדינה עובד במקום אחד ומתמודד במקום אחר או מתמודד רשות מקומית עובד במקום אחד ומתמודד אחר, הם קיימים והסוגיה הזאת עלתה בעבר גם בהנחיות, אבל ב-2018 זה עלה בעקבות עתירה שהגיש אחד המועמדים שבאמת התמודד ברשות אחת ועבד ברשות אחרת וכבוד השופט מלצר קבע, כיושב-ראש ועדת הבחירות המרכזית, שהסעיף האוסר על תעמולה ומחייב על יציאה לחופשה ללא תשלום חל גם כשהעובד לא מתמודד באותה רשות שבה הוא עובד - - -     

אורי אברהם בוסקילה:   לא מדובר על עובד

אורי אברהם בוסקילה:  אני לא עובד ברשות

יעקב אשר: הוועדה היא לא אישית

דובר: בגלל זה אתה גם לא בחל"ת

רון אלמוג: את הדיון הספציפי על מר בוסקילה, על המעמד שלו, על ההתמודדות שלו, גם במפלגות ארציות יש כל מיני עקרונות שחלים אבל הפסיקה העקרונית של השופט מלצר הייתה שהסעיף חל גם - - -       העיקרון שנקבע בחקיקה כאן הוא הקפאה של המצב ושלא פותחים מחדש את רשימות המועמדים וחלק מזה אומר שיום הרשימות נשאר יום הרשימות שהיה וכל המועמדים נשארו במעמד שלהם כמועמדים

זאב אלקין: אבל כל ההיגיון של החל"ת היה בנוי על לוחות זמנים מסוימים

זאב אלקין:  ולכן מידת הנזק שלו גם למועמד וגם למקום העבודה שלו היה מוגבל בגלל מועד הגשת הרשימות וההשלכות שיש

זאב אלקין:       אנחנו במציאות אחרת

זאב אלקין:  אנחנו מדברים על הארכה של בחירות מקומיות מרגע הגשת הרשימות כל התקופה הזאת, תחשבו בכמה זה יותר מכל התקופה שהייתה מהגשת הרשימות עד הבחירות, התוספת שאנחנו נותנים עכשיו, משמעותית יותר

זאב אלקין:  זה לא תוספת של כמה אחוזים, זה מאות אחוזים על הזמן הזה שנדרש לצאת לחל"ת מרגע הגשת הרשימות - - -     זה מצב מיוחד ובמצב מיוחד צריך פתרון מיוחד

זאב אלקין:  לכן הפסיקה עקרונית לזמן רגיל, כשזמן חל"ת הוא מוגבל בגלל מועד הגשת הרשימות, שיחסית צמוד לזמן הבחירות עצמן

זאב אלקין:       אני לא מדבר על השכירים שהם צריכים להתפטר קודם, זו קבוצה מאוד קטנה וסיטואציה אחרת, אורך החל"ת, ההשלכות של זה גם על מקומות עבודה וכן הלאה

זאב אלקין:  הכול אחר הכול שונה

זאב אלקין:  במיוחד שכרגע גם תקופה לא רגילה, תקופה מיוחדת עם הסדרים מכל כיוון

דובר: שאין בה תעמולה ממילא

זאב אלקין: ברור וגם לדוגמה, מערכת החינוך היא כרגע טוענת על היעדר מורים אין חינוך נורמלי במדינת ישראל, מדינת ישראל לא ממלאת חובתה בהיקף שהיא צריכה כלפי האזרחים, בטענה שחסר לה כוח אדם

זאב אלקין:  מה ההיגיון להחזיק אנשים בחל"ת ממערכת החינוך, כשהם בכלל מתמודדים ברשות והם לא מלמדים? אין פה שום היגיון

זאב אלקין:  בסוף יש היגיון במערכת כזאת ולכן בכזה מצב חייבים ללכת לחקיקה ייחודית שתעשה איזון נכון לנסיבות האלה

זאב אלקין:  אני לא רואה בזה תקדים לבחירות לאחר מכן וכן הלאה

זאב אלקין:  יש פה מצב מיוחד שמאריך את החל"ת פי כמה ממה שהוא צריך להיות

יעקב אשר: זאב, הדברים ברורים

יעקב אשר:       אני רוצה תשובה אולי לנקודה אחת, אנחנו צריכים לגעת פה במשהו שהוא פרשנות בחוק שאנחנו נוהגים בה כאילו זה החוק עצמו, אבל אולי אותה הצעה שעלתה פה נתחם את זה לחודשיים, שעכשיו חודשיים זה לא ייקרא ולאחד את זה עם ה-30 יום או בעצם יותר 60 יום אם זה בחירות

יעקב אשר:  אחר כך כאילו הרביעי אולי אפשר יהיה לבוא ולומר שכל ההנחיות האלה כרגע לחודשיים ואחרי זה אפשר יהיה לחזור

יעקב אשר:       כמובן כל מקום עבודה עם הספציפיות שלו וכדומה וזה גם לא חובה, כלומר במצב כזה, הייתי הולך מחתים אותו גם על דבר שבו בצורה מאוד רצינית אסור לו בתקופה הזו לנהל באופן פומבי או אמיתי או  - - - זה אתם צריכים לשקול אשמח לשמוע אותך משרד המשפטים משרד האוצר זה כבר סיפור אחר

רון אלמוג: כפי שאמרתי, זה לא תואם את העיקרון שנקבע של הקפאה, כי הם ממשיכים להיות מועמדים, כי יום הגשת הרשימות כבר עבר והם מועמדים בפועל

רון אלמוג:  וחלק מהרציונלים של הפסיקה, שהם נושאים איתם תעמולה מעצם היותם מועמדים

רון אלמוג:  הרציונלים שנקבעו בפסיקה הם לא רק לגבי ה-30 יום האחרונים ולגבי תקופת הבחירות, אלא על העקרונות הרציונליים שמניתי קודם ושפורטו בפסיקה, שמירה על התדמית של השירות הציבורי, הא-פוליטיות שלו

תומר רוזנר:  צריך לזכור שהזיכרון של הציבור לא מסתיים ביום הבחירות

תומר רוזנר:  כלומר, אתם מרשים לו לעשות תעמולה ופתאום אתם מצפים שהציבור ישכח לגמרי שלפני יומיים הוא עשה תעמולת בחירות, אז הטענה של טוהר הבחירות היא טענה מוקשית

יעקב אשר: למשל שכחו את המגזר של עובדי הוראה וכאלה שהם לא בתוך יישובם

דובר: הוא נתן פה דוגמה מטורפת על העובדת עם החינוך המיוחד ב'אסף הרופא'

יעקב אשר: כן, כן

רון אלמוג:   ראיתי דוגמאות כאלה בדיון שהיה אצל יושב-ראש הוועדה הציבורית, עלה למשל מנכ"ל תאגיד עירוני שהוא מועמד ברשימה של ראש הרשות והוא ראש המטה שלו

רון אלמוג:  אז יש דוגמאות מכל מיני סביבות שחלקן - - -     

זאב אלקין: אז אני אמרתי מי שלא עובד באותה רשות

זאב אלקין:  מנכ"ל תאגיד עירוני עובד ברשות

יעקב אשר: אז אם תגדירו את זה שזה לא באותה רשות וזה לא באיזה מחוז שאחראי גם על הרשות הזאת, אז אולי אפשר לפתור את הדבר הזה

יעקב אשר:  אני מדבר על זה כבר פעם שלישית

יעקב אשר:  כן שם ותפקיד

עמי ברקוביץ': עמי ברקוביץ', המחלקה למשפט ציבורי וחוקתי ייעוץ וחקיקה, משרד המשפטים

עמי ברקוביץ':       אני כמובן מצטרף לעמדה שהביע רון אלמוג

עמי ברקוביץ':  הדברים כמובן מאוד מורכבים באופן כללי וספציפית לגבי התקופה הנוכחית

עמי ברקוביץ':  כהמחשה למורכבויות, שגם עליהן התבססה בשעתו ההחלטה של השופט מלצר, יש נושא של רשויות גובלות

עמי ברקוביץ':  אם אתה עובד ברשות אחת סמוכה, שגם שם עדיין הבעיה היא חריפה מבחינת ה זיהוי - - -      

זאב אלקין: למה? מה חריף שם?     

איתן גינזבורג:   למה אדם במחלקת שפ"ע חריף לו שהוא גובל ברשות אחרת? אני לא מצליח להבין

זאב אלקין: כמה כבר יש?     

איתן גינזבורג: ההרחבה שנעשתה הייתה הרחבה מוגזמת

זאב אלקין: במסגרת ניגוד עניינים תרחיקו אותו מלעסוק בדברים - - -      

יעקב אשר: רגע אני לא שומע אותו

יעקב אשר:  לא שמענו את התשובה בכלל

עמי ברקוביץ': הרעיון שכאשר אתה מתמודד ברשות אחת ועובד ברשות אחרת עדיין ציבור מסוים הגר באותה רשות יכול ליהנות מהשירותים שלך

עמי ברקוביץ':  אני יודע שמר גינזבורג חושב שההחלטה של השופט מלצר מופרכת, אנחנו חושבים שיש בה במבט עקרוני היגיון רב

זאב אלקין: זה נסיבות אחרות, אתם לא מבינים

עמי ברקוביץ': בסדר אני מבין לגמרי הטיעון היה עקרוני עם כל הכבוד ודבר נוסף מדובר במערכות הבחירות המקומיות, במעורבות מסיבית גם של מפלגות ארציות וגם, מבחינה זו האפשרות להפריד טכנית בין רשות לרשות הוא גם לא - - -     

זאב אלקין: לא הבנתי את הטיעון

עמי ברקוביץ': הטיעון אומר שכאשר מישהו מתמודד מטעם מפלגה ארצית ברשות מסוימת, גם אם הוא עובד ברשות אחרת, הזיהוי הפוליטי נשאר

עמי ברקוביץ':  ולכן יש קושי לעשות את ההפרדה

זאב אלקין: מה הקושי?     

עמי ברקוביץ': מה זאת אומרת? אתה מתמודד מטעם רשימת הליכוד ברשות מסוימת ואתה עובד ברשות אחרת, מבחנת טוהר הבחירות של הרשות שבה אתה עובד, עדיין יש חשש לפגיעה

יעקב אשר: שקט

יעקב אשר:  אלקין אתה מפריע לתומר - - - שנייה

יעקב אשר:  שנייה

תומר רוזנר: אני רוצה לשאול את מר ברקוביץ', אותו מתמודד של מפלגת הליכוד שעובד ברשות אחת ומתמודד ברשות אחרת, והוא הצליח בהתמודדותו, למרות שהוא יצא לחל"ת נהיה חבר מועצה

עמי ברקוביץ': זה גם באותה מועצה?     

תומר רוזנר: לא באותה מועצה, ברשות אחרת

תומר רוזנר:  אז הוא יכול להיות חבר מועצה או לא יכול להיות חבר מועצה? יהיה חבר מועצה, יעשו לו הסדר ניגוד עניינים אולי?     

עמי ברקוביץ': החוק קובע אחרת כיוון שבנק הזמן הזהאת מדובר בקמפיין

תומר רוזנר: ובזמן שהוא חבר מועצה הוא לא עושה קמפיין?     

עמי ברקוביץ': לא הוא לא עושה קמפיין הוא אמרו לעסוק בעבודות - - -     

תומר רוזנר: הוא לא עוסק בפוליטיקה בכלל אפס פוליטיקה

תומר רוזנר:  די באמת נו עמי

עמי ברקוביץ': אז הכיוון הוא בכלל להחמיר לכיוון השני, טוב בסדר

תומר רוזנר: כן, בוודאי

תומר רוזנר:  כל מה שנוגע לפוליטיקה צריך להיות מחוץ לגדר מבחינתכם

עמי ברקוביץ': טוב בסדר אתה לוקח את הדברים לכיוון השני

עמי ברקוביץ':  לכן אני אומר שיש מורכבות בלנסות למצוא פתרון פרטני

יעקב אשר: טוב - - - עזוב לא הגיוני אני אומר גם ליועץ המשפטי שמענו פה חלק מחברי הוועדה גם אני חשבתי ככה אני רק מנסה להיות ריאלי

דובר: קשה מאוד

יעקב אשר: קשה לא קשה צריך לקבל החלטה

יעקב אשר:  האם אנחנו יודעים להביא איזה נוסח בתור חקיקה שייתן תשובות לעניין הזה, ככל הניתן, או האם משרדי הממשלה, שכבר קיבלתי מהם את התשובה השלילית כמה פעמים, יכולים להביא לנו איזה נוסח לשעת החירום הזו, שיידע למזער את הנזקים

יעקב אשר:       האם אתם יודעים, משרד הפנים מנחם אתה מפריע לי - - -      שתי אופציות יש לנו כאן

יעקב אשר:  האחת - ואני מעדיף אותה - שתבוא הצעה ואולי תעשו התייעצות, סגן היועץ המשפטי למשפטים, היועצת המשפטית לממשלה, האם אתם יודעים להביא משהו שנותן תקופה,  פרק זמן שאפשר יהיה לחזור, לחודשיים נגיד, במגזרים מסוימים בגאוגרפיה מסוימת, ואולי ועדת חריגים שתדע לפענח ביניהם, אבל אתם לא שמים הכול ועדת חריגים, בשום אופן, אני לא מסכים

יעקב אשר:  לתת הגדרות מובנות לתקופה הזו, שלא יחייבו להמשך לבחירות רגילות

יעקב אשר:  למרות שיש כאלה שטוענים שגם בבחירות הרגילות היה צריך אולי לשנות את זה, אני לא שם

יעקב אשר:  לא אנצל את זה לזה

יעקב אשר:       אני שואל שאלה באשר הוא שם, אנחנו נמצאים במצב שבו אנשים יכולים לתרום בתפקידם לטובת המדינה, אם זה עובדי הוראה, אם אחרים שיכולים לתרום, האם אפשר לבנות הבניה כזו? אשמח שנעשה זאת כך, ואם לא אנחנו נסיים את הדיון ונעשה התייעצות של כל הסיעות

יעקב אשר:  כי אנחנו רוצים בכל זאת לבוא בהסכמה

יעקב אשר:  ונבדוק עם היועמ"ש אם הוא יודע להביא משהו שיבטא את רצוננו

יעקב אשר:  וכל זה עוד לפני ששמענו את האוצר לגבי הכסף

יעקב אשר:  כן אלקין, אבל קצר

זאב אלקין: בהקשר הזה היה נושא אחר, תבין למה הוא מתחבר, היכולת לגייס למילואים בצו 8 וזה נפתר, אפשר היום לגייס מועמדים

זאב אלקין:  אז אם אותו אדם שהוא עדיין רשום כמועמד ויכול להיות במדי קצין צה"ל עם כל ההשלכות של טוהר הבחירות שהזכרתם, אז הוא יכול להיות גם ממערכת חינוך וגם דברים אחרים, אם הבעיה היא משפטית

יעקב אשר: שמתי את שתי האופציות

יעקב אשר:  הערה מצוינת, לא רק נכונה

רון אלמוג:   פנייה בעתירה פרטנית ליושב-ראש ועדת הבחירות המרכזית, הוא קבע גם את פסק הדין הזה וגם את פסק הדין הזה ואם יש מועמד - - -     

יעקב אשר: אולי יש היום יושב-ראש ועדת בחירות ואולי נעלה בפניו את הנקודה הזאת כמו שהוא קבע את הקביעה הזאת שאפשר, לא דקה אני לא הולך לסכסך בין יוסי ליוסי, אני אומר באמת, בוא נשמע, אפילו 'אוף דה רקורד' כהתחלה, נראה האם יש פתרון לעניין

יעקב אשר:  כי אותו אחד שקיבל את ההחלטה שקצין צה"ל יכול לשרת היום ולבוא עם מדים והכול כשכולם יודעים שהוא מועמד באזור מסוים, הפה שאסר הוא אולי הפה שהתיר

דובר:   זה לא אותו פה

תומר רוזנר: היא הנותנת

יעקב אשר: לא, לא היא הנותנת ולא היא הלוקחת

יעקב אשר:  אני מצפה שאנשים נמצאים בתפקידם הפה שלהם הוא לא פה אישי שלהם אלא של המערכת שהם מייצגים

יעקב אשר:  ואני בטוח ואני מתקשה פה, כי אתה צודק בכל מילה שאמרת, כל מילה

יעקב אשר:  ומצד שני אני לא ידוע איפה לחתוך את זה

זאב אלקין: יש יועץ משפטי לוועדה

יעקב אשר: לכן אמרתי - - -     

איתן גינזבורג: הקושי שלך, בשיא הכנות, אני לא הבנתי עדיין מה הקושי של הצד השני

יעקב אשר: אתה יודע שיש לי קושי בהסברה - - -     

זאב אלקין: אדוני היושב-ראש יש הרבה נושאים שבהם הממשלה מתקשה להגיב מהר, בשביל זה קיים הבית הזה והוא יכול להחליט

יעקב אשר: תנו לי רגע לסכם

יעקב אשר:  מאחר שאני כבר אומר שגם לפי לוח הזמנים לא בטוח שאנחנו נצביע היום, אני לא יודע, עוד יכול להיות שכן, אבל גם כשנצביע אנחנו יודעים לעשות איזה מנגנון של חשיבה נוספת כשצריך

יעקב אשר:  אז אני אסכם שהייתי שמח מאוד שמשרד הפנים ומשרד המשפטים יביאו לנו איזה פתרון בעניין הזה

יעקב אשר:  גם אם הוא לא יהיה פתרון של 100% סטרילי

יעקב אשר:  זאת אופציה אחת המועדפת עליי

יעקב אשר:      אופציה שנייה, אנחנו נעשה דיון בינינו ואני כבר מודיע, גם אם נצביע אני אעשה רוויזיה, גם לנושא הזה וגם לנושאים אחרים שדיברנו עליהם בהתחלה - ועדות משנה, ועדות תכנון וכדומה, ואז נשב עם חברי הוועדה ונשמע את כולם, יחד עם היועצים המשפטיים ונקבל החלטה

יעקב אשר:  אני מעדיף את האפשרות הראשונה

יעקב אשר:       עכשיו אנחנו נשמע את תגובת האוצר על כל חטיבותיו

יעקב אשר:  מי מתחיל? רבקה רבלוס

יעקב אשר:  בבקשה שם ותפקיד

רבקה רבלוס:   רבקה רבלוס, סגנית היועץ המשפטי לאגף השכר במשרד האוצר

רבקה רבלוס:       התבקשתי להתייחס לנקודה אחת שכנראה נשמטה מנוסח הדיון, אנחנו בהיבט של הסתכלות על הנושא מבחינת מומחיות בשכר

רבקה רבלוס:  אז עמדתנו היא באמת על מנת לשמור על שוויון בין המועמדים, מה שקורה שבתקופה הזאת שהמועמד יוצא לחל"ת, יש לו אפשרות לעבוד בעבודות אחרות

רבקה רבלוס:  ככל שאצל המעסיק נדרש היתר, נגיד שירות המדינה, אז הוא מקבל היתר

רבקה רבלוס:       הסייגים שמוחלים על עבודה פרטית מוסרים בתקופה הזאת של החל"ת, למעט זה שהוא צריך לקבל היתר ואז יכול להיות שיש לו השתכרות בגובה מסוים בתקופה הזאת

רבקה רבלוס:  כיוון שכך נכון להתייחס ולומר שכשמדברים על - - -     

יעקב אשר: זה ממש לא הוגן כי אם זה אדם שקיבל אפשרות לעבוד במשהו אחר שלא סותר את מועמדותו אז גם לקחת לו את זה, לאן אתם רוצים להגיע?     

רבקה רבלוס: לא, כדוגמה עורך דין בשירות המדינה לא רשאי לעבוד בעבודה פרטית

רבקה רבלוס:  עורך דין בזמן שהוא עובד

רבקה רבלוס:  בזמן שהוא בחל"ת - - -     

יעקב אשר: אז הפיצוי, אני הבנתי מה הפיצוי

רבקה רבלוס: ואז כן צריך להביא בחשבון כשאומרים שמגיע לו פיצוי להביא בחשבון שיש לו השתכרות בתקופת החל"ת, שלא הייתה לו בזמן שהוא עבד

יעקב אשר: זה נכון בתנאי, אני לא יודע, אתם צריכים למצוא משהו, שאם זה סך הכול, זה לא יותר ממה שמגיע לו כעובד

איתן גינזבורג: אדוני, אני לא מבין את הדבר הזה

יעקב אשר: לא, אם מישהו שלא השתכר 11,000

איתן גינזבורג: בחקיקה אתה רוצה את כל הפינות לסתום? זאת חקיקה הכי גרועה

איתן גינזבורג:  כמה אנשים יצאו לחל"ת בקמפיין בחירות ועובדים בשירות המדינה ועובדים באופן פרטי משתכרים באותו זמן, הוא גם קיבל רשות ממשרד המשפטים לעבוד, עד שהוא קיבל את הרשות נגמרו הבחירות

רבקה רבלוס: לא בהכרח אני לא חושבת שכך

רבקה רבלוס:  יטיבו להגיד נציבות שירות המדינה, הם יודעים טוב ממני

רבקה רבלוס:  אבל זה על מנת לשמור על - - -     

איתן גינזבורג: מבחינת נציבות שירות המדינה יש רק ארבעה אנשים שנמצאים בחל"ת - - -     

יעקב אשר: סליחה, עוד נושא? יש עוד נקודה שרצית להעביר?     

רבקה רבלוס: זה מה שרציתי להגיד, להביא את זה בחשבון ולהפחית את זה מהפיצוי

יעקב אשר: אני שואל אם יש עוד נקודה

יעקב אשר:  את זה הבנו

רבקה רבלוס: זאת הנקודה שאגף השכר, משרד האוצר רצה להבהיר

יעקב אשר: תודה

יעקב אשר:  רשות המיסים בבקשה

יעקב אשר:  אם רשות המיסים שומעים אותנו ורוצים לחזור, אנא פתחו את הזום

יעקב אשר:  בבקשה, טל ישראלי משרד האוצר

טל ישראלי: אני אתייחס לעניין גובה הפיצוי שדיברתם עליו וביקשתם את התייחסותנו

טל ישראלי:       לעינינו נכון לייצר איזושהי הקבלה למנגנון שיתר הציבור במדינה יקבל, ככל שיוצאו לחל"ת בעקבות המצב

טל ישראלי:  אנחנו רואים את היציאה לחל"ת בעקבות הדחייה של הבחירות לרשויות המקומיות כמצב מקביל שבו עובדים יוצאים לחל"ת

טל ישראלי:  ולכן אנחנו כן רוצים לעשות את ההקבלה שקיימת היום

יעקב אשר: המתווה שמסתמן עכשיו תואם למה שמופיע כאן?     

טל ישראלי: לא, אני לא מדברת על מתווה חדש, אלא על המתווה שקיים היום להוצאה לחל"ת

איתן גינזבורג: היא מדברת רק על הכסף רק על ה-11,000, אם לעשות מגבלה או לא לעשות

טל ישראלי: אבל אין מתווה היום

תומר רוזנר: יש תופעה במשק בעקבות מצב החירום של הוצאה לחל"ת כפוי של עובדים רבים מאוד, בדומה למצב שהשתרר בתקופת הקורונה

תומר רוזנר:  אז היה באמת הסדר שבאמת קבע תקרה כזו, למיטב זיכרוני התקרה הייתה זו של דמי האבטלה

תומר רוזנר:  מה המתווה המסתמן לגבי חל"ת כפוי בתקופה הנוכחית של המשק?     

טל ישראלי: אין כרגע מתווה כזה, להערכתי

טל ישראלי:  מפצים את העסקים באופן ישיר

טל ישראלי:  כל עסק שהמחזור שלו ירד, יפוצה בהתאם

טל ישראלי:  אני לא בקיאה במתווה המלא, אפשר להציג את זה באופן מסודר לוועדה

יעקב אשר: מה לגבי העסקת עובדים?     

טל ישראלי: אבל מה שאני מתייחסת אליו זה לגבי דמי אבטלה

טל ישראלי:  היום עובד שמפסיק לעבוד ומקבל דמי אבטלה, זה גובה דמי האבטלה שהוא יקבל ולזה ניסינו להקביל את המנגנון

יעקב אשר: מה את עונה לחלק מהדברים שנאמרו כאן על ידי חברי הכנסת?     

דובר: רגע אבל דמי אבטלה זה 70%

דוברת: אבל תדייקי אם זה היה בתקופת הקורונה הוא יקבל רק 50%

איתן גינזבורג: לא, יש, עד 11,000 - - -     

יעקב אשר: טל, לגבי הנקודה שאנחנו מדברים פה, על דבר שהוא כהנחיה של המדינה לאותם אנשים, כשממילא ההנחיה היא לקחת חל"ת

יעקב אשר:  את לא חושבת שבמצב הזה היה יותר נכון למצוא ממוצע שנותן גם מענה לאנשים שמשתכרים משכורות משמעותיות יותר בכל אורך חייהם עד הבחירות?     

טל ישראלי:   כמו שיוסף מביטוח לאומי התייחס לזה, בעת הזו אנחנו נמצאים במשק שנמצא כולו בזעזוע, לא מעט אנשים יקבלו דמי אבטלה בחודשים הקרובים, להערכתי, ולכן לא הייתי רוצה לייצר איזה הסדר שמייצר איפה ואיפה שרוב המשק יקבל הסדר מסוים - - -     

איתן גינזבורג: אז לא להגביל את הסכום - - -     

ארז מלול: אבל המעסיק כאילו עובד

ארז מלול:  אבל המעסיק היה צריך לשלם את זה

איתן גינזבורג: אבל זה לא ביטוח לאומי משלם את זה

ארז מלול: בדיוק, זה מה שאני אומר, העירייה חסכה עכשיו שלושה חודשים עכשיו הרשות משלמת

טל ישראלי: אני לא רואה הבדל בקופה הציבורית - - -     

יעקב אשר: טוב, רשות המיסים

יעקב אשר:  כן בבקשה שם ותפקיד

ורד בכר: שלום וברכה, שמי ורד בכר אני מנהלת מחלקת ניכויים ברשות המיסים בחטיבת שומה וביקורת

ורד בכר:  ההתייחסות שלנו לתשלומים הללו - כחלק שכר או שכר, לכל דבר ועניין

ורד בכר:  ולכן דיני המס חלים עליהם כפי שמצוין בטיוטה סעיף 164 סעיף 243 לחוק מס הכנסה

יעקב אשר: אז מה החידוש? מה ההערה? זה מופיע כרגע ככה

ורד בכר: נכון, ההגדרה כן מאשרת שאכן התשלומים האלה מהווים חלף שכר ולכן דיני מעשרי הדינים חלים עליהם

יעקב אשר: טוב, יש עוד משהו שאתם רוצים להבהיר? טוב

יעקב אשר:       לגבי הנושאים הללו, אני אסכם שוב, וגם אציע לעשות שוב הפסקה קטנה לאחר שנתקדם עם עוד כמה סעיפים שמחכים לנו, גם נמצאת איתנו השופטת בדימוס נעשה איזו התייעצות ונחליט אם נעשה הצבעות היום או לא, ואני מחכה לתשובה ממשרד הפנים ומשרד המשפטים אולי אפשר לייצר איזה מנגנון, תתייעצו, תעלו את זה כלפי מעלה

יעקב אשר:  תנסו לבוא עם הצעה שנותנת הבניה ופותרת חלק מהעניין הזה עם ועדת חריגים קטנה שיכולה לקפוץ באמצע על מקרים שייפלו בין הכיסאות

יעקב אשר:       נעבור לסעיף הבא

דוברת: אני מזכירה לאדוני שהוא ביקש התייחסות למשרד הפנים של שתי הסוגיות שהעלינו, עובדים במינוי זמן קצוב, וסעיף - - -     

יעקב אשר: כן, זה יהיה בסוף, מי שאחראי על הסדר

יעקב אשר:  אנחנו זוכרים זה יהיה בסוף

תומר רוזנר: אנחנו עוברים עכשיו לנושא פחות מהותי

תומר רוזנר:       נושא אחד, בקשה של ועדת הבחירות המרכזית

תומר רוזנר:  והנושא השני זה הבהרה, בעצם אנחנו מתקנים את חוק דרכי התעמולה בשני אופנים שמבהירים 1

תומר רוזנר:  שאפשר יהיה לווסת את עומס התיקים בין הנשיאים או השופטים שמונו כיושבי ראש ועדת בחירות לבין ממלאי מקומם כדי שיהיה אפשרות לווסת את התיקים, ותיקון 2

תומר רוזנר:  מבהיר שסעיף 7, שתקופתו כבר בעצם החלה, לא יחול בתקופה הנוכחית

איתן גינזבורג: ואיך זה קשור למצב?     

תומר רוזנר: זה קשור לכך שאנחנו משנים את תקופת הבחירות

יעקב אשר: זאת הייתה בקשה שלהם, הגיונית מאוד מבחינתנו

יעקב אשר:  בבקשה להקריא

תומר רוזנר: אני אסביר, כיוון שלכאורה לפי החוק הקיים בשנת 2023 הרשויות המקומיות היו צריכות לאשר את תקציבן עד נובמבר 2023 כחצי שנה אחרי אישור תקציב המדינה - - -     

דובר: חוץ מרעננה

תומר רוזנר: המצב היה כיוון שהבחירות נדחות לכאורה, על שר הפנים הוטלה חובה לפזר את כל מועצות הרשויות המקומיות בנובמבר אם הן לא יאשרו את תקציבן

תומר רוזנר:       יש כנראה מספר מקרים שרשויות מקומיות לא אישרו את תקציבן לשנת 2023 ובגלל דחיית הבחירות ל-2024 אין טעם לפזר את המועצה בנובמבר, מבקשים שההוראה שמחייבת פיזור המועצה בנובמבר לא תחול

גלעד קריב: וכמובן שזה יחול גם על מועצות מקומיות

גלעד קריב: כאמור, יש סעיף מקביל בפקודת המועצות המקומיות שמכיל את סעיף 206, ולכן גם לעניין מועצות מקומיות ומועצות אזוריות יחול אותו דבר

יעקב אשר: סעיף 8 זה בעקבות דבר שעלה כאן בוועדה

יעקב אשר:  כן, בסעיף 7? כן

משה סולומון: מירה סלומון, מרכז השלטון המקומי

משה סולומון:  רק מבקשת לוודא שהבנו

משה סולומון:  משעה שסעיף 206(ב1) לא ייקרא בפקודת העיריות אז מכוח ההחלה בפקודת מועצות מקומיות לא צריך לעשות תיקון ספציפי? גם שם זה לא יחול?     

גלעד קריב:   אנחנו נבדוק בעניין של נוסח, אבל מהותית זה גם וגם

יעקב אשר: מהותית נכון

יעקב אשר:  אם יצטרכו תיקון בחוק נעשה

יעקב אשר:  הלאה

יעקב אשר:  שמונה

תומר רוזנר: בעקבות הצעה שעלתה כאן בהסכמה עם הממשלה, בעצם זה סעיף שנועד לנסות לסייע למועמדים בעקבות המשבר התזרימי שיש להם בשעה הזו, בהנחה שלא כלכלו את צעדיהם כך שיהיה להם כסף לנהל את מערכת הבחירות

תומר רוזנר:       המטרה היא להשיב שלושה סוגי ערבונות שניתנים על ידיי מועמדים בעת הגשת הרשימה

תומר רוזנר:  עירבון לצורך הרשימה, עירבון למועמד לראש רשות מקומית לפי חוק בחירה ישירה ועירבון למועמד לראש מועצה אזורית

תומר רוזנר:  שלושת הערבונות האלה נגזרים מסעיף 38 לחוק הבחירות שאליו יש הפניות מסעיפים אחרים

תומר רוזנר:  ההצעה שמונחת בפניכם כאן היא להקטין את סכום העירבון ב-80% כך שייוותר - - -     

זאב אלקין: זה עירבון, זה לא ערבויות על המקדמות

תומר רוזנר: נכון

יעקב אשר: לא, לא קשור למקדמות

איתן גינזבורג: זה בין 5,000 ל-28,000 שקלים

איתן גינזבורג:  סכום קטן

יעקב אשר: נכון

יעקב אשר:  העלה את זה מרציאנו

דובר: הם מחזירים את זה?     

תומר רוזנר: לגבי ההחזרה, לכן במקום הסכומים שיש כיום בסעיף זה יהיה חמישית, 20% מהסכום

תומר רוזנר:       יש עוד שאלה שאנחנו צריכים לבדוק אותה, אם אנחנו צריכים לקבוע במפורש שמשרד הפנים צריך להחזיר למועמדים את היתרה

תומר רוזנר:  אנחנו מתלבטים בשאלה הזו ותכף נתלבט עם משרדי הממשלה

תומר רוזנר:  מבחינת נוסח - - -      

רון אלמוג: אני חושב שברגע שמפחיתים את הסכום עצמו אז ברור שההפרש מוחזר לרשימה

דובר: לא ברור מתי

רון אלמוג: ורק החלק היחסי נשאר עדיין אצלנו

איתן גינזבורג: באיזה מועד?     

יעקב אשר: מי מטפל בזה? זה אתה? אם אתה מטפל אז תענה אתה

ריאן גנאם: ריאן גנאם, מפקח על הבחירות

ריאן גנאם:  לגבי הזמנים, צריך להבין שאנחנו עובדים עם מערכת מאוד מורכבת

יעקב אשר: זה קורה עכשיו

ריאן גנאם: 	נכון

ריאן גנאם:  אנחנו צריכים לעסוק בפיתוח

ריאן גנאם:  לצערי, הפתרון שלנו כרגע לתת מענה ידני עם ההחזרים

ריאן גנאם:  אני מאמין שנוכל לעמוד, אבל לא ב-30 יום

ריאן גנאם:  זה יהיה עד

ריאן גנאם:  אנחנו נתחיל את זה ברגע שהחוק יעבור ונעשה את זה בהדרגתיות

ריאן גנאם:  לא כולם יוכלו לקבל באותו יום, לצערי

ריאן גנאם:  אנחנו מדברים על אלפי בקשות ואנחנו נעשה את זה כנראה בצורה ידנית כי אין לנו דרך לעשות את זה מיחשובית כרגע

ריאן גנאם:  המערכת מאוד ישנה והפיתוח לבד לוקח בין חודש לחודשיים בשביל לטפל בזה

יעקב אשר: אנחנו לא נחכה לפיתוח

ריאן גנאם: נכון, אז אנחנו עושים את זה ידני

יעקב אשר: מה בערך ההערכה שלך?     

ריאן גנאם: אני מעריך שייקח לנו 45 יום עד שהאחרון יקבל

איתן גינזבורג: בסוף מי שנתנו את הערבות זה מנהלי בחירות מקומיים

ריאן גנאם: אבל הכסף נמצא אצלנו, אצל המדינה

ריאן גנאם:  צריך להוציא את הכסף בצורה ידנית

דובר: אבל אין מנגנון היום להחזר כספי?     

ריאן גנאם: כן, כי מערכת הבחירות עובדת אחרת ממערכות המדינה

נאור שירי: מערכת הבחירות עובדת עד היום רק בקלט, לא בפלט

ריאן גנאם: נכון, בדיוק

נאור שירי: אבל היא בפלט בעת - - - לא שנייה, עכשיו זכה בראשות עיריית שלומציון

נאור שירי:  קיבל, מקבל כסף?     

ריאן גנאם: הוא יקבל את הכסף רק אחרי דוח ביקורת של - - -     

נאור שירי: שבועיים?     

ריאן גנאם: לא, זה כמה חודשים

ריאן גנאם:  המקדמות כן

נאור שירי: לא, אז יש את מנגנון ההוצאה

יעקב אשר: ריאן תקשיבו לי, כל הרעיון הוא לתת תזרים כדי להקל עליהם

יעקב אשר:  אז נכון שגם אומרים שאף אחד לא צריך כרגע לעבוד על הבחירות עצמן, אבל עדיין יושב לך כסף שלך

יעקב אשר:  אני מבקש מבחינת החבות אני רוצה לעשות את זה כמה שיותר מהר

ריאן גנאם: לא, זה לא עובד כך

ריאן גנאם:  הכסף צריך הרשאות למרכבה, אלה הרשאות מיוחדות, אני במקרה גם במילואים ובאתי ממילואים, הרבה אנשים במילואים, כוח האדם שמטפל בנושא הזה, שיש לו הרשאות להחזיר כסף, הוא לא גדול

ריאן גנאם:  אנחנו מדברים על אלפי בקשות

ריאן גנאם:  אנחנו נתחיל מיד, מבטיח מיד, ככל שנצליח לסיים את זה בשבוע גם נרצה לסיים בשבוע, נעבוד משמרות גם בלילה אם צריך

ריאן גנאם:  אבל צריך להבין שזה תהליך ידני

רון אלמוג: אגיד לגבי לוחות הזמנים

רון אלמוג:  היום לוח הזמנים להחזרת עירבון זה בערך חמישה שבועות אחרי הבחירות, יש 21 יום לפרסום ואז עוד 14 יום לתשלום של החזרת העירבון החלקי

יעקב אשר: מה אתם יכולים לעשות חירום, הכי מהיר?     

רון אלמוג: כמו שריאן אמר, אנחנו נתחיל לשלם מיד זה פשוט תהליך שלוקח זמן

רון אלמוג:  שוב יהיה איזה פער בין הראשון שמקבל לאחרון שמקבל\ אבל יתחילו לשחרר כמה שיותר מהר

יעקב אשר: 30 ימים? אני חושב שיוכלו לעמוד בזה

יעקב אשר:  אנחנו נקבע את זה עד 30 יום

יעקב אשר:  אני מקווה שלא, אבל נעשה ישירות מעקב על זה - - - אני רוצה להיות מציאותי מבחינתי אני רוצה עשרה ימים - - -אני מפציר בכם תקימו את המערכת עוד היום

ריאן גנאם: אי אפשר להקים את המערכת

יעקב אשר: לא, לקחת את הצוות

יעקב אשר:  אלה שפינית שהיו צריכים מחר לפקח על הבחירות, תמנה אותם היום

ריאן גנאם: יש גם בעיה עם כוח אדם

ריאן גנאם:  אבל יש עוד משהו שצריך לקחת בחשבון שזה משפיע לנו על האירוע השני שאנחנו צריכים לטפל בו

יעקב אשר: על המקדמות

ריאן גנאם: אני מסתכל על כל האירוע ולכן כשאני אומר 45 יום אני מסתכל על כל האירוע ולא על נקודתי פה

יעקב אשר: לא אבל במקדמות יש סיפור אחר כי מקדמות לא לקחו הרבה

יעקב אשר:  הפוך אנחנו נותנים עכשיו את האפשרות

ריאן גנאם: אבל זה אותו צוות שמטפל באותה בקשה של רשימה

ריאן גנאם:  הוא סוגר אותה מקצה לקצה

נאור שירי: אז אם מישהו בא עכשיו לקחת מקדמה, תקזז לו את הערבות?     

איתן גינזבורג: אי אפשר

איתן גינזבורג:  אתה משוגע? ריאן מגיע מהאוצר רשות המיסים

איתן גינזבורג:  אמרתי לך עכשיו הכול?     

יעקב אשר: אין מלכות נוגעת בחברתה כמלוא הנימה

יעקב אשר:  תלמדו את זה

יעקב אשר:  הלאה

תומר רוזנר: צריך להכתיב כאן את הערת הוועדה שההחזרים יהיו תוך 30 ימים

גלעד קריב: לא הקראנו את זה

יעקב אשר: אז תקריא את זה מהר

תומר רוזנר: אני אגיד גם את הנושא שיוקרא ברצף, הנושא השני, בעקבות השינוי ותקופת הכהונה הנובע משינוי מועד הבחירות כך שתקופת הכהונה של הרשויות לאחר הבחירות האלה תהיה ארבע שנים ושמונה או תשעה חודשים, לפי המועד שבו תתקיימנה הבחירות, יש צורך לתקן בהוראת שעה את החוק שמדבר על תקופת הכהונה המינימלית של שרים, כך שבמקום המצב הקיים היום שלפיו הם צריכים לכהן לפחות 28 חודשים, התקופה המינימלית תקטן ל-26

תומר רוזנר: ופה אנחנו נוסיף את הסעיף שצריך להיות ההפרש למי ששילם, להחזיר תוך 30 ימים

נאור שירי: מקצרים את הכהונה?      

גלעד קריב: את המינימום של הרוטציה

יעקב אשר: כי ברוטציה כתוב 28 חודש היום, וזה לא נכנס בחמש שנים מצומצמות

תומר רוזנר: הנושא הבא הוא מימון הבחירות

תומר רוזנר:  יש פה מספר רב של נושאים ונושאי משנה

תומר רוזנר:  אסקור בקצרה את הדברים שעלו בוועדה כאן גם בפני הוועדה הציבורית בדיון שהיא קיימה בנושא

תומר רוזנר:  רק אזכיר שבעקבות הדיון שהיה כאן בהצעת החוק שכבר אושרה, עלה נושא יחידת המימון שביקשו חלק מהמועמדים להכפיל את יחידת המימון, אחרים ביקשו סכומים אחרים בעקבות זאת הוועדה פנתה לוועדה הציבורית שמונתה לפי החוק כדי שתקיים דיון בנושא והוועדה הציבורית נענתה לפנייה וקיימה דיון בנושא ובעקבות הדברים שנשמעו גם כאן וגם שם, מונחת בפניכם הצעה שכוללת מספר רכיבים

תומר רוזנר:  הרכיב הראשון לבקש, או להטיל על הוועדה הציבורית - - -     

יעקב אשר: אני רוצה להוסיף שבהסכמה של יושבת ראש הוועדה שנמצאת איתנו כאן ונשמע אותה תכף, תקריא ואז היא תרחיב

יעקב אשר:  ואני רוצה לומר שהנושא הזה של מה שמופיע כרגע בנוסח לגבי ממועד כינוס הוועדה היה בהסכמה ביני לבינה

יעקב אשר:  כן בבקשה

נאור שירי: שנייה לפני ההקראה

נאור שירי:  קבעתם את המועד החדש ל-29 בנובמבר 2023?     

יעקב אשר: עד, ההחלטה לא הכינוס

יעקב אשר:  עד דצמבר

דובר: דצמבר לא נובמבר

נאור שירי: זאת אומרת זה חודש לפני?     

דובר: כן

נאור שירי: יעקב, אי אפשר לעשות את זה חודש לפני

נאור שירי:  בטח בנושא המימון

יעקב אשר: דקה, אבל דקה

נאור שירי: לא כי אני יוצא, אני לא - - -     

יעקב אשר: אז תשתדל לחזור

יעקב אשר:  אני לא יכול לפני שהוא מציג ושהיא תציג את התגובה

נאור שירי: בסדר ואם לא אז במטותא ממך, זכור את אשר אמרתי

יעקב אשר: ואיזה גבול?     

נאור שירי: רק על הזמן, אני חושב ש-45 ימים לפחות, אם לא פי שניים

יעקב אשר: אז אנחנו דיברנו כרגע על 45 יום לפני שיתחילו דיוני הוועדה, עד ל-29

יעקב אשר:  תכף היא תתייחס להערה שלך

תומר רוזנר: אני אמשיך ברשותך

תומר רוזנר:       נושא המשנה הראשון הוא לבקש או להטיל על הוועדה הציבורית לדון באפשרות להגדיל את יחידת המימון עקב הנסיבות המיוחדות שאנחנו נמצאים בהן, ודחיית הבחירות

תומר רוזנר:  נקבע כאן לוח זמנים, כפי שאמר יושב-ראש הוועדה, בהסכמה עם יושבת-ראש הוועדה הציבורית

תומר רוזנר:       הוועדה הציבורית תקבל החלטה לגבי יחידת המימון במועדים שתכף יוקראו, כך שכרגע הנושא הזה לא מטופל בחוק אלא באמצעות הוועדה הציבורית

תומר רוזנר:  כאמצעים משלימים ומיידיים יותר לנושא המימון ובייחוד בנושא התזרימי של  - - -     

יעקב אשר: לא, זה אחר כך

תומר רוזנר: אתה רוצה פסקה-פסקה?     

יעקב אשר: כן

תומר רוזנר: אז בבקשה, אז נקריא רק את הפסקה

יעקב אשר: אני רוצה לשחרר אותה מתישהו

איילה פרוקצ'יה: כן כדאי במכלול

תומר רוזנר: זה מה שחשבתי

תומר רוזנר:  אז אני מציע להציג את כל הנקודות

תומר רוזנר:  כדי לתת הקלות למועמדים, ושוב ברגישות ובמודעות לעובדה שמדובר בשינוי מסוים בכללי המשחק אבל במחיר, ביסוד ההנחה שהשינוי הזה משמעותי מאוד למועמדים ועלול אם לא נבוא לעזרתם לפחות באופן חלקי עלולים להיווצר מצבים של פרישה מטעמים כלכליים שאינה רצויה

תומר רוזנר:  לכן מוצעים כאן מספר צעדים משלימים

תומר רוזנר:  האחד הוא הגדלת סכומי המקדמות

יעקב אשר: זה בסמכות הוועדה שלנו?     

תומר רוזנר: בוודאי

תומר רוזנר:  קביעת המחוקק

תומר רוזנר:  הגדלת סכומי המקדמות מ-60% ל-75%

תומר רוזנר:       וכאן אוסיף שאנחנו צריכים להוסיף הוראה שנשמטה בטעות לגבי מועמדים בבחירות למועצות אזוריות, שזכאים כיום למימון של 10%, להגדיל אותו בהתאמה ל-12

תומר רוזנר: 5%

תומר רוזנר:       נושא נוסף הוא נושא הערבויות למקדמות כך שלפי המצב היום צריכים להפקיד ערבות של 110% מסכום המקדמה או מהסכום היחסי שנלקח

תומר רוזנר:  ההצעה היא שתידרש הפקדה של 40% ערבות בנקאית והיתרה תהיה מובטחת בערבות אישית של נציגי הרשימה או המועמד

תומר רוזנר:  כאשר הם יידרשו או יתבקשו לחתום שהם מודעים לכך כיוון שזה דבר שלא היה קיים קודם, יידרשו לחתום שהם מודעים לכך שהם נוטלים על עצמם את המחויבות הזאת

תומר רוזנר:  כך שלא ייווצר מצב שבו נציג שלא התכוון לקחת על עצמו את ההתחייבות הזו יהיה מחויב בה

תומר רוזנר:  ואז אם לא יוחזרו המקדמות במצב שבו צריך להחזיר אותן, ניתן יהיה לגבות אותן באמצעות גבייה מנהלית

יעקב אשר: זה הוספנו בחקיקה הזאת שלא היה קיים קודם, לאור דברים שנאמרו על ידי משרד הפנים שבפנייה רגילה הם מתקשים לזה, לכן נתנו סמכויות מיוחדות בעניין הזה

תומר רוזנר: כן

תומר רוזנר:  כמו כן כדי לסייע למועמדים, מוגדל סכום התרומות שאותם מועמדים יכולים לקבל

תומר רוזנר:  אם מדובר במועמד עצמאי - - -     אחזור שוב, אמרתי שגם למועמדים במועצות אזוריות נצטרך להגדיל בהתאמה

תומר רוזנר:       בנוגע למתמודדים באמצעות סיעות, אם מציעים להגדיר את שנת 2023 כשנת בחירות, המשמעות היא שתרומות לסיעות-האם או למפלגות הכנסת ניתן לתרום עד 2,500 שקלים במקום 1,100 בשנה שאינה שנת בחירות

תומר רוזנר:  ובשנת 2024 שהיא שנת בחירות גם אותו סכום

תומר רוזנר:  המשמעות היא הגדלה של הסכום הכולל בשנתיים האלה מ-3,600 שקלים כתקרה ל-5,000 שקלים כתקרה למועמדים שעובדים - - -     

יעקב אשר: חוץ מאפשרות של העצמאים

תומר רוזנר: לגבי עצמאים, גם יש הגדלה של הסכום מ-5,000 שקל כיום ל-7,500

תומר רוזנר:  אני רק אדגיש שבעניין הזה גם קיבלנו חוות דעת של מבקר המדינה, שאמר שמבחינתו, אין בעיה גם להכפיל את הסכומים

איתן גינזבורג: אז למה רק 7,500 שקלים?     

תומר רוזנר: כרגע זו ההצעה, זה פתוח לדיון כמובן

איתן גינזבורג: מה היה בסיס ההצעה?     

תומר רוזנר: הבסיס להצעה היה שזה הסכום שנראה מאזן בין חשש לתרומות פחות ענייניות מצד אחד לצורך כן להגדיל באופן משמעותי את הסכומים והפרופורציה בהגדלה לסיעות-האם, מצד שני

תומר רוזנר:  כלומר, בסיעות-האם אנחנו מגדילים פחות או יותר ב-50%, וגם כאן חשבנו שנכון

תומר רוזנר:  כמובן, זה פתוח לדיון בוועדה אם הוועדה תחשוב אחרת זה המקום

יעקב אשר: אני לא זוכר, לעצמאים נדמה לי שכן דיברנו על הכפלה?     

איתן גינזבורג: אתה צודק, יעקב

זאב אלקין: אין גם היגיון, אני אביא הערה קצרה בנושא הזה

יעקב אשר: רגע, סיימת?     

תומר רוזנר: לא

תומר רוזנר:  ויש עוד הקלה אחרונה

איתן גינזבורג: אף אחד לא יתרום גם

יעקב אשר: עכשיו אני נזכר במהלכים שלנו

יעקב אשר:  אני לא רציתי להגזים עם דברים על הנייר שאולי לא הרבה אנשים בתקופת מלחמה סידרו לי כל כך הרבה דברים אחרים  - - - חוזר להצעה נשמע את הח"כים אין בעיה

תומר רוזנר: והקלה אחרונה שאנחנו נותנים דומה בעיקרון למצב שקיים למפלגות הכנסת

תומר רוזנר:  רשימה שלא עוברת את אחוז החסימה או מועמד שלא עובר את אחוז החסימה יוכל לגייס כפל התרומות כדי לכסות את הוצאותיו

תומר רוזנר:  אז אפשר להקריא

גלעד קריב: להקריא את כל הפסקאות או שאתה רוצה?     

יעקב אשר: את יכולה עכשיו? בבקשה שם ותפקיד לפרוטוקול

איילה פרוקצ'יה: כן, תודה רבה

איילה פרוקצ'יה:  שמי איילה פרוקצ'יה

איילה פרוקצ'יה:  אני יושבת ראש הוועדה הציבורית לעניין מימון מפלגות

איילה פרוקצ'יה:       רק להזכיר לנוכחים, על פי החוק, הוועדה הציבורית היא זו שמחליטה על יחידת החישוב, על פי כללים מאוד מורכבים של חישוב סופי, יחידת החישוב למעשה קובעת את המסגרת התקציבית של הוצאות הבחירות למועמדים השונים

איילה פרוקצ'יה:  זאת סמכות ישירה שאיננה כפופה לאישורים כלשהם זו סמכות הוועדה הציבורית

איילה פרוקצ'יה:      לוועדה ישנה גם מעורבות כגורם מעורב, לא גורם מחליט, בנושאים שקשורים בעקיפין להוצאות הבחירות, למימון המפלגות, נושא מקדמות, ערבויות, תרומות - הם נושאים שבאופן עקיף קשורים למימון המפלגות ובמקרה הזה, נושא הוצאות הבחירות

איילה פרוקצ'יה:  ולכן כאן המעורבות, בהסתכלות כוללת, איננה סמכות של החלטה אלא סמכות של מעורבות

איילה פרוקצ'יה:      כמובן הוועדה הציבורית ערה לצורך בקיום הליך בחירות דמוקרטי ששומר על כל הכללים

איילה פרוקצ'יה:  זה בוודאי אינטרס ציבורי מהמעלה הראשונה

איילה פרוקצ'יה:  קיימת מורכבות מיוחדת בעקבות המלחמה שאי אפשר להתעלם ממנה בדיונים היום

איילה פרוקצ'יה:  בין היתר בנושא מימון ובנושא סדרי עדיפויות תקציביים שאנחנו לא יכולים להתעלם מהם כאשר מדובר במסגרת תקציבית של הוצאות בחירות, שזה למעשה סמכותה של הוועדה הציבורית לדון ולהחליט בה

איילה פרוקצ'יה:      הוועדה כמובן מודעת לנזקים אפשריים של המועמדים עקב דחיית הבחירות כאשר התאריך החדש ידוע ולא ידוע

איילה פרוקצ'יה:  הוא ידוע כרגע מכוח התיקון לחוק אבל הוא בעצם באופן ריאלי איננו ידוע, לצערנו, וזה כמובן נכנס למסגרת השיקולים והמועמדים חייבים בתכנון כלכלי מחודש

איילה פרוקצ'יה:  אין ספק בזה

איילה פרוקצ'יה:  גם לגבי ההוצאות הקבועות וגם לגבי חידוש הפעילות הפוליטית, שתתחדש, יש להניח, בסמוך למועד החדש

איילה פרוקצ'יה:  ההנחה, שנדמה לי מקובלת על כולנו, היא שבעת הזו אין פעילות פוליטית

איילה פרוקצ'יה:  הפעילות הפוליטית מוקפאת

איילה פרוקצ'יה:  הוועדה גם מודעת לווריאציות בתוך קבוצת המועמדים, בין מועמדים עצמאיים לבין מועמדים שקשורים לסיעת-אם, יש שוני מבחינת המערך הכספי והתכנון הכלכלי בקבוצות האלה

איילה פרוקצ'יה:  אנחנו מודעים לדבר הזה ומודעים לקושי שיש, בעיקר למועמדים העצמאיים, בתכנון הכלכלי המחודש

איילה פרוקצ'יה:      צריך לומר זאת בצורה מאוד בהירה – המלחמה יוצרת סדרי עדיפויות ברורים לקבוצה הענקית של נפגעי המלחמה, גם הישירים וגם אלה שנפגעים בצורה יותר עקיפה, וזה משליך גם על השאלה של פריצת מסגרת התקציב, של הוצאות הבחירות, בעת הזו ובנקודת הזמן הזאת

איילה פרוקצ'יה:       אני רוצה להבחין לצורך העניין בין ההקלות שמוצעות כאן, שהן הקלות שהחלטת הוועדה תומכת בהן ומכירה בצורך לתת את ההקלות הזמניות האלה, שיכולות להקל על המתח שנוצר בין הצרכים לבין העניין התזרימי, לבין פריצת מסגרת התקציב

איילה פרוקצ'יה:       פריצת מסגרת התקציב בעת הזו היא בעייתית מבחינת העיתוי, וזה מכמה בחינות

איילה פרוקצ'יה:  קודם כל המערכת הכוללת, שברור שהעדיפויות הן למטרות של נפגעי המלחמה

איילה פרוקצ'יה:  אבל יש גם אי-ודאות גדולה לגבי היקף הנזקים שיתגבשו בהמשך הזמן למועמדים

איילה פרוקצ'יה:  לגבי ההוצאות השוטפות והקבועות ההנחה צריכה להיות שבתכנון החדש ההוצאות הקבועות האלה תצטמצמנה ממש בצורה המרבית, וגם אין לנו עדיין נתונים

איילה פרוקצ'יה:  פנינו למחלקת המחקר של הכנסת, ביקשנו ריכוז של נתונים, להתחיל לגבש את הנתונים הריאליים בעניין גם ההוצאות הקבועות וגם הוצאות עתידיות, שברגע זה אנחנו לא יודעים מתי תהיינה, לחידוש הפעילות הפוליטית

איילה פרוקצ'יה:  יש אי-ודאות לגבי הנתונים של ההוצאות הקבועות ויש גם חוסר ודאות לגבי חידוש הפעילות הפוליטית, קודם כל מבחינת התאריך

איילה פרוקצ'יה:  אם אנחנו לא נגיע לתאריך החדש בעוד שלושה חודשים ואולי אפילו לא בעוד ארבעה חודשים כל מערכת הבחירות תיפתח מחדש כולל מימון המפלגות

איילה פרוקצ'יה:  כלומר, אנחנו בשלב זה במצב של אי-ודאות בהרבה מאוד מובנים, וזה לא מצב שמאפשר פריצת מסגרת תקציבית עם הזרמה של כספי ציבור נוספים, כאשר על המערכת הכוללת מוטל נטל תקציבי כל כך חריג, לממן את פגיעות המלחמה

איילה פרוקצ'יה:       לכן הוועדה תומכת בהצעה על שני חלקיה, גם לגבי ההקלות בתוך מסגרת התקציב וגם לגבי דחיית מועד כינוסה של הוועדה הציבורית לתאריך יותר מאוחר, כאשר המערכת והנתונים יהיו יותר ברורים, גם מבחינת הנזקים וגם מבחינת מועד משוער, מועד ריאלי, של קיום הבחירות

איילה פרוקצ'יה:  תודה רבה

איילה פרוקצ'יה:       עוד הערה אחת

איילה פרוקצ'יה:  ההנחה היא שצריך להיות צמצום מירבי של ההוצאות, גם הקבועות וגם הוצאות פעילות מחודשת כאשר היא תבוא, לאור המציאות המאוד מיוחדת שאנחנו שרויים בה

איילה פרוקצ'יה:  תודה רבה

יעקב אשר: אני רוצה להוסיף שני דברים

יעקב אשר:  משהו אולי טכני חשוב מאוד כי יש לנו עכשיו את הזמן ואנחנו מסכימים בעניין זה שההכרעה יכולה להמתין סמוך, ונראה תכף מה זה סמוך, אבל גם אנחנו מבקשים שכשהוועדה תתכנס שתינתן אפשרות לנציגי המתמודדים והמפלגות

איילה פרוקצ'יה:   בוודאי

יעקב אשר: גם הייתי שמח אם היו מעבירים גם לממ"מ נתונים שיכולים להתבסס על נתונים מבחירות שעברו, שכבר מבוקרים ומפוקחים או נתונים אחרים שצריך לדעת כדי לקבל את התמונה

יעקב אשר:       כי אני השתכנעתי בדבר אחד גם אם יצטרכו להגיע לדבר הזה, צריך לעשות את זה על בסיס של הבנה מה החוסרים האמיתיים

יעקב אשר:  כולנו רוצים שההליך לא ייפגע והשאלה שלי רק, אחסוך לחברי-הכנסת שדיברו קודם, האם מבחינתך 29

יעקב אשר: 12

יעקב אשר: 2023, או שיכול להיות שנשאיר את זה בצורה הזו?     

איילה פרוקצ'יה:    אני חוששת שגורמי אי-הוודאות לא יתבררו אם נעשה את זה קודם

איילה פרוקצ'יה:  יש היום ערפול גדול גם לגבי התאריך הריאלי של הבחירות וגם לגבי הנתונים של ההוצאות ואם נעשה את זה קודם עדיין יישאר ערפל גדול ולא מקצים כספי ציבור על רקע של אי-ודאות

ניסים ואטורי:  יש תאריך של 12

ניסים ואטורי: 12

ניסים ואטורי: 2023 מבחינת החוק לעניין הכרזה, אם יהיה עוד חודש

איילה פרוקצ'יה: לא, זה 31

איילה פרוקצ'יה: 12

איילה פרוקצ'יה: 2023

יעקב אשר: לא, גם הוא 31

יעקב אשר:  הפוך

יעקב אשר:  פה הקדמנו - - - אלקין

יעקב אשר:  אחר כך נאור

זאב אלקין: כמה הערות

זאב אלקין:       גברתי השופטת, זה ברור שהסמכות בנושא הזה היא של הוועדה בראשותך, וזה היה ברור גם בהליך החקיקה וכולנו מבינים שיש פה מצב מיוחד שנוצר, ולכן יש היגיון לדחות את ההחלטה הזו כשנבין אם יש בכלל על מה לדון

זאב אלקין:  כי יכול להיות שנבין שאין בכלל דרך לקיים את הבחירות

זאב אלקין:       במידה שהבחירות כן יתקיימו ולא יתחילו אותן מחדש, כדאי לשים לב שבלוח הזמנים שהבחירות הוקפאו או נעצרו בפועל עם האירוע הטראגי ב-7 באוקטובר, נשארו כשלושה שבועות ויומיים עד הבחירות

זאב אלקין:  כלומר, חלק מהמועמדים כבר הוציאו הוצאות ניכרות שנועדו לחודש האחרון של הבחירות, אם זה הדפסת שילוט, היערכות ליום הבחירות וכדומה

זאב אלקין:       בחלקם הגדול התוצרים האלו יהיו כבר לא רלוונטיים אם וכאשר הבחירות יתקיימו בעוד שלושה או ארבעה חודשים, מכל מיני סיבות

זאב אלקין:  הקמפיינים משתנים במציאות החדשה, על חלקם היה תאריך לפי מה שראיתי, חומרים מודפסים עם תאריכים לא רלוונטיים, הכול ילך לפח, זה כסף שנזרק

זאב אלקין:  ולכן אם הבחירות כן יתקיימו כן צפוי שלמועמדים – וזה נכון גם לגבי מפלגות ומועמדים עצמאיים – יהיה מחסור גדול לתקופה הזו הסופית, ובמיוחד ליום הבחירות

זאב אלקין:  כי חלק מההוצאות כבר נעשו

זאב אלקין:  אני מסכים איתך לחלוטין שבתקופת הביניים, החודשיים שבין לבין, לא יהיו כמעט הוצאות

זאב אלקין:  אז כן יהיה פער משמעותי

איילה פרוקצ'יה: אבל זה יהיה חודש, עם החלטה בסוף דצמבר

זאב אלקין: נכון, אני רק אומר שיש סיכוי טוב שדווקא יום בחירות, חלק גדול מההוצאות וחלק מהפעולות האלו כבר נעשו ומומנו

זאב אלקין:  כבר שולמו ואין דרך להחזיר את הכסף

איילה פרוקצ'יה:   כן אבל גם צריך לזכור שחלק מהפעילות נעשתה והיא אולי לא כולה רלוונטית לפעילות המחודשת אבל יש לה משמעות

איילה פרוקצ'יה:  גם הפעילות שנעשתה עד היום

זאב אלקין: חלק מזה זה חומרים שנזרקים

איילה פרוקצ'יה: החומרים נזרקים אבל הפעילות נעשתה והציבור הרחב שמע את המסרים וזה לא הולך לאיבוד

איילה פרוקצ'יה:  אז נכון שגם השינוי, נסיבות המלחמה וכל מה שהיא הולידה, מצריך לייצר פעילות בחירות חדשה, אולי גם עם מסרים קצת שונים, אבל בכל זאת יש איזה בסיס קודם שעליו מועמדים נשענים, זה לא הולך לאיבוד לגמרי

זאב אלקין: נכון

זאב אלקין:  לכן זו שאלה של איזון, זה ברור שלא צריך פה הוצאות על שלושה חודשים מלאים אבל מצד שני יש שינוי שיידרש, וכשתשבו על המדוכה תצטרכו לתת לו מענה

זאב אלקין:  יש כאן הוצאות שלא ניתן להגיד שעם תקציב מקורי ניתן להתמודד עם הבעיה שיש ומה בדיוק השינוי

זאב אלקין:  זה האיזון שתצטרכו להגיע אליו

זאב אלקין:  ההערה השנייה זה לגבי המועד

זאב אלקין:  נאור אני פה דווקא חלוק עליך בעניין הזה

נאור שירי: אין בעיה, אני חלוק עליכם בדברים אחרים

זאב אלקין: בהקשר של ההיגיון, יהיה הרבה יותר קל לוועדה לקבל החלטה אם הם יידעו מה קרה עם מועד הבחירות

זאב אלקין:  האם הייתה דחייה לחודש רביעי או לא

יעקב אשר: הם יידעו

זאב אלקין: אין הבדל בין 29 ל-31

איילה פרוקצ'יה: מתי אתם מחליטים? שבועיים קודם?     

זאב אלקין: לא, עד 31

זאב אלקין: 12

זאב אלקין: 2023 שמורה הזכות

יעקב אשר: עד אז הממשלה צריכה להחליט כבר

זאב אלקין: היות ו-31

זאב אלקין: 12

זאב אלקין: 2023, אם אני זוכר היטב, זה יום ראשון וזה היום האחרון לאישור הוועדה

יעקב אשר: לא, לפניית הממשלה

זאב אלקין: אני מניח שעד 29

זאב אלקין: 12

זאב אלקין: 2023 אם הממשלה מתכוונת לפנות או לא, אפשר לאשר את זה

יעקב אשר: זה היה הרציונל, הסמוך ונראה שעדיין יודעים

דובר: יכול להיות שגם לא יידעו

יעקב אשר: רגע, עכשיו נשמע את האיפכא מסתברא של זה

יעקב אשר:  נאור בבקשה

נאור שירי: הדיון של הטיימליין מקביל לדיון המהותי, לכן צריך להקדים ואני אסביר

נאור שירי:       אם החלטתם שצריך להעלות, הוועדה ישבה והחליטה שצריך להעלות ב-X, כי אני מדבר על מהות ולא על תזמון

נאור שירי:  התזמון הוא מאוד משמעותי למהות, למועמד שיושב בבית ורוצה לתכנן תקציב

נאור שירי:  אתה לא יכול להגיד לו את זה 30 יום לפני

זאב אלקין: אבל אתה 30 יום לפני אומר לו אם יש בחירות או לא

נאור שירי: אבל הוא רץ כבר

זאב אלקין: הוא לא בטוח שיהיו בחירות

נאור שירי: לא, הוא ירוץ, הוא רץ

נאור שירי:  30 יום לפני הוא עדיין ירוץ

נאור שירי:  כולנו באי-ודאות

נאור שירי:  גם המועמד שבא ועושה קמפיין, החליט 45 ימים, 50 ימים, הוא עדיין מתחיל, מתקשר עם ספקים וכו', אתה עושה את זה ביום-יום שלך הרבה לפני ה-30 יום

נאור שירי:       למה לא לתת? פעם שהחליטה הוועדה, ישבה על המדוכה והחליטה, למה לא לתת אותה קודם? אין קשר לזמנים בהחלטה המהותית

זאב אלקין: יכול להיות שיצאה פשרה על העניין הזה הרי לקחנו בחשבון

זאב אלקין:  אציע משהו ואשמח מאוד לשמוע את דעתה של השופטת על זה

זאב אלקין:  לקחנו בחשבון שהממשלה תגיע למסקנות יותר מוקדם ולא ביום האחרון ומותר לשר להגיש את הבקשה שלו קודם ואני מציע להוסיף פה - - - שהוועדה תחליט עד 29 או X ימים לאחר אישור בוועדה

זאב אלקין:  ואז תהיה לכם ודאות

נאור שירי: אבל זאב, תן לי שנייה לנסות לשכנע אותך, למה זה משנה החלטת השר? אם עשיתי קמפיין והחליט השר מהסיבות הכי לגיטימיות בעולם, שאין בחירות, מה זה משנה? אני עדיין עשיתי את הבחירות, שילמתי את הכספים

איילה פרוקצ'יה: כן, אבל זה שיקול אחר מבחינת ההוצאות השוטפות וההוצאות העתידיות לחידוש פעילות הבחירות

נאור שירי: זה לא שיקול, במחילה, זה לא שיקול כי אם אני רץ - - -     

איילה פרוקצ'יה: כי זה סכומים שונים ושיקולים שונים

נאור שירי: לכן אני אומר תני לי את הוודאות על הסכום, אני אדע לחשב

נאור שירי:  ודאות על הסכום מנותקת מהזמנים

איילה פרוקצ'יה: לא, המימון הוא עבור צרכים

איילה פרוקצ'יה:  אם אין צרכים, אין מימון

נאור שירי: אנחנו יוצאים מנקודת הנחה שצרכים קיימים

איילה פרוקצ'יה: השאלה אילו צרכים, אם זה צרכים של העבר, זה משהו אחד, אם זה צרכים של העתיד שאנחנו לא יודעים מתי הם יהיו ואם הם יהיו, זה דבר אחר

נאור שירי: כשבמערכת השיקולים הוועדה שוקלת את שיקוליה, ציר הזמנים הוא פקטור בגובה המימון?     

איילה פרוקצ'יה: בוודאי

נאור שירי: למה?     

איילה פרוקצ'יה: מפני שיש הבדל אם הבחירות מתקיימות אחרי שלושה חודשים או אחרי ארבעה חודשים או אם הן בכלל נדחות לשנה

זאב אלקין: לפי החוק הזה לא נדע

איילה פרוקצ'יה: מר אלקין, אני מאמינה שלקראת תום שלושת החודשים כולנו נדע אם תהיינה בחירות או לא תהיינה בחירות, לפני ההכרזה נדע

איילה פרוקצ'יה:  החלק הפורמלי פחות קריטי פה כי זה יהיה ברור מהנסיבות הכלליות, אז אני לא מודאגת מזה

זאב אלקין: אבל אתם תוכלו להתאים את ההחלטה, במקרה שהממשלה והוועדה יקדימו את ההחלטה על מועד חליפי לחודש רביעי?     

איילה פרוקצ'יה: כן אנחנו נתאים את זה

זאב אלקין: השאלה אם אפשר לכתוב את זה

יעקב אשר: תשמעו הוועדה זה לא משהו אמורפי

יעקב אשר:  גם שופטים הם אנשים חיים, נושמים, שומעים חדשות, לכן אמרנו "עד"

יעקב אשר:  אם תהיה בהירות על משהו שנמצא כבר על סדר היום של הממשלה, נצפה שהוועדה תתכנס בצורה יותר מזורזת ותקבל את ההחלטה בצורה יותר מזורזת, ברור לי שלא אצטרך אפילו להפציר בה לעשות את זה

נאור שירי: מתי נקבעת יחידת המימון נקבעת בזמן רגיל?     

יעקב אשר: שנה לפני

איילה פרוקצ'יה: יחידת המימון נקבעת בחוק

איילה פרוקצ'יה:  היא מעודכנת על פי המדד

איילה פרוקצ'יה:  יש סעיף בחוק שדורש מהוועדה להתכנס שנה לפני ולבדוק אם יש מקום להגדלה

איילה פרוקצ'יה:  זאת המתכונת והמסגרת

נאור שירי: אז נעשה השוואה

נאור שירי:  בעולם נורמטיבי מועמד או מועמדת - - -     

יעקב אשר: כמה זה חמישית משלושה-ארבעה חודשים?     

נאור שירי: בערך 25 ימים

נאור שירי:  אבל הוא יודע שנה לפני את הסט של הצד הפיננסי של הקמפיין, אז אנחנו לא בעולם הזה

נאור שירי:  אבל תראו כמה המחוקק בא ואמר הוודאות חשובה אבל גם הצד הפיננסי חשוב

נאור שירי:  אני מתקשה להבין למה אנחנו לא יכולים לקבל החלטה על גובה יחידת המימון, יהיה אשר יהיה, יותר מ-30 יום לפני

יעקב אשר: אתה רוצה יותר?     

נאור שירי: אני רוצה 45 יום לפחות

יעקב אשר: תודה

יעקב אשר:  את רוצה לענות?     

איילה פרוקצ'יה: אני דיברתי על אי-הוודאות שקיימת בעת הזו, המתנה של חודש זה המינימום כדי שדברים יתבהרו מבחינת התחזית לעתיד

יעקב אשר: נאור, הבנו את הטיעון

יעקב אשר:  אם שמעת את מה שהוקרא כאן, כתוב שהוועדה עד 45 יום תתכנס ועד 29

יעקב אשר: 12

יעקב אשר: 2023 גם תיתן את התשובה

יעקב אשר:  אני אומר כאן, בשם השופטת ובנוכחותה, שאם נוכל לקבל כאן תמונה יותר ברורה אז היא תקבל את ההחלטה קודם

דובר: אתה רוצה להכניס את זה בחוק? שבמידה שהממשלה תגיש תאריך או ודאות ואז יומיים אחרי - - -     

יעקב אשר: לא

יעקב אשר:  אני כרגע משאיר את זה - - - חברים

יעקב אשר:  תודה לכולם

יעקב אשר:       זה חלק מהעבודה המשותפת של כולנו, אנחנו מבינים כל אחד את תפקידו של השני, אני בטוח שברגע שתהיה ודאות, כששר הפנים מודיע לממשלה והוא מבקש להעלות ביום ראשון הקרוב את זה ותצא הודעה מהוועדה המכובדת ומנהלת הוועדה, אנחנו מכנסים את הישיבה תזדרזו עם החומרים כי אנחנו רוצים לקבל החלטה מהר

דובר: שאלה, יש הבדל אם זה יהיה אחרי שלושה או ארבעה לגבי ההחלטה או שזה אותו הדבר?     

יעקב אשר: לא

יעקב אשר:  ההחלטה חייבת להיות עד 29

יעקב אשר: 12

יעקב אשר: 2023

יעקב אשר:  נקודה

יעקב אשר:  וזה בדיוק חלק מהשיקול כי אמרנו זה או שלושה או ארבעה ואם תחלק את זה חצי חצי תגיע לתשובה

יעקב אשר:  כן

יעקב אשר:  אולי את תפרטי

איילה פרוקצ'יה: כן

איילה פרוקצ'יה:  מאוד חשוב שלצורך דיוני הוועדה נקבל נתונים מוסמכים של כל הגורמים הנוגעים בדבר כדי שנוכל גם להעביר אותם ניתוח כלכלי, מחלקת המחקר של הכנסת שהיא כבר עובדת על הנושא הזה

יעקב אשר: עו"ד הברמן, מדברים גם אליך, להביא נתונים

איתן הברמן: 	 מי? הממ"מ?     

יעקב אשר: כן

יעקב אשר:  השופטת ביקשה

איילה פרוקצ'יה: כן, אנחנו עובדים איתם בצמידות גם בנושאים אחרים

יעקב אשר: זה חשוב שיגיעו הנתונים לכולם כדי שיהיה בסיס נתונים לוועדה

דובר: נתונים של מה? של הקמפיין?     

דובר: נתונים של הוצאות

יעקב אשר: זה לא רק הקמפיין, מה ההוצאות הקבועות והלא קבועות וכדומה

רחל הר זהב: אפשר רגע להגיד משהו?     

יעקב אשר: בנושא הזה?     

רחל הר זהב: כן

רחל הר זהב:  קוראים לי רחל הר זהב אני מתמודדת מספר 2 במעלה אדומים, ברשימה של גיא פרחי, הוא פשוט לא פה

יעקב אשר: כן, הוא הופיע בפני הוועדה

רחל הר זהב: נכון הוא הופיע בפני הוועדה

רחל הר זהב:       החוק כרגע הוא שיש בחירות בעוד שלושה חודשים עם אופציה לארבעה, זה החוק שפה נקבע

רחל הר זהב:  כשאתם לא אומרים לנו מה תהיה יחידת המימון אנחנו לא יכולים להיערך לדבר כזה

רחל הר זהב:  צריך להבין, אין אפשרות להיערך לקמפיין בשלושים יום, אין אפשרות כזו, יש כל כך הרה דברים שצריכים לעשות לפני ואין לנו איך לעשות אותם, אנחנו לא יודעים מה יהיה התקציב

רחל הר זהב:  לא אגיד אפילו באיזה מצב המועמדים נמצאים היום, כשיש להם כל כך הרבה התחייבויות - - - רגע, אבל כרגע, לפי החוק הבחירות ב-30

רחל הר זהב: 01

רחל הר זהב: 2024 עם אופציה

דובר: 	 לא

רחל הר זהב: אתם כאילו נותנים את המקום, כאילו אולי יהיה בעוד שנה, אבל זה לא

רחל הר זהב:  החוק שחוקק עכשיו הוא 30 בינואר, או לכל היותר פברואר

רחל הר זהב:  חייבים לתת את גובה יחידת המימון למועמדים, הם לא יכולים

רחל הר זהב:  מה שיקרה במצב כזה הוא שאתם משאירים את ההתמודדות למועמדים עשירים שיכולים להביא עכשיו 10,000 שקל מתרומות, רוב המועמדים לא יכולים לעשות את זה, אין להם חברים שיכולים לתרום, צריך לאפשר דמוקרטית לכולם לדעת את גובה יחידת המימון כמה שיותר מהר

רחל הר זהב:  אנחנו חשבנו שכבר בוועדה זה ייקבע אבל ודאי שלא לחכות 30 יום לפני

נאור שירי: אני רק מזכיר שלהוצאות הקיימות היום לא התייחסנו בכלל, עזבו את התקרה

יעקב אשר: היא נגזרת של המימון

נאור שירי: נכון, אבל אין מימון עכשיו

נאור שירי:  אני רק מוודא שזה על השולחן ובכלל לא התייחסנו לזה

רחל הר זהב: אתם לא מבינים אילו שיקים עומדים שם

יעקב אשר: אוקיי

יעקב אשר:  כן בבקשה

יעקב אשר:  אתה

רועי חוג'ה: שלום לכולם, אני אתייחס למה שהגברת פה אמרה, אני מהצד השני של מעלה אדומים, ששמי רועי חוג'ה אני מתמודד מהצד השני שלה, והיא צודקת

רועי חוג'ה:  אנחנו הכנו תקציב לבחירות למועד הקודם וזה לא פשוט

רועי חוג'ה:  אתה מכין תקציב אתה משלם, למזלי וגם בזכות תכנון טוב, אני לא עומד בפני שיקים בחוץ, אין לנו הוצאות, סידרנו הכול מראש, לא לקחנו שום הלוואות מיותרות ובאמת אנחנו שקל בשקל

רועי חוג'ה:  אבל מה? אני יודע שעכשיו אני אצטרך לעשות את זה

רועי חוג'ה:  כלומר אני הכנתי את עצמי טוב מאוד לתאריך הראשון, ואני רואה שעכשיו אני אצטרך לעשות תוכנית אחרת

יעקב אשר: אוקיי

יעקב אשר:  זה מובן

רועי חוג'ה: רגע, ויש עוד נושא חשוב אני רואה שאתם דיברתם על ההגדלה של המקדמות

רועי חוג'ה:  אני רשימה חדשה אני לא באירוע הזה בכלל

יעקב אשר: למה לא?     

רועי חוג'ה: איך אני כן?     

יעקב אשר: בטח שאתה כן, הורדנו גם את הערבות על המקדמות

רועי חוג'ה: רשום, "במועצה היוצאת ביום הקובע"

נאור שירי: הוא צודק

יעקב אשר: 	 	כי הוא מקבל מנדט אחד, כולם במשחק

רועי חוג'ה: זה בדיוק העניין, אני מקבל מנדט אחד

יעקב אשר: האחוז עלה לכולם, לא שינינו את כללי המשחק

רועי חוג'ה: כללי המשחק מראש היו גרועים, ועכשיו

יעקב אשר: חבר'ה, אין גרוע, פה אין גרוע

רועי חוג'ה: לא, אבל רגע, אני יודע שאנחנו לא דנים בזה, אנחנו רשימה חדשה, כולנו רוצים משחק דמוקרטי אז ידענו מראש, כרשימה חדשה, אנחנו לא באים על אותו קו, לא עומדים על אותו קו

רועי חוג'ה:  והלכנו על זה במודעות מוחלטת

רועי חוג'ה:  ומה שקורה כרגע זה שזה גם לא ככה וגם זזנו מכל התכנונים שלנו, גם לא יודעים מה תהיה יחידת המימון, גם לא מקבלים את האחוזים כמו שצריך כי במנדט אחד זה בטל בשישים, נוצרת פה סיטואציה מאוד בעייתית

רועי חוג'ה:       דיברתם פה על אי-ודאות או אי-בהירות ואי-הבהירות הכי גדולה היא שלנו, המתמודדים

רועי חוג'ה:  שמעתי את גברתי ואני מנסה להבין ואולי תעזרו לי, מה המחקר שכל כך צריך לעשות? מה האירוע המחולל שצריך לקחת אותו עד 45 יום?      

יעקב אשר: זו סמכות של הוועדה שמונתה על פי חוק ובראשה עומדת השופטת

רועי חוג'ה:     אני פשוט לא הצלחתי להבין למה צריך את הזמן הזה, אני מבין שזו הסמכות, אין בעיה

יעקב אשר: מאחר שאנחנו כרגע לא נמצאים בדיוני הוועדה עצמה, בתוך דיוני הוועדה שיתחילו 45 יום קודם לפחות לפני, אם היא תרצה להקדים חברי הוועדה יוכלו להקדים, ואז יישמעו הדברים הללו

יעקב אשר:  אנחנו לא נעשה כרגע את השמיעה של הדברים האלה, זו הסמכות שלה

רועי חוג'ה: אז דבר אחרון ברשותך, יש את האירוע שהבחירות לא מתקיימות

רועי חוג'ה:  מה קורה במצב כזה?     

יעקב אשר: דיברנו על זה כבר כמה פעמים

רועי חוג'ה: לא, דיברנו על זה בקודם ואמרת לי שנדבר על זה עכשיו

יעקב אשר: השר הצהיר בתחילת הדיון, שברגע שתהיה בהירות בעניין הזה גם לגבי אילו מקומות מסוימים שלא יהיו בהם או גם אם אומרים שלא יהיו בכלל בחירות, יצטרך לבוא מיידית חוק, הממשלה תצטרך להביא חוק שיטפל בכל העסק הזה

רועי חוג'ה: 	 דיברתי בישיבה הקודמת ואמרתי, "תן לנו שקט נפשי", השתמשתי במשפט הזה

רועי חוג'ה:  גם עכשיו כשאתה אומר לי שחודש לפני השר יבוא ויחוקקו חוק, הכול בסדר אין בעיה, רק אני עכשיו צריך לנהל תקציב, אני צריך לדעת

יעקב אשר: אבל אם לא יהיו בחירות אתה לא צריך לנהל תקציב, אתה צריך לסגור תקציב

יעקב אשר:  ופה מה שעשינו כרגע, אלה הקלות בערבויות או בדברים כאלו שאם חלילה תהיה איזו נפילה או נחיתה שהיא תהיה רכה ככל האפשר

יעקב אשר:  זה דבר ראשון

יעקב אשר:  דבר שני, אני ודאי מצפה, אני לא רוצה להתחיל היום את החקיקה על העניין הזה כי זה קודם כל, הכרזה שלא יהיו בחירות במדינת ישראל ושנית, אני לא חושב שאתם מסוגלים כרגע לבוא עם כל - - -     

רועי חוג'ה:   אנחנו לא נוגעים באירוע

יעקב אשר: אנחנו לא יכולים לגעת כרגע באירוע, האירוע הזה יאוורר 30 יום לפני האירוע המתוכנן או - - -     

רועי חוג'ה: אבל האירוע שלי לא יכול להיות 30 יום, אני חייב לתכנן אותו מהיום גם אם יש מלחמה, אני חייב לתכנן תקציב

רועי חוג'ה:  בוא נהיה אמיתיים

יעקב אשר: אז בוא נהיה אמיתיים, יש עוד כמה שאלות שאני יכול לשאול אותך שלא קשורות לבחירות, מה הולך לקרות איפה ומה, אנחנו לא יודעים וגם אם היו לי דרגות על הכתפיים לא הייתי יודע

רועי חוג'ה: לא, אבל זו הסיבה שאנחנו מקיימים את הדיון, אני כרגע רוצה להגיד לך מהמקום שאני נמצא בו, אז אתה אומר לי עכשיו שלא לתכנן כלום?     

יעקב אשר: לא

יעקב אשר:  תתכנן לפי לוח זמנים שכולם מתכננים

רועי חוג'ה: יצאתי מהוועדה עכשיו, אני צריך לסגור עם ספקים, אז תן לי מקדמות

נאור שירי: אפשר לענות לו?      

יעקב אשר: בבקשה, בתור ממלא מקומי

נאור שירי: מה שצריך להיות פה מובן סביב לשולחן זה שכולם באותה צרה

רועי חוג'ה: מסכים, אני לא מדבר רק בשמי, חלילה

נאור שירי: לא, לא כולם מועמדים, כל המדינה

נאור שירי:  וזו אולי נקודת המבט שחסרה פה רגע בדיון

נאור שירי:  מה שהיושב-ראש מנסה לומר לך זה שאם לכשניקלע למצב כזה או אחר, נדע להידרש אליו

נאור שירי:  היום לא רק המועמדים בבחירות המקומיות נדרשים לסוגיות כלכליות בעייתיות

רועי חוג'ה:   אני יכול להציע פתרון?     

נאור שירי: אתה יכול לעשות מה שאתה רוצה, אני רק מנסה לומר לך שכל פתרון שתגיד זה חלק מאי-הוודאות הקיימת

נאור שירי:  אין פתרון מושלם

נאור שירי:  אתה לא יכול לבוא ולומר 'אני אכסה לך את כל ההוצאות של הבחירות'

רועי חוג'ה: לא, למשל רעיון

רועי חוג'ה:  אם נניח עכשיו הוועדה תחליט שלכל רשימה שמתמודדת יהיה פיצוי מוסכם של 50,000 שקלים

נאור שירי: אין פיצוי מוסכם, זה העניין, אבל אתה במעלה אדומים יכול להיות, במחילה, שהוצאת 200,000  שקל וה-50,000 שקל זה נחמד

נאור שירי:  יש מתמודדים שמוציאים בערים אחרות מיליונים על מיליונים

יעקב אשר: נאור

נאור שירי: שנייה,  רק אסיים, אתה צריך להסתכל על זה כאי-וודאות בנקודת משבר של מדינה

רועי חוג'ה:   מה היית עושה במקומי?     

נאור שירי: הייתי מתכנן תקציב רזה ככל האפשר וסומך עלינו שנדע  לפתור את הבעיות בהמשך

יעקב אשר: נאור

יעקב אשר:  אני מבקש סליחה, נאור

יעקב אשר:  דיברת יפה הכול טוב ויפה

יעקב אשר:  אני חושב שאם ניכנס לזה יותר מידי לעומק לא ייצא מזה טוב לעניין

יעקב אשר:  זאת כרגע המציאות

יעקב אשר:  יש דברים שאנחנו עוד לא יודעים

יעקב אשר:  אני ביקשתי את השר כן להכין את עצמו לכל האפשרויות הללו כדי שנהיה מוכנים גם בחקיקה, והוא גם הנחה את עובדי המשרד והם יתחילו לבדוק

יעקב אשר:       אני מזכיר לך שלולא השבוע וחצי שאנחנו עובדים על זה כל כך קשה, גם לא היינו בדברים הללו

יעקב אשר:  יש דברים שמה לעשות אנחנו בלי ודאות ובלי תשובה נכון

יעקב אשר:  כן בבקשה

עדי סדינסקי-לוי:   עו"ד עדי סדינסקי לוי, מייצג מועמדים עצמאיים דיברתי גם בישיבה הקודמת, כבודו

עדי סדינסקי-לוי:  דבר ראשון תודה רבה על האפשרות לדבר ובאמת שהעבודה של הוועדה כאן מאוד לא ברורה מאליה, האופן שבו נוסח החוק הזה רואים את העבודה הקשה מאוד ועל זה - - -     

יעקב אשר: עד כאן המחמאות בוא נעבור לביקורת

עדי סדינסקי-לוי: לא, לא, אין כאן ביקורת, לפרקטיקה

עדי סדינסקי-לוי:  לגבי הסוגיה של יחידת החישוב וההעלאה שלה אמרתי את  זה גם בוועדה הציבורית בפני כבוד השופטת ואני חייב לציין שבשבוע שעבר דובר על כך שתהיה החלטה

יעקב אשר: בדיוק בגלל זה, בעצה אחת ובתיאום בינינו, אף ששוב - אין מלכות אחת נוגעת בחברתה כמלוא הנימה - החלטנו שכן

עדי סדינסקי-לוי:   הוחלט שלא להחליט?     

יעקב אשר: החלטנו כן לתת את, כדי שלא, הפוך, דווקא השופטת מבחינתה באה ואמרה שהיא לא רוצה שייצא עיוות בהחלטה שלהם ויהיה הרבה יותר נכון לעשות את זה כדי שנדע בוודאות מה שהולך לקרות

יעקב אשר:  בסוף החוק כאן מופיע מה ההליך

עדי סדינסקי-לוי:    אז אדוני היושב-ראש, אני מקבל לחלוטין את האמירה והיא ברורה לי, ואני מתחבר מאוד לחברים כאן ממעלה אדומים שלא הכרתי קודם, יש הוצאות שכבר עכשיו הוצאו, יש כרגע עדיין דם שפורץ בתקציבים של אותם מועמדים, ואני לא מדבר על החבר'ה ממעלה אדומים

עדי סדינסקי-לוי:  אני אומר לך שאני רואה את זה גורף, מילה אחת, אני מדבר על פתרון בעיניי - - -     

יעקב אשר: אני כל כך רוצה לבוא ולדבר במקומך, ולהסביר את זה עוד הרבה יותר טוב אם אצליח רק שכדאי לזכור שעוד הרבה עסקים נמצאים במצב הזה במדינת ישראל אנחנו עושים את התהליך המיטבי שאנחנו יכולים והתפקיד של כולם היום הוא לעצור כל דבר שאפשר ולחכות, לראות יחד

עדי סדינסקי-לוי: אני מסכים לחלוטין, צריך לעשות עצור, אבל אני יכול להגיד לך שגם כשעושים עצור הרבה פעמים ממשיכים להתדרדר לתהום קצת

עדי סדינסקי-לוי:       אז מה שרציתי להציע, ברשותך כבודו וגברתי, יושבת-ראש הוועדה הציבורית, זה אם אפשר לשקול את האפשרות לפחות בטווח הקרוב העלאה קטנה פרומיל לטובת אותן רשימות

עדי סדינסקי-לוי:  ואני מבהיר שמדובר כאן בעיקר באותן רשימות עצמאיות שאין להן גב כלכלי

עדי סדינסקי-לוי:  אני שם את זה על השולחן, יש לי עוד נקודה אחרת בלי קשר לזה כבודו

עדי סדינסקי-לוי:  אלא אם כן אנחנו מדברים רק על הוועדה הציבורית? אפשר להתייחס לכל סעיף המימון או שאנחנו מדברים רק על הוועדה הציבורית ויחידת החישוב עכשיו?     

יעקב אשר: אז רגע, אז בעניין הזה אני מציע לשחרר אותך, את יכולה להישאר כמובן, אם תחליטי?     

איילה פרוקצ'יה: תודה רבה

יעקב אשר: תודה לך

יעקב אשר:  את מוזמנת להישאר הלאה

יעקב אשר:  בנושאים האחרים נקריא ואחר כך התייחסויות

דוברת: אפשר להתייחס?     

יעקב אשר: גם לאוצר יש להתייחס, לא על מה שהוקרא אין לך מה להתייחס

יעקב אשר:  רק על מה שיוקרא

יעקב אשר:  אני לא טועה? היא הקריאה לנו רק את סעיף 1? רק את אחד

יעקב אשר:  ארז, אתה מוכן רגע להחליף אותי?     

תומר רוזנר: כפי שאמרתי רק נוסיף גם כאן את הסעיף שלגבי המועמדים של ראש מועצה אזורית, המקדמה תהיה בהתאמה במקום 10%, 12

תומר רוזנר: 5%

גלעד קריב: סעיף קטן (ב) שמופיע לכם בנוסח הוא בעצם במיותר, לאור הסעיף של הוועדה הציבורית שהקראנו מקודם, שבו כבר יש הגבלה שזה יחול רק על הבחירות במועד החדש

גלעד קריב:  ולכן אין צורך בסעיף קטן (ב)

ארז מלול: נמחק

תומר רוזנר: אני מציע שנקריא גם את הסעיף הבא ונסיים את ההקראה כולה

תומר רוזנר:  רק אומר במה מדובר

תומר רוזנר:       כפי שזכור לכם בחוק שכבר עבר קבענו שכל התקופות שלגביהן החלו להימנות ממשיכות ברצף עד המועד המתייחס למועד החדש

תומר רוזנר:  כך שגם החוק למיסוי תשלומים בתקופת בחירות, התקופה תהיה רצופה, תחילתה 60 יום לפני מועד הבחירות המקורי וסופה 14 יום לאחר המועד החדש

תומר רוזנר:  כאן גם מוצע להגדיל את התקרה של ההכנסה עליה יחול הסדר המיסוי המיוחד בגלל הארכת התקופה, מ-18,000 שקלים ל-36,000  שקלים

תומר רוזנר:  אני מציע שזה יוקרא ואז נשמע הערות על שני הסעיפים

ארז מלול: הערות

ארז מלול:  זאב, רצית להגיד?     

זאב אלקין: יש הערות אבל אני אחכה ליעקב

עדי סדינסקי-לוי: אפשר?     

ארז מלול: כן

עדי סדינסקי-לוי: בהמשך להערות מקודם, אשמח להמשיך לדבר על עניין המקדמות

עדי סדינסקי-לוי:  בהצעת החוק נקבעה מקדמה בגובה של 75% העלאה מ-60%, שזה נהדר, אבל עדיין נקבעה ערבות בנקאית לצד אותה מקדמה

עדי סדינסקי-לוי:  כרגע מדובר על ערבות בנקאית של 40% בניגוד ל-110% זה אכן הישג גדול, אבל זה אומר שאותו מועמד עצמאי צריך להביא את הכסף הזה מהבית או למצוא מישהו שיביא את הכסף הזה בשבילו מהבית שלו, לשים את הכסף הזה בידי משרד הפנים, בנוסף יש לערבות מן הסתם עלויות, עמלות, ויש גם ריבית שנצטרך לשלם כנראה, אם יחלטו את הערבות או תלוי בהסכם, כך שאנחנו נגיע ל-50%-45% כך שלמעשה מה שניתן למועמדים כאן זה חצי מ-75% מנדט

עדי סדינסקי-לוי:  זה עזרה, אני חושב שאם - - -     

דובר: מה זה מינימום של ערבות?     

עדי סדינסקי-לוי: זהו, השאלה אם חייב - - -     

משה סולומון: בהקשר זה, בתקופת הקורונה כשהעסקים קיבלו פיצוי, שיפוי, אז לא ביקשו מהם ערבות בנקאית

משה סולומון:  הם יכלו לחתום על התחייבות, ערבות אישית, כדי שאם במקרה תהיה איזו טעות, וזה קרה, טעות בכספים שיועברו אליהם, אז הם יחזירו אותם

משה סולומון:  וזה יקל מאוד על המועמדים כאן כי אם הם צריכים להביא ערבות בנקאית הם בעצם לא מקבלים את הכסף, הם צריכים לתת כסף בשביל כסף

עדי סדינסקי-לוי: וזה בדיוק מה שיש עם היתרה

עדי סדינסקי-לוי:  היתרה של ה-60% זה מה שאתם דרשתם, את אותה ערבות אישית, את אותה התחייבות

עדי סדינסקי-לוי:  אז אם זה מה שנדרש אז למה אי אפשר להחיל את זה על כל ה-100%? ואני מבין שצריך להישאר איזשהו כסף מסוים בידי המדינה, אבל אחרי שאנחנו מראים לכם שהמשמעות היא שרק חצי מהכסף יתקבל למעשה, אז אולי כדאי להוריד את זה מעט יותר לכיוון ה-20%? נראה לי שזה יהיה שקול במיוחד ששוב אנחנו מדברים כאן על מועמדים עצמאיים נטולי גב כלכלי

ארז מלול: התייחסות הפנים? האוצר? תעשו חשיבה

טל ישראלי: אני אשמח להתייחס, טל ישראל מאגף תקציבים

טל ישראלי:      כבר עכשיו ההפחתה שאנחנו מדברים עליה מ-110% ל-40% זו הפחתה שיש לה עלויות משמעותיות

טל ישראלי:  כרגע כל תקציב הממשלה הוקפא וככל שנרצה להמשיך עם זה אנחנו נצטרך לבדוק עם לשכת השר שלנו האם אנחנו יכולים לממן את ההפחתה הזו, כי שי לזה עלויות משמעותיות

דובר:   מעבר ל40%?     

טל ישראלי: לא

טל ישראלי:  ההפחתה ל-40%

טל ישראלי:  מ-110 ל-40%

דובר: ל-40% גם לא?     

זאב אלקין: אתם לא מגבים את מה שכתוב פה?     

טל ישראל: ההפחתה הזאת לא מתואמת איתנו

טל ישראל:  אין לנו מקור תקציבי עבורה

יעקב אשר: אני בהיגד הזה רוצה לומר משהו

יעקב אשר:  סליחה חברים, את ההודעה הזאת 40% כבר נאמר בדיון השני וגם בנוסח, זה היה כל הזמן כך

יעקב אשר:  תקן אותי אם אני טועה, גלעד

גלעד קריב: אכן אדוני

יעקב אשר: אתמול בלילה, נכון? אמש, מתי הגיעה ההערה שלהם?     

טל ישראלי: גם בדיון הקודם העלינו את אותה הערה

תומר רוזנר: נכון הם טענו את זה כל הזמן

תומר רוזנר:  זו ההערה שלהם

יעקב אשר: אני לא נכנס עכשיו לפרוצדורה, אני מתייחס למהות

יעקב אשר:  במהות, אנחנו נמצאים במצב שבו אנשים לא לקחו מקדמות, השוק אמר את שלו, לא לקחו מקדמות, אנחנו רוצים להקל עליהם

יעקב אשר:  אם אנחנו לא מורידים את זה מתחת ל-50%, לא עשינו כלום

יעקב אשר:  אף אחד לא ייקח את המקדמות האלה

יעקב אשר:  אם זה 60 או שיהיה 55

יעקב אשר:  גם 40% עדיין זה סכום, ואני לא רוצה להיות כמו רוכל בשוק, זה צריך להיות מתחת ל-50, אני הצעתי 40, זו הצעת הוועדה

יעקב אשר:  שוב, אם הממשלה חושבת אחרת, אשמח לשמוע את זה

טל ישראל:    אנחנו צריכים לתאם את זה עם השר

יעקב אשר: אנחנו לא צריכים לתאם

יעקב אשר:  תחשבו על זה עוד פעם, אני אשמח לדבר כמובן גם עם שר האוצר, גם בעניין הזה, אנחנו בקשר גם בנושאים אחרים, כפי שאת יודעת

יעקב אשר:       ההחלטה פה היא סבירה לחלוטין, במיוחד כשנתנו את האפשרות למדינה, לא שינינו את כללי המשחק, היו הצעות יותר מרחיקות לכת שאני לא רוצה להזכיר, כי תכף תהיה לי סערה למה לא הלכנו על זה

זאב אלקין: הן כבר נאמרו פה כשלא היית

יעקב אשר: אל תנצלו את זה שאני וחבריי מנסה לעבוד בצורה הגיונית

יעקב אשר:  לא יקרה כלום למדינת ישראל אם ההפרש יהיה בין 60 ל-40 אבל יקרה הרבה מאוד למועמדים

יעקב אשר:  זה יהיה בשבילם תמריץ לקחת מקדמות ולהרגיע את עצמם לתקופה הזו שהם עסוקים, מי בצו 8 ומי בצווים חברתיים כאלה ואחרים

יעקב אשר:       ובסוף התמונה תיסגר, גם הנושא של ועדת המימון וגם נושאים אחרים ייסגרו וכמה שיותר מוקדם ובוודאות

יעקב אשר:  אכן שמעתי, נרשמה לפרוטוקול ההתנגדות שלכם, נטיית הוועדה ויושב ראשה לעמוד על הנוסח שהבאנו

יעקב אשר:  אעשה את השיחות שלי עם מי שצריך לעשות בעניין, כולל איתך

טל ישראלי: אשמח אם תוכלו לתת ליועצת המשפטית שלנו להתייחס, שקד כסלו

טל ישראלי:  היא בזום

יעקב אשר: בבקשה

יעקב אשר:  כן

זאב אלקין: אני ארצה גם להתייחס אחרי כן

יעקב אשר: אתה רוצה לדבר קודם שהיא תוכל לענות גם?     

טל ישראלי: היא מבקשת שתפתחו לה את המיקרופון היא על 'השתק'

יעקב אשר: אז רגע, בינתיים שקד, תקשיבי דקה, ח"כ אלקין רוצה לומר משהו בעניין ואז תתני את הערתך

יעקב אשר:  כן זאב

זאב אלקין: אני רוצה להתייחס לשתי נקודות מתוך כל מה שהועלה כאן

זאב אלקין:      נקודה אחת קשורה לדיון שהתפתח כאן, אדוני, כשלא היית, דיברו על הצורך להוריד את זה ל-20% במקום 40%, ובהרבה מובנים המספר הזה הוא יותר חשוב למועמדים עצמאיים מאשר גובה המקדמה

זאב אלקין:       כי בסוף הסיפור של ערבויות בנקאיות זה מה שיושב עליהם מאוד קשה ואז שינוי של לוחות זמנים של בחירות הוא מאוד דרמטי, כי כולם בנו על קצב מסוים של החזרים, שלא יבואו

זאב אלקין:  ולכן אני מופתע מהאוצר שהם לא לוקחים את ההצעה שלך, של ה-40%, בשתי ידיים ורצים איתה

זאב אלקין:  כי אם זה ייפתח פה בדיון בוועדה, כמו שכבר רמזת בצדק, יהיו קולות - ואני בתוכם - שיציעו להוריד את זה מעבר ל-40%

זאב אלקין:  זה אני אומר גם לאוצר ולאוזניהם

זאב אלקין:       עכשיו הערה שנייה לגבי הנוסח הזה

זאב אלקין:  אמרת בצדק כהערת אגב כשדיברו על העיקרון המייסד של זה שלא צופים הרבה תרומות כי במצב שנוצר אנשים תורמים לנושאים אחרים וטוב שכך, כי באמת הם יותר חשובים כרגע

זאב אלקין:  דווקא בגלל זה יש מקום להגדיל את התרומה הבודדת כי כמות התורמים תהיה יותר קטנה ואין סיבה שאנחנו בחקיקה נחסום את זה למי שכבר כן רוצה לתרום

זאב אלקין:  ואני אביא לך דוגמה על מה שאני מציע להתבסס

זאב אלקין:       הרי יש פעילות אחרת שגם שם היו תרומות עד שגם שם המדינה שינתה את החקיקה, נשארו תרומות אבל בהיקף מאוד מצומצם, זה סוגיית הפריימריז

זאב אלקין:  ושם גובה התרומה המקסימלית הייתה 10,000 שקל וכבר נקבע בהנחיה של היועץ המשפטי, שלא רואים בזה ניגוד עניינים אפילו, בתרומה בסדר גודל הזה

יעקב אשר: אני מוכרח כן לעצור אותך רגע, כי אנחנו אוהבים לעשות סיעור מוחות, אז בוא נעשה את זה עכשיו

יעקב אשר:  אין פה עכשיו חשש, לי אין בעיה להעלות את זה ל-10,000 וגם ל-15,000

יעקב אשר:  זה נותן יתרון לאנשים בעלי יכולת שיוכלו לתרום לעצמם מה שנקרא, ולהגדיל לעצמם את - - -     

זאב אלקין: לא לעצמם הם יכולים גם ככה - - -      

יעקב אשר: הם יכולים עד גבול מסוים

זאב אלקין: הגבול הזה של 7,000 או 10,000 זה לא רלוונטי

זאב אלקין:  הוא נותן לעצמו ערבות ואחר כך נכנס, זה סיפור אחר וזה לא פותר את זה

זאב אלקין:  דווקא להיפך, התרומות הקטנות זה מה שמאפשר למועמדים הקטנים, כי מי שיש לו הוא פותר את זה בדרך אחרת

זאב אלקין:  ולכן אני מציע, אדוני היושב-ראש, אנחנו לא מדברים פה על כסף ציבורי אלא להיפך

יעקב אשר: יש לי תשובה, אני אענה לך בהפסקה

זאב אלקין: לכן אני מציע ללכת על הכפלה ולא על 1

זאב אלקין: 5 מה שהלכתם פה

זאב אלקין:  כעיקרון, זו ההצעה שלי

יעקב אשר: מה זה הכפלה?     

זאב אלקין: בתרומות

זאב אלקין:  להכפיל את סכום התרומה     

יעקב אשר: נרשם

יעקב אשר:  אני אדבר איתך אחר כך

איתן גינזבורג: יש גם את הסוגיה של ערבות בנקאית

איתן גינזבורג:  למה דווקא ערבות בנקאית? זה הרי כסף חי

איתן גינזבורג:  למה ערבות בנקאית? אין דרך אחרת?     

משה סולומון: נכון

משה סולומון:  ערבות אישית

יעקב אשר: אני מבין הכול, אם הייתי צריך לקבל החלטה הייתי מקבל החלטות אחרות אולי, אבל הנה לא הייתי מודע לכך שהאוצר לא מסכים ל-60 רוצה לעשות 40, שאני לא מקבל את זה

יעקב אשר:  ככל שאנחנו מתקדמים אנחנו אומרים למה לא עוד, וזה נכון האמן לי, אין לי תשובה טובה להגיד לך למה לא

יעקב אשר:  בסוף זה ערבויות שגם נתנו אפשרות למדינה לגבות את זה

איתן גינזבורג: מצאת פתרון למשל כשהרשות לגבייה תגבה מצאת פתרונות, ערבות בנקאית

יעקב אשר: הנה, על זה אני מדבר אגב, העניין עם הגבייה יהיה נכון לגם לזה, נכון?     

תומר רוזנר: זה רק לזה

יעקב אשר: אני אומר עוד פעם, אני יודע שבסוף יהיה ביקורת למה לא עשית כך וכך, אני אתייחס איפה שאני יכול, אנין לי בעיה להיות יותר לעומתי, גם ככה מצפה לי קרב איתם על זה אבל אני יודע מה אני הולך לעשות

שלומי ירוחם: אני רוצה להתייחס למשהו, שמי שלומי ירוחם אני מועמד לראשות עיריית מעלה אדומים

שלומי ירוחם:       אני כבר נמצא פה בשני דיונים, ואומר רק מילה טובה אתם עושים עבודה נפלאה

שלומי ירוחם:  אנחנו נמצאים בסיטואציה שאף אחד לא חווה ואנחנו לא יודעים מה אנחנו עושים, אבל מה שאתם עושים עכשיו זה פשוט, אתם צריכים להקל עלינו, אנחנו כאנשים, כמפלגה עצמאית, כרשימה

יעקב אשר: מה עשינו עד עכשיו?     

שלומי ירוחם: אני אומר כל הכבוד אבל אני ממשיך עם זה, צריך לטפל בנושא של יחידת המימון וכמה שיותר להקל כמו שהקלתם עכשיו, עם הערבויות הבנקאיות

שלומי ירוחם:       דבר שני, מבחינת התרומות, זה לא משנה אם זה 5,000 או 10,000 שקל

שלומי ירוחם:  זה פשוט יעזור לנו, זה יקל עלינו, כל אחד בתחומו עם האנשים שהוא מכיר, איך שהוא מכיר, זה יעזור לנו כדי בסוף לממש את נושא הדמוקרטיה בתוך ההליך של הבחירות, אם זה ב-30 בינואר ואם זה ב-27 בפברואר

שלומי ירוחם:  זהו כבודו

יעקב אשר: שמעתי בקשב רב

יעקב אשר:  סמכו עליי קצת

תומר רוזנר: גם כאן, לגבי נושא המקדמות נוסיף הוראה שמחייבת את משרד הפנים, שמי שבכל זאת כן לקח ערבויות בערבות הבנקאית הקודמת, יחליף אותה בערבות מופחתת בתוך 30 יום

יעקב אשר: וזה לא הרבה, אז אפשר לעשות את זה מהר

יעקב אשר:  ריאן, כל הכבוד לך שבאת

יעקב אשר:  כן, בבקשה

יעקב אשר:  כסלו שקד

שקד כסלו: שקד כסלו מהלשכה המשפטית

שקד כסלו:       הרגישות והקשיים במצב שכל המועמדים נקלעו אליו הם ברורים מאליהם

שקד כסלו:  ובכל זאת חשוב לי לשקף את המצב המשפטי כמו שהוא, בהינתן ההגדלה של ההתחייבויות שההצעה כרגע גוזרת כפי שטל התייחסה, עשרות מיליונים נוספים, בהינתן שאנחנו מדברים על הפחתת הערבות ל-40%

שקד כסלו:  אז במצב דברים כזה, לפפי סעיף א לחוק יסודות התקציב, המשמעות היא שהממשלה לא יכולה לתמוך בהצעת החוק בקריאה שנייה ושלישית בהינתן שאין פעולה מאזנת להגדלה הזאת של ההוצאות

יעקב אשר: לא, זה חוק יסודות התקציב, נומרטור, אז כל הכבוד שהגענו אליו, אבל אני לא כלכלן במקצועי ואני לא חושב שמשהו שנכנס בגדר דחיית החזר, הרי מדובר פה על החזרים, הרי גם היום את חשופה כביכול על העניין הזה

יעקב אשר:  הערבות היא 110, אף אחד לא לקח אותה, טל, את באמת לא חשופה לשום דבר, מצוין, אל תחזרי על זה אפילו, כי זה כל כך נשמע רע, גם בימים שאינם ימי מלחמה

יעקב אשר:       שמנו 110 כדי שאף אחד לא ייקח, זה מה שאתם אומרים, אני מבקש, עשו לי טובה, אני באתי היום עדין, אל תוציאו ממני אגרסיות

יעקב אשר:  מבחינתי, נומרטור וכל זה, זה על הוצאה ודאית

יעקב אשר:  אם אנחנו מדברים על החזרת הכספים של אותם אלה שלא יעברו את האחוז, כזה או אחר, ויצטרכו להחזיר

יעקב אשר:  זה דבר שאולי ייצור יותר קושי, אבל בסוף המדינה תקבל אחד לאחד את הכסף שלה אז אני לא משתכנע בדבר הזה

יעקב אשר:  יש לך עוד משהו שאת רוצה לומר? לא

יעקב אשר:  תודה רבה

שקד כסלו:   אני כמובן נסמכת רק על ההערכות של אגף תקציבים, אלה ההערכות

יעקב אשר:  מכיר אותן, אל תוציאו לי את זה עכשיו, אני מבקש מכם, ההערכות צריכות להיות מבוססות

יעקב אשר:  מבוססות על חוסר תקציבי

יעקב אשר:  אם פה יש - - - שייקח טיפה יותר זמן אבל יגיע זה לא חוסר תקציבי נקודה

יעקב אשר:  ואף כלכלן לא יסביר לי את זה אחרת

יעקב אשר:  מה נשאר לנו עוד?     

תומר רוזנר: נשארו לנו שני הנושאים למרכז השלטון המקומי

תומר רוזנר:  נבקש לשמוע את עמדת הממשלה

תומר רוזנר:  תכף נשמע

רון אלמוג: עלו כאן שתי סוגיות, אני אחזור על מה שמירה אמרה

רון אלמוג:       הסוגיה הראשונה הייתה לגבי עובדים זמניים שהמינוי שלהם אמור לפוג בתקופת הביניים הזאת

רון אלמוג:  היא תקופה שיש קושי למנות מינויי קבע, בין השאר פסיקת בית המשפט העליון, השופטת פרוקצ'יה שהייתה פה קודם בבג"ץ לאיינשטיין

רון אלמוג:  לדעתנו זה באמת, אנחנו שותפים לעמדת השלטון המקומי שצריך כאן הסדרה בחקיקה ואיזו הוראה כחלק מאותו עיקרון של הקפאה, שתאריך את המינוי של מי שאמור לפוג בתקופת הביניים הזאת שנוצרה כתוצאה מההארכה, בין המועד המקורי למועד החדש

רון אלמוג:  מי שהיה לפני המועד המקורי, זה באמת לא משהו חדש כאן בעקבות ההארכה, והיה צריך להיערך לזה מראש

זאב אלקין: לכן מה אתם מציעים?     

רון אלמוג:   אנחנו מציעים שמינוי זמני לתקופה קצובה שאמור היה לפוג בתקופה שבין המועדים יוארך לשלושה חודשים אחרי המועד החדש של הבחירות, כדי לאפשר למועצה החדשה למנות את מינוי הקבע

תומר רוזנר: מה זה מינוי זמני? יש מינוי ממלא מקום יש, מתמחה זה מינוי זמני? מה אתם רוצים?     

רון אלמוג: הכוונה היא בגלל ההקפאה לעשות כלל שמאריך את המינויים הזמניים

רון אלמוג:  שבמקרים חריגים כשאין צורך המועצה תוכל להתכנס ולהגיד שאין צורך

תומר רוזנר: מתמחה שמועסק באופן זמני לשנה וחצי זה מינוי זמני?      

רון אלמוג: הכוונה היא לא עכשיו לרדת ולפרט כל סוג וסוג של מינוי, אלא לקבוע כלל וחריג

תומר רוזנר: כלומר המועצה עכשיו תצטרך להחליט שלא מחדשים את החוזה של המתמחה? אני באמת רוצה להבין

דובר: כן

דובר:  המועצה תצטרך להתכנס ולהחליט אם יש לה מקרה חריג שלא אמור לחול עליו הכלל של ההקפאה

דובר:  היא תתכנס ותחליט - - -     

תומר רוזנר: מה שהועלה כאן נושא אחד בלבד, נושא של ממלאי מקום

דוברת: לא, אמרתי מינויים לתקופה קצובה

תומר רוזנר: מה זה מינויים לתקופה קצובה? עובדי משרת האמון של ראש העיר זה מינוי לתקופה קצובה? צריך עכשיו להאריך אותו באופן אוטומטי לשלושה חודשים אחרי הבחירות? זה לא מקובל עליי

רון אלמוג: כל מי שהמינוי שלו אמור היה לפוג בתוקפת הביניים שזאת שבין התקופה המקורית לתקופה החדשה כחלק מעיקרון ההקפאה, וזה שאנחנו לא רוצים למנות מינויי קבע בתקופה הזאת אבל גם לא רוצים להשאיר את המקום פנוי לגמרי

רון אלמוג:  אז האיזון הוא הקפאה והארכת המינוי עם אפשרות למועצה לחרוג מזה ולקבוע בכל המקרים שלא צריך לחדש את המינוי, לקבוע את זה

רון אלמוג:  אבל אנחנו הנחנו שהכלל הוא שצריכה להיות הארכה

ארז מלול: סתם מנהל אגף בעירייה שזהו הגיע זמנו, להאריך לו?     

רון אלמוג: אם המינוי שלו היה אמור להיפסק בתקופה הביניים הזאת אז כן, כברירת מחדל להאריך לו את המינוי, כדי לתת אפשרות למועצה החדשה שתתכנס למנות מינויי קבע, ולא למנות כרגע בתקופת השלושה חודשים האלה - - - 

תומר רוזנר: אבל המועצה לא ממנה מינויים בעירייה

ארז מלול: בדיוק, זה ועדת מכרזים זה פרסום

רון אלמוג: זה לא המועצה, ראש העיר, וועדת המכרזים, העיקרון הוא לא למנות

תומר רוזנר: הבעיה היחידה שהוצגה בפנינו שאין לה פתרון בחקיקה הוא לגבי ממלא מקום, שהחוק מגביל את תקופת כהונתו לחצי שנה

תומר רוזנר:  זה הגיוני אז שם אם רוצים להאריך והמועצה לא רוצה להאריך וכו', ואלה מינויים באמת שצריכים את אישור המועצה בדרך כלל, אז זה בסדר

תומר רוזנר:  אבל כל מינוי אחר, אין שום הצדקה

תומר רוזנר:  המדינה לא נזקקה להוראה כזו בתקופה שהיו חמש מערכות בחירות, אין לה שום הצדקה

דובר: למדינה הייתה אפשרות להאריך את המינויים הזמניים מעבר לזה ובשלטון המקומי

תומר רוזנר: רק לגבי ממלא מקום

משה סולומון: אם יורשה לי, אדוני?     

יעקב אשר: כן

משה סולומון: אני מזכירה לכולם שבתקופה של חמש מערכות בחירות לא הייתה גם מלחמה

משה סולומון:  אנחנו עכשיו ראינו גם תזכירים וגם חוקים שכבר נכתבו וכבר נכנסו לספר החוקים של מדינת ישראל, שבהם יש הארכת מועדים אוטומטית ודחיית מועדים אוטומטית, באופן גורף, למעט הסדר של מנגנון חריגים

משה סולומון:  אם אנחנו מדברים על הארכה אוטומטית של ישובים רגולטוריים או על דחיית מועדים אוטומטית של אישורים

תומר רוזנר: גברת סלומון, שנייה, מינוי של מנהל מחלקת החינוך, הסתיימה תקופת כהונתו הקצובה כי הוא בחוזה בכירים, הסתיימה באוקטובר 2023

תומר רוזנר:  מה קורה איתו? או לא הייתה הארכה של הבחירות, הסתיימה בספטמבר?     

משה סולומון: אז אסביר ליועץ המשפטי לוועדה וגם לוועדה

משה סולומון:       ישנם מקרים שאנחנו מדברים על משהו שהוא קצר-טווח, קצר-מועד, ואפשר יהיה להסתדר, ויש מקרים שאי אפשר לעשות זאת

משה סולומון:  ולכן דווקא בגלל שאנחנו מדברים על מצב של מלחמה והמצב מאוד מבלבל, שלא לומר מילים דרמטיות יותר מזה, אנחנו סבורים שבתקופת בחירות עכשיו, לא צריך להתעסק בשאלות של המינויים

משה סולומון:  צריך לאפשר למינוי שנמצא בתקופה קצובה להתארך באופן אוטומטי

משה סולומון:  שוב, כמו שכבר יש הארכות אוטומטיות במנגנונים אחרים קיימים

נאור שירי:  המדינה לא מבקשת את זה לגבי עצמה

משה סולומון: המדינה לא נמצאת גם בתקופת בחירות וגם בתקופת מלחמה

משה סולומון:  הרשויות המקומיות כן

משה סולומון:  הן נמצאות בסיטואציה ייחודית שהיא כפולה גם בחירות שמגבילות את ידיהן, גם מלחמה, כשהן בהרכב חסר

משה סולומון:  ההארכה האוטומטית הזאת היא בכל זאת עם מנגנון חריגים

משה סולומון:  סבורה המועצה שאין טעם בהוצאה מהקופה הציבורית - היא יכולה להחליט שהיא לא מאריכה את זה

משה סולומון:  זה לא דבר שהוא מוקשה כל כך

משה סולומון:  שוב, זה תואם הארכה אוטומטית שקיימת עכשיו בחקיקה

תומר רוזנר: שוב, הפתרון שצריך לתת הוא למצב שבו חוקים שמגבילים את האפשרות להאריך

תומר רוזנר:  במצבים אחרים ינהג הדין הרגיל

תומר רוזנר:  אין שום סיבה להבדיל

רון אלמוג:   אשלים את דברי מירה ואומר, שאנחנו מסתכלים על זה מזווית קצת שונה

רון אלמוג:  זה פחות עניין המלחמה, והחוקים האחרים של הארכת מועדים מתייחסים באמת למצב מלחמה

יעקב אשר: רגע, בזום נמצא תומר ביטון

יעקב אשר:  תומר שם ותפקיד, אני רוצה את התייחסותך

דבורה ביטון: שלום, אדוני היושב-ראש

דבורה ביטון:  תומר ביטון מנהל המינהל לשלטון מקומי

דבורה ביטון:       אני רוצה לומר בצורה ברורה, מאחר שזו שעת חירום ומאחר שהוארכו המועדים לעניין הבחירות, אנחנו מבקשים לאפשר לרשויות המקומיות, בכל המשרות שכרגע מאוישות, במילוי מקום או במינוי מוקצב, ושלא ניתן כרגע לבצע הליכים על מנת למלא את המקום באופן קבע או באופן זמני, לאפשר להן להמשיך ככל שהן רוצות להמשיך את המינוי לתקופה של החירום, עד לאחר מועד הבחירות, על מנת שיוכלו להמשיך למלא את תפקידן ברציפות תפקודית לתקופת החירום הזאת

דבורה ביטון:       זאת הבקשה שלנו ועל כן אנחנו נתבקש, הניסוח הזה כפי שנוסח על ידי היועצים המשפטיים של המשרד

יעקב אשר: כרגע אתה מדבר על או ממלא מקום או על זמניים למיניהם אבל משהו שלא יחול עליו אחר כך דין רציפות כזה או אחר?     

דוברת: לא, מה פתאום זה רק תקופה קצובה לתקופה קצובה

יעקב אשר: אז תגדיר את זה, איך אתה רוצה שיגדיר את זה?     

תומר רוזנר: כרגע מדברים על כל חוזה לתקופה קצובה

תומר רוזנר:  למשל חוזה בכירים שיש לנו מנהל מחלקת חינוך, חוזה בכירים יש לו חוזה לארבע שנים או שנתיים לא משנה, זו העסקה לתקופה קצובה

תומר רוזנר:  צוערים בשירות השלטון המקומי יש להם - - -     

דבורה ביטון:   מבחינתנו זה לא משנה לעניין הזה

דבורה ביטון:  סליחה שאני מתפרץ

דבורה ביטון:  מבחינתנו גם אם התקופה היא קצובה והיא מסתיימת כעת ולא ניתן להאריך אותה, לא יעלה על הדעת שרשות או איזושהי מהפונקציות שאמורות לתת לה את האפשרות להמשיך ולתפקד - - -     

יעקב אשר: אומר היועץ המשפטי, תומר, תקשיב לתומר

תומר רוזנר: אם לא ניתן להאריך אותה, אין בינינו ויכוח

תומר רוזנר:  המקרים שאנחנו מכירים שלא ניתן להאריך לפי הדין הרגיל הם מקרים שבהם מדובר במילוי מקום לתקופה שהסתיימה שלושה חודשים, נגיד, ועוד שלושה חודשים הסתיימו ואי אפשר להאריך כי התקנות לא מאפשרות את זה

יעקב אשר: לא, אבל אם יש מישהו שקבעו ארבע שנים שהוא יכול להיות בתפקיד וארבע שנים חלות בדיוק עכשיו?     

תומר רוזנר: מה עושים במצב בלי בחירות? רגיל מה עושים?     

רון אלמוג: במצב שאין בחירות, אפשר להיערך מראש לסיום הכהונה

תומר רוזנר: כאן אין סיום כהונה, חוזה בכירים אין סיום כהונה

תומר רוזנר:  הוא ממשיך

דבורה ביטון: כאן גם אם אפשר היה להיערך מראש לסיום הכהונה נוצר מצב כאן שאנחנו מאריכים את תקופת הביניים של הרשות המקומית כשהיא בתקופת בחירות

דבורה ביטון:  והכלל בתקופת בחירות הוא שאנחנו נמנעים ממינויי קבע בתקופה הזאת ולכן אנחנו צריכים את הכלל כאן בחקיקה שמאריך את התקופה, ולא לתת עכשיו לרשות המקומית להחליט על כל מינוי בנפרד, אם להאריך או לא להאריך

יעקב אשר: אם יש לי גג שמעבר לתקופה הזאת, במקרה שלנו נגיד חודש אחרי הבחירות, כמה זמן זה בדרך כלל?     

תומר רוזנר: אין דבר כזה, אין הוראה כזו

תומר רוזנר:  לא עושים

דובר: זה במקרה יוצא בתקופה זה לא חייב

דבורה ביטון: מה שביקשנו זה לעוד שלושה חודשים, זה מה שהתבקש

יעקב אשר: זה עוד מה?     

דבורה ביטון: לעוד שלושה חודשים אחרי הבחירות כדי שהמועצה החדשה תוכל להיכנס לתפקידה ולהתחיל לאייש את מינויי הקבע - - -     

יעקב אשר: רגע, תומר אתה עונה לי

יעקב אשר:  בימים כתיקונם כשאין מלחמה, ככה זה? איך זה עבד עד עכשיו?     

דובר: בימים רגילים אנחנו יודעים מראש מתי הבחירות והמועצה צריכה להיערך מראש למינויים שאמורים להסתיים לקראת הבחירות

דובר:  אבל היום מינוי שהיה אמור להסתיים בינואר או דצמבר המועצה לא הייתה צריכה להיערך לזה מראש כי היא ידעה שהמועצה הבאה תוכל להגיע ולמנות מינוי קבע

תומר רוזנר: מה זה קשור למועצה? מנהל מחלקת חינוך לא מתמנה על ידי המועצה

יעקב אשר: מאושר במועצה

דובר: לא, גם לא

יעקב אשר: כן במפורש כן

תומר רוזנר: חינוך אבל הם מדברים על כל עובד

דבורה ביטון: אני לא מדבר רק על מליאת המועצה

דבורה ביטון:  הכלל הוא שלא ממנים מינויי קבע ולא מקבלים החלטות ארוכות טווח בתקופת הבחירות והכלל שהוחל בפסיקה על מינויים הוא לא רק על מינויים של גורמים פוליטיים, אלא התפיסה היא שראש הרשות והמועצה הם כולם בתקופת בחירות, ולא נעשים מינויי קבע

תומר רוזנר: הממשלה לא ראתה צורך בסעיף הזה במסגרת הצעת החוק ולא ראינו את זה במסגרת הצעת חוק ממשלתית

משה סולומון: כמו הרבה סעיפים אחרים, ועדיין אנחנו מבקשים תוספת כזו, אנחנו לא ממשלה אנחנו לא מחויבים להצעת חוק ממשלתית וזאת הערה שלנו\ שאנחנו ביקשנו

דבורה ביטון: ואנחנו כממשלה כן מצטרפים לזה

ארז מלול: לא, אבל אתם מדברים באופן גורף, היושב-ראש, אפשר להציע משהו?      יש מקומות שאין בעיה יש סגן או משהו שיכול להיכנס לפונקציה הזו

ארז מלול:  יש מקומות שזה חלל אולי במקרים הספציפיים הנקודתיים

ארז מלול:  בדרך כלל לכל מנהל אגף, יש סגן מנהל אגף או כמה סגנים וכדומה

משה סולומון: לא הגיוני שדווקא עכשיו אנחנו נזעזע את המערכת

משה סולומון:  זה נכון לבצע הארכה עכשיו

משה סולומון:  לקבע רגע מצב ולהתקדם הלאה

יעקב אשר: רגע תומר לא שמענו אותך, תחזור רגע

דבורה ביטון: ההחרגה מדברת על מצב שבו על פי חוק לא ניתן, לכן ברור שאם החוק מאפשר אז ההכרזה לא חלה

תומר רוזנר: על זה אין ויכוח

משה סולומון: לא רק כאשר החוק לא נותן, ואני מבקשת להזכיר

תומר רוזנר: לא, אני רוצה להסביר למר ביטון לגבי מה שאמרת עכשיו, אין ויכוח

תומר רוזנר:  לגבי אותם מקרים נקודתיים שהחוק באמת מגביל ואי אפשר, צריך לפתור את זה במסגרת חקיקה - - - אני מבין, ולמיטב הבנתי מדובר על המקרים שממש הגיע פרקם לחצי שנה

תומר רוזנר:  זה המקרים שאני מכיר שבהם החוק מגביל, אני לא מכיר מקרים מעבר לזה

דבורה ביטון: ניתן לבוא להתחיל לעשות עכשיו החרגות פרטניות, אני חושב שאפשר, זה רון יגיד לי, אבל עכשיו להתחיל להיכנס לכל רשות ורשות באופן פרטני, בתקופת החירום הזאת, להעמיד על כל רשות שתגיש בקשה כדי שאנחנו נחריג אותה, זה מיותר לחלוטין

ארז מלול: כמה יש פורשים? כמה יפרשו? אחד? שניים?     

תומר רוזנר: לאחר שקיבלנו את הבקשה הזו ביום חמישי האחרון ביקשנו לקבל פירוט, לא של כל רשות מקומית פרטנית, אלא של אותם מקרים שבהם החוק באמת לא מאפשר להאריך

תומר רוזנר:  קיבלנו רק נושא שידענו גם קודם, נושא של ממלא מקום שהגיע לפרקו

תומר רוזנר:       אם יש לכם מקרים נוספים בואו נדבר עליהם

תומר רוזנר:  אני לא מדבר על בדיקה פרטנית, כמו שאמרת מר ביטון, זה בדיוק מה שמקובל ושאפשר לעשות, כשיש לנו הוראה נקודתית שרוצים לטפל בה

תומר רוזנר:       לומר עכשיו שכל המינויים לתקופה קצובה, כולל משרות אמון של ראש הרשות, כולל דברים אחרים, נמשכים לשלושה חודשים שמעבר לתקופת הבחירות

תומר רוזנר:  האם אדוני מבקש מינויים?     

דבורה ביטון: כן זה מה שאנחנו מבקשים

תומר רוזנר: אז בבקשה, אז תתנו פירוט של הוראות החוק, זה מה שביקשנו

דובר: אתה רוצה עכשיו שאני אאסוף פירוט - - -     

ארז מלול: משרות אמון כן ממשיכות, זה לא בעיה כל זמן שראש העיר מכהן

תומר רוזנר: לא, הם מבקשים שלושה חודשים אחרי הבחירות

יעקב אשר: לא, הוא אחרי 30 יום כבר לא מכהן 21 יום

יעקב אשר:  אז משרת האמון פוקעת

יעקב אשר:  תומר תקשיב, אני מבין את הרציונל

רון אלמוג: הן לא פוקעות בתקופת הביניים הן פוקעות אחרי שראש הרשות מסיים את תפקידו, וזה לא אמור לחול זה לאחר

יעקב אשר: אז איך אתה אומר שמשרות אמון כאלו ימשיכו עוד שלושה חודשים?     

רון אלמוג: הן לא ימשיכו

רון אלמוג:  לפי הנוסח שהצענו אנחנו מדברים רק על מה אמור לפקוע בתקופת הביניים הזאת

יעקב אשר: על פי חוק

יעקב אשר:  אם זה על פי חוק

משה סולומון:   משרות האמון לא פוקעות בתוך תקופת הביניים

משה סולומון:  הן פוקעות 21 ימים לאחר הבחירות

יעקב אשר: אז איך את רוצה שלושה חודשים?     

משה סולומון: אבל הן לא נכללות בנוסח שהציע משרד הפנים כיוון שלכתחילה, הן לא פוקעות בתוך תקופת הביניים, אלא 21 לאחר הבחירות

משה סולומון:       מה שכן מופיע מילוי מקום, ההתייחסות של סעיף 27א שעוד יש לנו לגביו הערה נוספת, היכולת של ראש רשות פורש להאריך מינויים קיימים

משה סולומון:  זה גם כיום איסור ויש לנו רשימה של ראשי רשויות שפורשים ולא מתכוונים להתמודד בבחירות הבאות

משה סולומון:  גם אלה מינויים שהארכתם נדרשת

יעקב אשר: חוץ מזה?     

משה סולומון: מינויים שהתקופה שלהם הסתיימה מכל סיבה שהיא בתוך תקופת הביניים, בגלל שהחוזה הסתיים בגלל שיש  - - -      

יעקב אשר: אז אני רוצה לעשות פתיחת חוזים מחודשת בכל הרשויות המקומיות

משה סולומון: אנחנו מדברים, אדוני, על הארכה של שלושה חודשים לאחר תקופת הבחירות

משה סולומון:  אנחנו לא מדברים על זמן לא קצוב, אנחנו מדברים על המשך של הארכה קצובה

רון אלמוג: נתנו גם את הדוגמה של דירקטורים

רון אלמוג:  שוב הרציונל הוא אותו רציונל, אנחנו לא רוצים להאריך מינויי קבע לתקופה ארוכה בתקופת הבחירות, בתקופה הזאת של שלושת החודשים שהמועצה ממשיכה לכהן מכוח - - - ומצד שני לא להשאיר ריק

תומר רוזנר: מה עשיתם עם מינוי של דירקטור שהסתיים בספטמבר? שאלתי מה עשיתם?     

רון אלמוג:   אני אסביר

רון אלמוג:       מה שהיה ידוע לפני והיה אפשר להיערך מראש, היה צריך להיערך מראש

רון אלמוג:       לגבי המינוי ולגבי המחליף שלו

רון אלמוג:  אנחנו כאן מדברים על מי שהכהונה שלו פוקעת בתוך שלושת  החודשים, שאי אפשר היה לדעת מראש שזה יפקע בתקופת ביניים כזאת

רון אלמוג:  כלומר מבחינת הרשויות שנערכו מראש, הן ידעו בעצם שפקיעת הכהונה תהיה אחרי שהמועצה החדשה תיכנס לכהונתה והרשות המקומית תוכל למנות מינויי קבע לטווח ארוך

רון אלמוג:  אנחנו לא רוצים בתקופה הזאת למנות מינויי קבע

רון אלמוג:  מצד שני, אנחנו לא רוצים להשאיר ריק

רון אלמוג:  לכן הצענו כאן הארכה אוטומטית של התקופה לאותה תקופת ביניים שנקבעה רק למי שהיה אמור לפקוע בתוך תקופת הביניים הזאת

רון אלמוג:  לא כדי לנצל למי שפקעה לו הכהונה כבר קודם, אלא רק לגבי התקופה החדשה הזאת, להאריך את הכהונה באופן אוטומטי

יעקב אשר: טוב חברים, אני מבקש

יעקב אשר:  אנחנו כרגע נוסיף את זה לפי מה שאמר תומר ביטון , תשאירו אותו על הקו, לגבי דברים שהחוק לא מאפשר אותם

תומר רוזנר: הם ביקשו עוד נושא

דובר: לפני שאנחנו נפרדים מביטון

יעקב אשר: רגע, לא, אם אנחנו בחמש עד עשר דקות הקרובות מסיימים, השאלה היא אם יש לך עוד להקריא?     

תומר רוזנר: לא צריך להקריא

תומר רוזנר:  אבל יש עוד נושא שעלה

יעקב אשר: כי אני רוצה ושואף להצביע, אני אעשה רוויזיה כי יש לנו עוד כמה נקודות מול משרד המשפטים שלא קיבלנו תשובות

יעקב אשר:  יש לכם כבר הצעה בנושא החל"ת? עדיין לא

יעקב אשר:  אז אני אעשה רוויזיה, ואנחנו מחר נעשה השלמה של הדיון בכמה נקודות האלה שעלו

יעקב אשר:  אתה רוצה להעלות רגע את הנושא לתומר? אז בבקשה לך

איתן גינזבורג: כן

איתן גינזבורג:  תומר ביטון

איתן גינזבורג:  יש קושי לקבל מידע ביחס למספר העובדים של רשויות מקומיות שיצאו לחל"ת בגין הבחירות

איתן גינזבורג:  האם יש לך אפשרות להוציא מייל מרוכז?     

דובר: לא יש לנו, יש לנו

דובר:  עשינו בדיקה, יש לי נתון יש לי נתון לפי מה שהם דיווחו, עשינו בדיקה בזמן 

איתן גינזבורג: מי זה הם?     

איתן גינזבורג: תומר, אני חוזר אליך האם יש אפשרות לבקש מהרשויות המקומיות שישלחו כל רשות כמה אנשים יצאו לחל"ת בגין זה שהם מועמדים באותן בחירות

איתן גינזבורג:  כמה עובדי רשות מקומית יצאו לחל"ת

איתן גינזבורג:  אנחנו לא יודעים את הנתון הזה

איתן גינזבורג:  זה מטורף שעושים חוק שלם ולא יודעים את המספר

דבורה ביטון:   אנחנו יכולים לשלוח, השאלה עד כמה נקבל תשובות

יעקב אשר: תעשו מאמץ

יעקב אשר:  חברים תנו לי דקה

יעקב אשר:  יש עוד נושא?     

משה סולומון: לסעיף א27 רבתי

תומר רוזנר: כיוון שהנושא הועלה לראשונה כאן בוועדה אני מבקש שתסבירי אותו שוב

משה סולומון: סעיף 27א לפקודת העיריות

תומר רוזנר: לא לפקודת העיריות, לחוק הבחירה הישירה את מתכוונת

משה סולומון: נכון, צודק, לחוק הבחירה הישירה, קובע שראש רשות שמסיים את תפקידו ולמעשה לא נכנס לרשימת המועמדים לבחירות המוניציפליות הקרובות, יש לו מגבלות במספר סוגיות, ביניהן חתימה על שטרות, מינויים של עובדים בתקופה שלפני סיום תפקידו

משה סולומון:       אנחנו מבקשים, לאור העובדה שהבחירות נדחו והמבצע המורכב עכשיו מצריך מהרשויות המקומיות לגייס עובדים חדשים, לייצר הרשאות חדשות, להסיט תקציבים קיימים ולהוסיף חדשים - אנחנו מבקשים שסעיף 27א לא יחול ביחס לבחירות הנוכחיות כהוראת שעה, כמובן לא גורף באופן כללי וכמו שאמרתי את עמדת המדינה כמובן

רון אלמוג: לא צריך להתלות את התוקף של סעיף 27א, יש לו את הרציונלים שלו, הוא מדבר על תקופת בין השמשות הזאת, של ראש הרשות

יעקב אשר: אתם בעד או נגד? במילה אחת?     

רון אלמוג: אנחנו חושבים שצריך לסייג את הדברים רק לדברים שבאמת נובעים ממצב החירום שנוצר מפעולות חיוניות, שנועדו להתמודד עם מצב החירום שעליו הוכרז, ולא להתלות אותו באופן כללי

רון אלמוג:        יש פעולות שלא נובעות ממצב החירום, לא בתקופת מצב החירום אלא פעולות שנדרשות לצורך מצב החירום ואנחנו חושבים שצריך להוסיף עם חוות דעת משפטית שבודקת נתונים ושזה קשור למצב החירום

יעקב אשר: אני לא אוהב שבדקה ה-90 הגעתם עם הדברים האלה בצורה הזאת, זה לא נראה לי נכון לעשות זאת, תשאל את השאלה שלך ואני אתייחס לעניין הזה

תומר רוזנר: לגבי מצב החירום השאלה האם סעיף 27א בניסוחו הנוכחי מאפשר לעשות את הדברים האלה?     

יעקב אשר: כן או לא?     

רון אלמוג: כמו שהוא מנוסח היום הוא לא מאפשר ולכן אם רוצים צריך לתקן אותו ולהגיד שהוא לא יחול על  - - -     

תומר רוזנר: כשמשרד הפנים ימצא לנכון לתקן את חוזר המנהל הכללי שנוגע לבחירות ויטפל במגבלות המוטלות על הרשויות המקומיות בכלל לגבי מינויים - - -     

יעקב אשר: למשל מה קורה עם סגני ראש העיר, ראש עיר חלופי הם  - - - בזמן כזה של הבחירות?     

דבורה ביטון: התשובה היא כן

יעקב אשר: יש לנו בעיה עם ועדות התכנון ובנייה שדיברנו עליהן ועוד דברים שאתם בוחרים שלא לתקן וזורקים עליי

יעקב אשר:  אני לא יודע לתקן את זה בצורה כזאת, במהירות הזאת, ולא שקלתי את כל האפשרויות

יעקב אשר:  תתמודדו עם זה אתם

יעקב אשר:  או שתציגו לנו - - -     

דבורה ביטון: אדוני היושב-ראש, אני מבין את מה שאמרת בהקשר של דברים שצריך לתקן אותם באופן כללי בתקופת בחירות - - -     

יעקב אשר: לא, גם כללי וגם פרטי, עכשיו גם זה אתה יכול לעשות בחוזר מנכ"ל

דבורה ביטון: לגבי חוזר מנכ"ל והתיקונים בהם - הם נעשים והעניין לא קשור לזה אלא למה שהחוק מדבר עליו

יעקב אשר: חברים תקשיבו

יעקב אשר:  אנחנו עכשיו נצביע לחוק

יעקב אשר:  אני אבקש רוויזיה

יעקב אשר:  אנחנו מחר או מוחרתיים נעשה רוויזיה, כשמה כן היא, לא לצרכים פוליטיים אלא לאותן נקודות מסוימות שנשארו לנו

יעקב אשר:  לא יהיה דיון גדול אלא יהיה דיון ממוקד, אחרי כל מה שעשינו

יעקב אשר:  אחרת אין לדבר סוף, נעשה פה דיונים על דיונים ואני אצטער שאני ראש גדול ועובד בצורה הנכונה

יעקב אשר:       לכן אנחנו נצביע עכשיו אם אתם יודעים בנושאים הללו להביא משהו יותר מוגדר ולהיות מוגבל וברור ולא שינוצל לרעה על ידי אי-מי, יכול להיות שבמהלך ההצבעות לרוויזיה נוכל לעשות את זה וגם בנקודות הנוספות שדיברנו עליהן

יעקב אשר:  גם בנושא החל"ת שאנחנו מחכים לתשובה ממשרד הפנים ומשרד המשפטים, היועץ המשפטי, גם שני הנושאים שהם העלו עכשיו, וחברי כנסת בתיאום איתי נוכל לעשות בדיקה מחודשת כמאמר הרוויזיה

יעקב אשר:       אם כך, אני מבקש להעלות לרוויזיה ולאישור עם השינויים שהוטמעו פה במהלך הדיון את חוק הבחירות, החלק שפוצל מהצעת חוק לדחיית הבחירות הכלליות לרשויות המקומיות תשפ"ד, מ/1657

יעקב אשר:  לרוויזיה ולאישור עם השינויים שהוטמעו פה במהלך הדיון מי בעד? שלושה בעד

יעקב אשר:  מי נגד? אין מתנגדים

יעקב אשר: אושרה

יעקב אשר: אני מבקש רוויזיה, והדבר נעשה גם בתיאום עם חברים שלא יכלו להשתתף עד הרגע האחרון

יעקב אשר:  אנחנו נודיע לכם על מועד הישיבה ואני מבקש ממשרד הפנים, אם אתם יודעים להציע את זה בצורה ברורה כהצעת החלטה, נבחן אותה בלב חפץ ובנפש חפצה

יעקב אשר:  רגע, אני רוצה להודות, אני אעשה את זה גם אחרי, אבל כל הצוות המשפטי, צוות הוועדה וגם למשרדי הממשלה, על השעות הרבות הפומביות והלא-פומביות – תודה רבה